Tharahgeege mashroouthakah 1.3 billion rufiyaa heydhakohfi\nހަތް މަސްތެރޭ ޕީއެސްއައިޕީ މަޝްރޫއުތަކަށް 1.3 ބިލިއަން ހޭދަކޮށްފި\nހުޅުމާލޭ ދެވަނަ ފިޔަވަހީގައި ކުރިއަށްގެންދާ ފްލެޓު މަޝްރޫއުގެ މަސަކަތުގައި މީހަކު ހަރަކާތްތެރިވަނީ: މި އަހަރުގެ މިހާތަނަށް 1.3 ބިލިއަން ރުފިޔާ ތަރައްގީގެ މަޝްރޫއުތަކަށް ހޭދަކޮށްފައިވޭ -- އަހުމަދު ޝުރާއު | އަވަސް\nޕަބްލިކް ސެކްޓާ އިންވެސްޓްމަންޓް ޕްރޮގްރާމް (ޕީއެސްއައިޕީ) މަޝްރޫއުތަކަށް ހަތް މަސްތެރޭ 1.3 ބިލިއަން ރުފިޔާ ސަރުކާރުން ހޭދަކޮށްފި އެވެ.\nފިނޭންސް މިނިސްޓްރީން އާއްމުކުރާ ހަފުތާގެ ހަރަދާއި އާމްދަނީގެ ހިސާބުތައް ދައްކާ ގޮތުގައި މި އަހަރުގެ މިހާތަނަށް ޕީއެސްއައިޕީގެ ގޮތުގައި 1.3 ބިލިއަން ރުފިޔާ ވަނީ ހޭދަކޮށްފަ އެވެ. މި އަހަރުގެ ބަޖެޓުގައި ޕީއެސްއައިޕީގެ ގޮތުގައި ހޭދަ ކުރަން ހަތް ބިލިއަން ރުފިޔާ ވަނީ ހިމަނާފައިވެ އެވެ.\nޕީއެސްއައިޕީގެ ހޭދަ 1.3 ބިލިއަން ރުފިޔާގައި އުޅޭއިރު، ސަރުކާރުން މިހާރު ވަނީ ގިނަ މަޝްރޫއުތަކެއްގެ މަސައްކަތް ފަށަން ކުންފުނި ތަކަށް ހަވާލުކޮށްފަ އެވެ. މި މަޝްރޫއުތަކުގެ ތެރޭގައި ބޯހިޔާވަހި ކަމުގެ މަޝްރޫއުތަކާއި އުމްރާނީ ތަރައްގީގެ ގިނަ މަޝްރޫއު ތަކެއް ވެސް ހިމެނެ އެވެ.\nހަފުތާގެ މާލީ ހިސާބުތައް ދައްކާ ގޮތުގައި މި އަަހަރަށް ކަނޑައަޅާފައިވާ 30 ބިލިއަން ރުފިޔާގެ ބަޖެޓުން މިހާތަނަށް 11.8 ބިލިއަން ރުފިޔާ ވަނީ ހޭދަކޮށްފަ އެވެ. އަދި އާމްދަނީގެ ގޮތުގައި މިހާތަނަށް ލބިފައިވަނީ 11.5 ބިލިއަން ރުފިޔާ އެވެ.\nބޯހިޔާވަހިކަން ފިނޭންސް މިނިސްޓްރީ އިގްތިސޯދު\nކުޅުދުއްފުށީ ހައުސިން ޔުނިޓްތަކަށް ބިޑް ހުށަޅަން އިތުރު ވަގުތު


Barcelona fasseyha molhe hoadhi iru RealMadrid aai Athletico ge match hama hama\nބާސެލޯނާ ފަސޭހަ މޮޅެއް ހޯދިއިރު ރިއަލް އާއި އެތުލެޓިކޯ މެޗު ހަމަހަމަ ވެއްޖެ\nސްޕެނިޝް ލީގުގައި ރޭ އެތުލެޓިކޯ މެޑްރިޑާއި ރެއާލް މެޑްރިޑް ބައްދަލުކުރި މެޑްރިޑް ޑާބީ މެޗު ދެ ޓީމުންކުރެ ޓީމަކަށް ލަނޑެއް ނުޖެހި އެއްވަރު ވެފައިވާއިރު ވާދަވެރި ބާސެލޯނާއިން ވަނީ ލެގަނޭސް ފަސޭހަ ކަމާއި އެކު 3-0 ލަނޑުން ބަލިކޮށްފިއެވެ.\nލީގުގައި ރޭ ބާސެލޯނާ އާއި ލެގަނޭސް ބައްދަލުކުރި މެޗުގައި ދެ ގޯލު ލުއިސް ސުއަރޭޒް ކާމިޔާބުކޮށްދިން އިރު ބާސެލޯނާގެ އަނެއް ލަނޑު ކާމިޔާބުކޮށްދީފައިވަނީ މި ސީޒަންގައި ޗައިނާ ލީގުން ބާސެލޯނާ އާއި ގުޅުނު ބްރަޒިލްގެ ޕައުލީނިއޯއެވެ.\nސްޕެނިޝް ލަލީގާގައި ރޭ މެޑްރިޑްގެ ދެ ކުލަބްގެ ދެމެދުގައި ކުޅުނު ފޯރިގަދަ މެޗު ލަނޑެއް ނުޖެހި 2005ވަނަ އަހަރު ފަހުން ފުރަތަމަ މެޗެއެވެ.\nރޭ އެތުލެޓިކޯ ދަނޑުގައި ކުޅުނު މި މެޗުގައި ދެ ޓީމުގެ ފަރާތުން ވެސް ހަމަ ހަމަ ކުޅުމުމެއް ފެނިގެން ގޮސްފައިވާއިރު ދެ ޓީމަށް ވެސް ވަނީ ގޯލު ޖަހާނެ ގިނަ ހަމަލާތަކެއް ލިބި ބޭކާރު ކޮށްލާފައެވެ.\nރޭގެ މޮޅާއެކު ބާސެލޯނާ 12 މެޗުން 34 ޕޮއިންޓް ހޯދާފައި ވާއިރު ލީގުގެ ދެވަނައިގައި ވެލެންސިޔާ އޮތީ 27 ޕޮއިންޓާއެކުއެވެ.އަދި ތިންވަނައިގައި 24 ޕޮއިންޓާއެކު ގޯލްގެ ތަފާތުން ރެއާލް މެޑްރިޑް އޮތް އިރު ހަމަ އެ އަދަދަށް ޕޮއިންޓް ހޯދައިގެން ފަސްވަނައިގައި އޮތީ އެތްލެޓިކޯ މެޑްރިޑެވެ.


Thiladhunmathee "Iruvai Conference" fashaifi\nތިލަދުންމަތީ އިރުވައި ކޮންފަރެންސް\nތިލަދުންމަތީ "އިރުވައި ކޮންފަރެންސް" ފަށައިފި\nމި ކޮންފަރެންސް ފައްޜޓަވއިދެއްވީ ރައީސް ސާލިޙު\nކޮންފަރެންސް ފަށާފައިވަނީ ބުދަ ދުވަހު ހެނދުނު 9:00 ގައި\nމި ކޮންފަރެންސް ކުރިއަށް ދާނީ ތިން ސެޝަންއަށް ބަހާލައިގެން\nކ. މާލެ | 15 ޖެނުއަރީ 2020 | ބުދަ 10:02 | 3,211\nރައީސް އިބްރާހިމް މުހައްމަދު ސާލިހު ތިލަދުންމަތީ އރިވައި ކޮންފަރެންސް ފައްޓަވައިދެއްވަނީ - ރާއްޖެއެމްވީ\nތިލަދުންމަތީ އިރުވައި ކޮންފަރެންސް ފަށައިފި އެވެ.\nހއ. އަދި ހދ. ގެ އެމްޑިޕީގެ ފަރާތުން ކުރިއަށް އޮތް ލޯކަލް ކައުންސިލް އިންތިޚާބުގައި ވާދަކުރައްވާ ފަރާތްތަކުން ބައިވެރިވާ މި ކޮންފަރެންސް ފައްޓަވައިދެއްވީ ރައީސުލްޖުމްހޫރިއްޔާ އިބްރާހިމް މުހައްމަދު ސާލިހެވެ.\nހދ. ކުޅުދުއްފުށީ ސިޓީގެ ހދ އަތޮޅު ތައުލީމީ މަރުކަޒުގައި ބާއްވާ މި ކޮންފަރެންސް ފަށާފައި ވަނީ ބުދަ ދުވަހު ހެނދުނު 9:00 ގައެވެ.\nފުރަތަމަ ސެޝަންގައި ލާމަރުކަޒީ ޤާނޫނުގެ ޚުލާސާއެއް ދިނުމަށް ވަނީ ހަމަޖެހިފައެވެ. މި ޚުލާސާދެއްވާނީ އެމްޑީޕީގެ ލީގަލް ޑައިރެކްޓަރ ހިސާން ހުސައިން އަދި އެޓާރނީ ޖެނެރަލް އިބްރާހިމް ރިފްޢަތެވެ. ބައިވެރިންގެ ސުވާލުތަކަށް ޖަވާބުދެއްވުމަށް ހަމަޖެހިފައިވަނީވެސް މި ދެބޭފުންނެވެ.\nމި ސެޝަންގައި ބޮޑު ބަޖެޓުގެ ޙުލާސާއެއް އެމްޑީޕީގެ ފަރާތުން ބާރަށު ދާއިރާގެ މެންބަރު އަހުމަދު އަބްދުﷲ އަދި ފިނޭންސް މިނިސްޓަރ އިބްރާހިމް އަމީރު ދެއްވުމަށް ވަނީ ހަމަޖެހިފައެވެ.\nމީގެ އިތުރުން ރައީސް ރައީސް ޔާމީންގެ ޒަޢާމަތުގައި ލާމަރުކަޒީ ނިޒާމް ރޫޅުމަށް ކުރެވުނު މަސައްކަތުގެ ޚުލާސާއެއް ޕާޓީގެ ނައިބް ރައީސް މުހައްމަދު ޝީފާޒް ދެއްވާނެއެވެ.\nދެވަނަ ސެޝަން ޗެއަރ ކުރައްވާނީ ރައީސް ސާލިޙާއި ރައީސް ނަޝީދެވެ.\nއެއަށްފަހު ރަށުގެ ވަޒީފާގެ ފުރުސަތު އިތުރުވާނެ ގޮތުގެ ޕްރެޒެންޓޭޝަނެއް އިކޮނޮމިކް މިނިސްޓަރ ފައްޔާޒް އިސްމާއިލް އަދި އެމްޑީޕީގެ ޕީޖީ ގްރޫޕްގެ ޑެޕިއުޓީ ލީދަރ އިލްޔާސް ލަބީބް ދެއްވާނެއެވެ. ކޮންފަރެންސްގައި ބައިވެރިވާ ބައިވެރިންގެ ގްރޫޕްތަކަށް ބަހާލައިގެން ބައިވެރިންގެ މަޝްވަރާތައް ކުރިއަށް ގެންދިއުމަށްފަހު ބައިވެރިންގެ މަޝްވަރާތަކުގެހުށަހެޅުމަށް ވަނީ ހަމަޖެހިފައެވެ.\nތިންވަނަ ސެޝަންގައި ސަރުކާރުގެ ޕްރޮޖެކްޓްތަކާއި ގުޅޭގޮތުން މިނިސްޓަރ އޮފް ނެޝަނަލް ޕްލޭނިން އެންޑް އިންފްރާސްޓްރަކްޗަރ މުހައްމަދު އަސްލަމް ޕާޓީގެ ޑެޕއިޓީ ޗެއަރ އަލީ ނިޔާޒް މައުލޫމާތު ދެއްވާނެއެވެ. އަދި ބައިވެރިންނަށް ސުވާލުކުރުމުގެ ފުރުސަތު ލިބިގެންދާނެއެވެ.\nމާލީ ގޮތުން ކައުންސިލްތައް ފުދުންތެރިކުރުވުމަށް ޕްރޮޖެކްޓްތައް ކައުންސިލް މެދުވެރިކޮށް ހިންގުމާއިކައުންސިލްތަކުގެ ޒިންމާތަކާއި ގުޅޭގޮތުން ވާހަކަ ދައްކަވާނީ ފައިނޭންސް މިނިސްޓަރ އިބްރާހިމް އމީރެވެ.\nމި ކޮންފަރެންސް ނިމޭނީ ބުދަ ދުވަހު ހަވީރު 5:00 ގައެވެ.


މާލެ ސިޓީގައި އަގުދީގެން ޕާރކުކުރުމާއި ގުޅޭ\nމިކައުންސިލްގެ 74 ވަނަ ރަސްމީ ޢާއްމު ޖަލްސާގައި ވަނީ އަގުދީގެން4ފުރޮޅުލީ ވެހިކަލް ޕާރކްކުރުމުގެ އުސޫލެއް ފާސްކޮށްފައެވެ. އަދި މިއުސޫލު ވަނީ މިއަދު ޢާއްމުކޮށް ގެޒެޓް ކުރެވިފައެވެ. އަދި މިކައުންސިލްގެ ވެބްސައިޓް http://malecity.gov.mv ގައިވެސް ޝާއިރު ކުރެވިފައި ހުންނާނެ ވާހަކަ ދަންނަވަމެވެ.\nމިއުސޫލުގައިވާ ގޮތުން މާލޭގައި އަގުދީގެން ވެހިކަލް ޕާރކް ކުރެވޭނީ މ. ދަންޑަހެލުގެ (ސްޕްރީމްކޯޓް ކުރިމަތި) ގައި ހަދާފައިވާ ޕާރކިންގ ޒޯންގައެވެ.\nމަތީގައި ދެންނެވިފައިވާ ޒޯނުގައި ޕާރކުކުރުމަށް އެދި ހުށަހަޅަންޖެހޭ ފޯމް މިކައުންސިލްގެ ވެބްސައިޓުން ލިބެންހުންނާނެ ވާހަކަ ދަންނަވަމެވެ. އަދި ޕާރކިން ސްލޮޓްތަކަށް އެދި ހުށަހަޅަންޖެހޭ ފޯމް ބަލައިގަތުމަށް ހަމަޖެހިފައިވަނީ 18 ސެޕްޓެމްބަރ 2019 ވަނަ ދުވަހުގެ 09:00 އިން 01 އޮކްޓޫބަރ 2019 ވަނަ ދުވަހުގެ 13:00 އަށް މިކައުންސިލްގެ މާފަންނު އޮފީހުންނެވެ. އަގުދީގެން ޕާރކުކުރުމަށް ހަމަޖެހިފައިވާ ސްލޮޓްގެ އަދަދަކީ 40 އެވެ.\nވީމާ، މިކަން އާންމުކޮށް އަންގާ ޢިއުލާން ކުރީމެވެ.\nސުންގަޑި: 01 އޮކްޓޫބަރު 2019 1300\n- Paid Parking Application form


Shaheem assavanee: Dheen himayai kuran vi vaudhu koba?\nޝަހީމް އައްސަވަނީ: ދީން ހިމާޔަތް ކުރަންވި ވައުދު ކޮބާ؟\nކުރީގެ އިސްލާމިކް މިނިސްޓަރު ޑރ މުހައްމަދު ޝަހީމް އަލީ ސައީދު: ދީނަށް ފުރައްސާރަ ކުރާ މައްސަލާގައި ސަރުކާރަށް ވަރަށް ބޮޑަށް ފާޑު ވިދާޅުވި\nއިސްލާމްދީން ހިމާޔަތް ކުރާނެ ކަމަށް މި ސަރުކާރުން ވީ ވައުދު ފުއްދެމުންދޭތޯ ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު ސުވާލު އުފައްދަވައިފި އެވެ.\nއިސްލާމިކް ޔުނިވާސިޓީގެ ޗާންސެލަރުކަން ވެސް ކުރައްވާފައިވާ ޝަހީމް މިހެން ވިދާޅުވީ، އިސްލާމްދީނަށް ވަރަށް ބޮޑަށް ފުރައްސާކޮށް ފޭސްބުކުގައި ދިވެހި ބަހުން ޕޭޖެއް ހިންގަމުންދާ މައްސަލައާ ގުޅިގެން ކަންބޮޑުވުން ފާޅު ކުރައްވަމުންނެވެ.\nޝަހީމް ވިދާޅުވީ "ސިރޫ އާޓްސް" ގެ ނަމުގައި ހިންގަމުންދިޔަ ޕޭޖެއް ތިން ހަތަރު ފަހަރު ބަންދު ކޮށްލެވުނު ކަމަށާ އެކަން ކުރީ އެއީ ދީނީ ގޮތުން "ހަރުކަށި ފިކުރު" ފަތުރާ ޕޭޖަކަށްވާތީ ކަމަށް ބުނެ ކަމަށެވެ.\nއެކަމަކު އިސްލާމްދީނަށް ވަރަށް ބޮޑަށް ފުރައްސާރަކޮށް "ޖުހާ" ގެ ނަމުގައި ހިންގަމުންދާ ޕޭޖު ބަންދު ކޮށްލުމުގެ ގާބިލްކަން ނެތީތޯ އޭނާ ސުވާލު ކުރައްވާފައި ވެއެވެ.\n"މާތް ﷲ އަށް ފުރައްސާރަކޮށް ރަސޫލާއަށް ޖޯކު ޖަހާ ގުރުއާނަށް މަލާމާތްކޮށް ރަސޫލު ބޭކަލުންނަށް ބަދަު ބަސް ބުނެ، ދިވެހި ބަހުން ޝާއިއު ކުރަމުންދާ ޕޭޖް ބަންދު ކޮށްދިނުމަށް މިނިސްޓްރީ އޮފް އިސްލާމިކް އެެފެއާޒާއި މިނިސްޓްރީ އޮފް ހޯމް އެފެއަޒުގައި އެދެމެވެ." ޝަހީމް ވިދާޅުވި އެވެ.\nޝަހީމް ވަނީ އިސްލާމްދީން ހިމާޔަތް ކުރާނެ ކަމަށް ވި ވައުދުތައް ކޮބައިތޯ ސުވާލު ކުރައްވާފަ އެވެ. އަދި ދީނާ ޚިލާފު ކަންކަން ހުއްޓުވަން ހެދި ކޮމިޓީ ކޮބައިތޯ ވެސް އޭނާ ސުވާލު ކުރެއްވިއެވެ.\nދީނަށް ފުރައްސާރަ ކުރުން ހުއްޓުވަން ކޮމެޓީއެއް ރައީސް އުފެއްދެވީ ޖެނުއަރީ 22، 2019 ގަ އެވެ. އެ ކޮމިޓީގައި ހިމެނިވަޑައިގަންނަވަނީ، ނައިބު ރައީސް ފައިސަލް ނަސީމާއި ޑިފެންސް މިނިސްޓަރު މާރިޔާ އަހުމަދު ދީދީ އާއި ހޯމް މިނިސްޓަރު އިމްރާން އަބްދުﷲ އާއި ހަޔާ އެޑިއުކޭޝަން މިނިސްޓަރު ޑރ. އިބްރާހިމް ހަސަނާއި އިސްލާމިކް މިނިސްޓަރު އަހުމަދު ޒާހިރާއި ޔޫތް މިނިސްޓަރު އަހުމަދު މަހުލޫފް އަދި ރައީސް އޮފީހުގެ ޗީފް އޮފް ސްޓާފް އަލީ ޒާހިރެވެ. ކޮމިޓީގެ މަސައްކަތްތައް ހިނގަނީ ސޯޝަލް ކައުންސިލްގެ ދަށުންނެވެ.\nއަދި ރާއްޖޭގެ އިސްލާމީ ކަންކަން ބަލިކަށިވެގެން ދާތީ ހިތާމަ ކުރައްވާކަމަށް ވެސް އިސްލާމީ ގައުމުތަކުގެ ޖަމިއްޔާ، އޯއައިސީގޭ ސެކްރެޓަރީ ޖެނެރަލްގެ އިސް މުޝީރު ޝަހީމް ވިދާޅުވިއެވެ.\nސިރޫ އާޓްސް ޕޭޖް ތިން ހަތަރު ފަހަރު ބަންދުކޮށްލެވުނު... އެއީ ދީނީ ގޮތުން 'ހަރުކަށި ފިކުރު' ފަތުރާ ޕޭޖަކަށްވާތީޔޯ އެވެ؟ އެކަމަކު 'ޖުހާ ޕޭޖު' ބަންދުކޮށްލުމުގެ ޤާބިލްކަން ނެތީބާ؟ އިސްލާމްދީން ހިމާޔަތްކުރާނެ ކަމަށް ވި ވައުދުތައް ކޮބާތޯ؟ ދީނާ ޚިލާފު ކަންކަން ހުއްޓުވަން ހެދި ކޮމިޓީ ކޮބައިތޯ؟\n"ސިރޫ އާޓްސް ޕޭޖް ތިން ހަތަރު ފަހަރު ބަންދުކޮށްލެވުނު... އެއީ ދީނީ ގޮތުން 'ހަރުކަށި ފިކުރު' ފަތުރާ ޕޭޖަކަށްވާތީޔޯ އެވެ؟ އެކަމަކު 'ޖުހާ ޕޭޖު' ބަންދުކޮށްލުމުގެ ޤާބިލްކަން ނެތީބާ؟ އިސްލާމްދީން ހިމާޔަތްކުރާނެ ކަމަށް ވި ވައުދުތައް ކޮބައިތޯ؟ ދީނާ ޚިލާފު ކަންކަން ހުއްޓުވަން ހެދި ކޮމިޓީ ކޮބައިތޯ؟ ރާއްޖޭގެ އިސްލާމީ ކަންކަން މިހާ ބަލިކަށިވެގެންދާތީ ނުހަނު ހިތާމަ ކުރަން." ޝަހީމް ވިދާޅުވި އެވެ.\nއިސްލާމްދީނަށް ވަރަށް ބޮޑަށް ފުރައްސާކޮށް ފޭސްބުކުގައި ދިވެހި ބަހުން ޕޭޖެއް ހިންގަމުންދާ މައްސަލާގައި ގިނަ ބަޔަކު ދަނީ ކަންބޮޑުވުން ފާޅު ކުރާއިރު "ޖުހާ" ގެ ނަމުގައި ހިންގަމުންދާ އެ ޕޭޖުން ދިވެހި ބަހުން ގިނަ ޕޯސްޓްތަކެއް ކުރެ އެވެ. އެ ޕޯސްޓްތަކުގައި މާތްﷲ އާއި އެކަނލާންގެ މާތް ރަސޫލަށް ނިސްބަތްކޮށް ވަރަށް ހުތުރު ބަހުރުވައިން އެއްޗެހި ލިޔެފައި ހުރެ އެވެ.\nއެކަމާއި ގުޅިގެން ގިނަ ބަޔަކު ކަންބޮޑުވުން ފާޅުކުރި ނަމަވެސް ކަމާބެހޭ އެއްވެސް މުއައްސަސާއަކުން އެކަމާއި ގުޅިގެން ރަސްމީކޮށް އެއްވެސް އެއްޗެއް ބުނެފައެއް ނުވެއެވެ.\nމޯލްޑިވްސް ޕޮލިސް ސާވިސް އިސްލާމިކް މިނިސްޓްރީ ޑރ. މުހައްމަދު ޝަހީމް އަލީ ސައީދު + ދީނީ އިލްމުވެރިން


ބައިޑަންގެ ވާހަކަ: އަނބިމީހާއާއި ދަރިފުޅު މަރުވީ ފުރަތަމަ އިންތިޚާބު ކާމިޔާބު ކުރި ދުވަސްވަރު، ނަފްސަށް ގެއްލުން ދިނުމުގެ ޚިޔާލުތައް ވެސް ހުރި – Dhen.mv\nބައިޑަންގެ ވާހަކަ: އަނބިމީހާއާއި ދަރިފުޅު މަރުވީ ފުރަތަމަ އިންތިޚާބު ކާމިޔާބު ކުރި ދުވަސްވަރު، ނަފްސަށް ގެއްލުން ދިނުމުގެ ޚިޔާލުތައް ވެސް ހުރި\nމުޙައްމަދު ސަނީޙް November 7, 2020 - 11:12 am\nވަރުގަދަ ޝަޚުސިއްޔަތެކެވެ. ސަކަ މިޒާޖެއްގެ ބޭފުޅެކެވެ. އެންމެންގެ ވެސް އެކުވެރިއެކެވެ. އަބަދުވެސް ކަންކަން ކުރެއްވުމަށް ހިތްވަރު ދެއްވާ ބޭފުޅެކެވެ. އެތަކެއް ގޮންޖެހުންތަކާ ކުރިމަތި ލައްވަން ޖެހުނު ކަމުގައި ވީނަމަވެސް، ހުރިހާ ހުރަސްތައް ގިރާ ކުރެއްވި ބޭފުޅެކެވެ. މިދައްކަނީ އެމެރިކާގެ އިންތިޚާބުގައި މިހާރު ކުރީގައި އޮތް، ޑިމަކްރެޓިކް ޕާޓީގެ ކެނޑިޑޭޓް ޖޯސެޕް އާރ. ބައިޑަން ނުވަތަ އާއްމު ނަމުންނަމަ ޖޯ ބައިޑަންގެ ވާހަކައެވެ.\nސިޔާސީ މައިދާނުގައި ގިނަ ކާމިޔާބީ ތަކެއް ޙާސިލް ކުރައްވާފައިވީ ނަމަވެސް ބައިޑަންގެ އަމިއްލަ ދިރިއުޅުމުގައި ގިނަ ހިތާމަތަކަކާ ކުރިމަތިލާން ވަނީ ޖެހިފައެވެ.\nއަނބިމީހާ އާއި 13 މަހުގެ ތުއްތު ދަރިކަނބަލުން މަރުވި ހާދިސާ\nސިޔާސީ މަސައްކަތަށް ޖޯ ފުރަތަމަ ނިކުމެ ވަޑައިގަތީ 1972 ވަނަ އަހަރުއެވެ. 3،000 ވަރަކަށް ވޯޓްގެ ތަފާތުން ޑެލެވެޔަރގެ ސެނެޓަރގެ މަޤާމު ޖޯ ބައިޑަން ހޯއްދެވިއިރު، އެއަހަރުގެ އިންތިޚާބުގައި ލިބުނު ކާމިޔާބީ ވެގެންދިޔައީ ޖޯގެ ވާހަކަތައް އެކި މީޑިޔާތަކާ ހަމައަށް ފޯރި އަހަރަކަށެވެ. ހަ ވަނައަށް އެންމެ ހަގު ސެނެޓަރކަމުގެ ޝަރަފު ހޯއްދަވާފައިވާ ޖޯ، އޭރު ވެގެން ދިޔައީ މީޑިޔާތަކައް އައު މޫނަށެވެ.\nނަމަވެސް އުފާވެރި ޚަބަރުތަކާއެކު ދެން އައި ޚަބަރު މާ ހިތް ދައްޗެވެ.\nސެނެޓަރ ކަމަށް އިންތިޚާބު ވެވަޑައިގެންނެވިތާ 1 މަސް ފުރިހަމަ ނުވަނީސް ޖޯ ބައިޑަންގެ އޭރުގެ އަނބިމީހާ ނީލިޔަރ ހަންޓަރ އަދި3ކުދިންގެ އެކްސިޑެންޓެއްވިއެވެ.\nޖޯ ބައިޑަން މިހާދިސާގައި ކަން ހިނގި ގޮތް 2012 ވަނަ އަހަރު އަސްކަރިއްޔާގެ ކޭންޕެއްގައި ކިޔައި ދިނީ މިހެންނެވެ.\n"ލޯބިވާ މީހުން ދޫކޮށްފައި ދިޔައިމަ ވާ ދެރަ އަހަރެންނަށް އެނގޭ. ވަރަށް ރަނގަޅަށް އެނގޭ. އަހަންނަށް އެދުވަހު ލިބުނީ ކުއްލި ފޯނު ކޯލެއް. އެކޮޅުން ވާހަކަ ދެއްކި މީހާ ދިން ޚަބަރަކީ އަހަރެންގެ މުޅި ދިރިއުޅުން ބަދަލުކޮށްލި ޚަބަރެއް. އަހަރެންގެ އަނބިމީހާއާއި ތިން ދަރިން އެކްސިޑެންޓްވި ވާހަކަ. އަނބިމީހާއާއި ކުޑަ އަންހެން ދަރިފުޅު ހޮސްޕިޓަލަށް ނުގެންދެވެނީސް މަރުވި ވާހަކަ. އަދި ދެން ތިބި ދެކުދިންގެ ހާލު ސީރިޔަސް ވާހަކަ" އެތަކެއް ފަހަރަކު ގިސްލަމުން ވާހަކަ ނުދެއްކޭ ވަރުވުމުން ވާހަކަ ދެއްކުން މެދުކަނޑަމުން ޖޯ ކިޔައިދިނެވެ.\n"މިއީ މިފަދަ ޕޯޑިއަމްއެއްގައި ދައްކަން ހެޔޮވާވަރުގެ ވާހަކައެއް ނޫން. އެކަމަކު އެވަގުތު އަހަރެންނަށް މީހަކު އަމިއްލަ ނަފްސަށް ގެއްލުންދޭން ބޭނުން ވަނީ ހަމައެކަނި ބުއްދި ފިލާ ދިއުމުން ނޫންކަން އިޙްސާސްވި. ނަފްސާނީ މައްސަލަތަކަށް ފަރުވާ ކުޑަ ނުކުރުމަށް އަހަރެން އަބަދުވެސް ގޮވާލަނީ މިހެންވެ. އަހަންނަށް އެކަންތަކާ ކުރިމަތިލާން ޖެހިފައި ހުރީމަ."\nއެދުވަހު ޖޯ ދެއްކި ވާހަކަތަކުން މުޅި އޯޑިއަންސް ރޮއްވާލިއެވެ. އެދުވަހުގެ ހާދިސާގައި ޖޯ ބައިޑަންގެ 13 މަހުގެ ދަރިފުޅު ނަޔޯމީ އާއި އަނބިކަބަލުން މިދުނިޔެއާ ވަކިވެގެން ގޮސްފައިވާއިރު، މި ކާރު އެކްސިޑެންޓްގައި އޭނާގެ ދެ ފިރިހެން ދަރިންނަށް ވަނީ ސީރިޔަސް އަނިޔާތަކެއް ވެފައެވެ.\nޖޯގެ ހަޔާތް އެފުށް މިފުށަށް ޖަހާލި މި ހާދިސާއާއެކު ފުރަތަމަ ފަހަރަށް ޖޯގެ ވިސްނުމަށް، އަމިއްލަ ނަފްސަށް ގެއްލުން ދިނުމުގެ ޚިޔާލުތައް ވެސް އައެވެ.\n"އަހަންނަށް އެނގޭ، އިޙްސާސްވޭ، އެއީ ކޮންކަހަލަ ބޮޑު ކަމެއްކަން. ކޮންމެ މީހަކަށްވެސް އެހީތެރިކަން ބޭނުންވޭ. އަހަރެން ބޭނުންވޭ އެ އެހީތެރިކަން ކޮންމެ މީހަކަަށްވެސް ލިބޭނެ ގޮތެއް ހަދައިދެން. އެފަދަ ޚިޔާލު އަންނަ ކޮންމެ މީހަކަށް އަހަރެން ބުނެލަން ބޭނުންވަނީ، އަދި ރަނގަޅުވާނޭ. ގިވް އަޕް ނުކުރާށޭ. މިނޫން ދުވަހެއް އަންނާނޭ." ޖޯ ގެ ސްޕީޗްގައި އޭނާ ވިދާޅުވިއެވެ.\nއެއަހަރު ސެނެޓުން އިސްތިޢުފާ ދެއްވުމުގެ ޚިޔާލުފުޅު އޭރު އެމަނިކުފާނުގެ ހުންނެވިއެވެ. ހޮސްޕިޓަލުގައި ހުރެ އޭރު ޓީވީއަށް ދިން އިންޓަރވިއުއެއްގައި ޖޯ ބުނެފައި ވަނީ މިހެންނެވެ.\n"ޑެލަވެޔަރ އަށް އާ ސެނެޓަރއެއް ލިބިދާނެ. އެކަމަކު މިކުދިންނަށް އާ ބައްޕައެއް ނުލިބޭނެ"\nޖޯ ބައިޑަން ސެނެޓަށް ހުވާ ކުރެއްވީ ދަރިންގެ ގާތުގައިހުރެ ހޮސްޕިޓަލުގެ ތެރޭގައެވެ. އަދި އޭގެ ފަހުން6އަހަރު ވަންދެން ކޮންމެ ދުވަހަކު 90 މިނެޓްގެ ރާސްތާއެއް މަސައްކަތް ނިންމުމަށްފަހު ޓްރެއިންގައި އޭނާ ކުރެއެވެ. ވޮޝިންގްޓަންގައި ހުންނަ އޮފީހުގައި މަސައްކަތް ކުރުމަށް ފަހު ކޮންމެ ދުވަހަކު ޑެލެވެޔަރއަށް އޭނާގެ ދަރީންގެ ގާތަށް ދެއެވެ.


ނަފްސު – Vaahaka\nއަބްދުﷲ ނަޝީދު November 18, 2019\t10 Comments\nViews: 2381\t45\nތިބާގެ އަމިއްލަ ނަފްސަށް ގެއްލުން ދިނުމަކީ ކިހާ ބޮޑު ފާފައެއްކަން ތިބާއަށް އެނގޭހެއްޔެވެ؟ އެއީ ކަނޑައެޅިގެން ﷲ سُبْحَانَهُ وَ تَعَالَى ހަރާމްކުރައްވާފާވާކަމެކެވެ. ތިބާގެ އަމިއްލަ ނަފްސު ގަތުލްކުރި ގޮތަކަށް ތިބާއަށް ނަރަކައިގަ އަބަދުގެ އަބަދަށް އަޒާބްދެވޭނެކަން މާތް ނަބިއްޔާ محمد صلى الله عليه وسلم ވެސް ވަނީ ހަދީސްކުރައްވާފައެވެ.\nލުގްމާންއަކީ މޮޅަށް ކިޔަވަމުން އަންނަކުއްޖެކެވެ. ގްރޭޑް ބާރާގަ ތައުލީމް ހާސިލްކުރަމުން މޮޅު ވަނަތައް އޭނާވަނީ ގެންނަންފަށާފައެވެ. ލުގްމާންގެ އެންމެ ބޮޑު ހިތްވަރަކީ އޭނާގެ މައިން ބަފައިންނެވެ. އެމީހުންގެ އޯގާތެރިކަމާ ކެތްތެރިކަމުގެ ސަބަބުން ލުގްމާންއަށް އަބަދުވެސް ކުރިޔަށް ދިޔުން ފަސޭހަވެއެވެ. ބައްޕަ ބުރަ މަސައްކަތްކުރަމުން ހޯދާ ހަލާލް އާމްދަނީއިން ލުގްމާން ކިޔެވުމަށް ބޭނުންވާ ކޮންމެ އެއްޗެއް ހޯދާދެއެވެ. މީރު ކެއުންތައް ކައްކަން އެނގޭ މަންމަ އަބަދުވެސް ލުގްމާން ގެޔަށް އަންނައިރު ހުންނަނީ ލުގްމާންގެ ހަށިގަނޑަށް ފައިދާވާފަދަ މީރު ކެއުންތައް ތައްޔާރުކޮށްފައެވެ.\nދުވަސްތައް ފާއިތުވެގެންގޮސް ލުގްމާންގެ ބައްޕަ ވަރަށް ބޮޑަށް ބަލިވިއެވެ. މަސައްކަތަށް ނުނިކުމެވޭތީ އަތުގާ އެއްޗެއްވެސް ނޯވެއެވެ. މިކަމާ ލިގްމާން ވަރަށް ފިކުރުބޮޑުވިއެވެ. އަދި ވަގުތީގޮތުން ބައްޕަ ރަނގަޅަުވަންދެކަށް ވަޒީފާއަކަށްދާންފެށިއެވެ. ނަމަވެސް ބައްޕަ ހޯދަމުންދިޔަފަދަ އާމްދަނީއެއް ނުލިބޭނެކަން ލުގްމާންއަށްވެސް އެނގެއެވެ. ހިތްވަރުކޮށްފާ ކުރިޔަށްދާން ނިންމި ލުގްމާންއަށް އަނެއްކާވެސް އިތުރު ދެރަޔަކާ ކުރިމަތިލާންޖެހުނެވެ. ލޯބިވާ މަންމަވެސް އެންމެ ފަހަށް ބަލިވެއްޖެއެވެ. މިކަމުގެ ސަބަބުން ލުގްމާން ކާބޮއެ ހަދަންޖެހެނީ ބޭރުންނެވެ. ކޮންމެއަކަސް ޖެހުނީ ހިތްވަރުކޮށް ކުރިޔަށްދާށެވެ. ލިބޭ މުސާރައިން ދެކޮޅުޖައްސާށެވެ.\nމިއަދުވެސް ލުގްމާން ވަޒީފާއަށްނުކުތީ ހިތްވަރާއެކުގައެވެ. މަންމައާ ބައްޕައަށްޓަކައެވެ. ކެތްތެރިކަމާއެކު ވަޒީފާއަދާކުރަމުން ދަނިކޮށް ތަނުގެ މެނޭޖަރު ލުގްމާންގެ ތައުލީމީ ފެންވަރު ރަނގަޅުވެފާ މަސައްކަތަށް ރަނގަޅުކަމުން ލުގްމާންއަށް އިތުރު މުސާރައަކާއެކު މަތީ މަގާމްއެއްދިނެވެ. ލުގްމާން މިކަމާ ވަރަށް އުފާކުރިއެވެ. މި އުފާވެރި ޙަބަރު އެންމެ ފުރުތަމައަށްވެސް ދޭންބޭނުންވީ މައިންބަފައިންނަށްށެވެ. ނަމަވެސް އުފާވެރިކަން ހިތާމައަށް ބަދަލްވީ ހިނދުކޮޅެއްތެރޭގައެވެ. ލުގްމާންގެ ބައްޕަ އެދުވަހު މި ފަނާވަނިވި ދުނިޔެއަށް އަލްވަދާއުކިޔާފިއެވެ. އޭގެ ދެމަސްފަހު ލޯބިވާ މަންމަވެސް މި ފަނާވަމުންދަނިވި ދުނިޔެއަށް އަލްވަދާއުކިޔެވެ. ލުގްމާން މުޅިންހެން އެކަނިވީޔެވެ. ލުގްމާންގެ ހިތާމަތަކާ އެކަނިވެރިކަމަށް އާދިރުމެއް ގެނެސްދިނީ ލުގްމާންގެ ކްލާސް ކުއްޖެއްކަމުގާވާ ޒައިނަބެވެ. ޒައިނަބްއަކީ ލުގްމާންއަށް ވަރަށް އޯގާތެރި ރަހްމަތްތެރިޔެވެ. ނަމަވެސް އެ އޯގާތެރިކަން ފަހަތުގައި އޮތީ ނުބާ ރޭވުމެކެވެ. ލުގްމާންގެ އެކަނިވެރިކަމުގެ ފައިދާނަގާ ޒައިނަބް ގިނަ ގިނައިން އެގެޔަށް އަންނަންފެށިއެވެ. އޯގާތެރިކަމުގެ ތެރެއިން ފާހިޝް އަމަލުތަކުގެ ތެރެޔަށް ލުގްމާން ވައްދާ ލުގްމާންގެ ހިތުގާ ޒައިނަބްގެ މައްޗަށް ލޯބިޖެއްސިއެވެ. މިހާރު ލުގްމާން ހުންނަނީ ޒައިނަބްއާހެދި ހޭބަލިވެފައެވެ. އެއްދުވަހު ނަޔަސް ގުޅާ އާދޭސްކޮށްގެންވެސް އެގެޔަށް ގެނެއެވެ. ނައިސްފިނަމަށް އެތައް ޒުވާބެއް ދެމީހުން ދެމެދުގާ ހިނގައެވެ. އެންމެ ފަހަށް ޒައިނަބްގެ ބޮލަށްވެސް ލުގްމާންއާހެދި އުނދަގޫވާންފެށިއެވެ. ލުގްމާން ދޫކޮށްލުމަށް ޒައިނަބް ކުރެވުނުހާ މަސައްކަތެއްކުރިޔެވެ. ނަމަވެސް ލުގްމާން ވަކި ދުލެއްނުދިނެވެ. އޭނާއަށްވަނީ ޒައިނަބްދެކެ ވަރަށް ބޮޑަށް ލޯބިވެވިފައެވެ. އެންމެ ފަހަށް ޒައިނަބްއަށް ބިރުވެސް ދައްކަންފެށިއެވެ. ނައިސްފިނަމަ އަމިއްލައަށް މަރުވާނެކަމަށްވެސް ބުނަންފެށިއެވެ. މިކަމުގެ ސަބަބުން ޒައިނަބް ހިތުގާ ބިރުވެރިކަން އުފެދި އެގެޔަށް ދާންފެށިއެވެ.\nދުވަސްގަނޑަކަށްފަހު ޒައިނަބް އާދަޔާ ހިލާފަށް ބަލިވާންފެށިއެވެ. މިވަނީ ކީއްކަން އޭނާއަކަށްވެސް ނޭނގެއެވެ. ބޯ އަނބުރާ ހޮޑުލަވައެވެ. މީހާ ގަޔަކު ވަރެއްނުހުރެއެވެ. އެންމެ ފަހަށް ލުގްމާންއާއެކުގޮސް ޑޮކްޓަރަށް ދެއްކުމުން ބަނޑުބޮޑުކަން އެނގުނެވެ. މިކަމާ ދެމީހުން ވަރަށް ބިރުގަތެވެ. ފަލީހަތްވެދާނެތީއެވެ. ހާސްވެފާހުރި ލުގުމާން ޒައިނަބް ގޮވައިގެން ގެޔަށްދިޔަގޮތަށް ޒައިނަބްގެ ކޯމަތީ އެތިފަހަރެއްއެޅިޔެވެ. އަދި އެއީ ޒައިނަބްގެ ކުށެއްކަމަށް ބުންޏެވެ. ޒައިނަބް އައިރުޅީގާ ލުގްމާން ގާގަ ތަޅާގަތެވެ. ނަމަވެސް ލުގްމާންގެ އަނިޔާވެރިކަން އެޔަށްވުރެ ވަރުގަދައެވެ. ގޮއްމުށުން ޒައިނަބްގެ ބުރަކަށިގާ ތަޅާގަނެ މުޅި މީހާ ތިރިކޮށްލިޔެވެ. ރޯން އޮތް ޒައިނަބް އިރުކޮޅަކުން ތެދުވެގެން އެގެއިން ނުކުމެގެންދިޔައެވެ.\nލުގްމާންއާ ޒައިނަބް އެކަކު އަނެކަކާ ދިމާނުވާތާ އެތައް ދުވަހެއްވެއްޖެއެވެ. މިކަމާ ލުގްމާން ވަރަށްވެސް ހާސްވިއެވެ. އެތައް ފަހަރަކު ކޮންމެ ދުވަހަކު ފޯނަށް ގުޅައެވެ. ނަމަވެސް ޒައިނަބްގެ ޙަބަރެއްނުވާތީ އެންމެ ފަހަށް އެގަޔަށްދިޔައެވެ. ނަމަވެސް ޒައިނަބް ނެތުމުން ކޮންތާކުތޯވީ އޮޅުންފިލުވުމުން އެނގުނީ އޭނާ ރާއްޖެ ދޫކޮށްދިޔަކަމެވެ. ލުގްމާން އައި ރުޅީގަ ގޮސް ފޭސްބުކް ހުޅުވާގެން ޒައިނަބްއަށް އެތައް މެސެޖެއްކުރަނިކޮށް ޒައިނަބް ޖަވާބުދިނެވެ. ދަރިފުޅު ވައްޓާލިވާހަކަ ބުނުމާއެކު ލުގްމާންއަށް ހީވީ ދެފާދަށުން ބިންގަނޑު ދަމާގަތްހެނެވެ. މޮޔައެއްހެން ތެޅިތެޅިފާ ޒައިނަބްއަށް އަނބުރާ އައުމަށް އާދޭސްކުރިޔެވެ. ނަމަވެސް ޒައިނަބް ދެން ލުގްމާންއަށް ނުފެންނާނެކަމަށް މެސެޖްކުރިއެވެ. އެއަށްފަހު ލުގްމާން ބްލޮކްކޮށްލިޔެވެ.\nލުގްމާން ކޮޓަރިން ނުނުކުމެ އޮންނަތާ އެތައް ދުވަހެކެވެ. އޭނާގެ މުޅި ހަށިގަނޑުވަނީ ހިކި އަނަރޫފަވެފައެވެ. ޒައިނަބްނޫން މީހަކު އޭނާ ފެންނާކަމަށް ބޭނުމެއްނުވެއެވެ. ދޭތެރެޔަކުން ތޫނު އެއްޗަކުން އަމިއްލަ ހަށިގަނޑުގާ ޒައިނަބްގެ ނަން ލިޔެލައެވެ. މިގޮތަށް އޭނާގެ އަމިއްލަ ހަށިގަނޑު ކަފަމުން ގޮސް އެންމެ ފަހަށް ކަފާލާނެ ތަންކޮޅެއްވެސްނެތެވެ. އެންމެ ފަހަށް ވާގަނޑެއް ހޯދިއެވެ. އަދި ފަންކާގާ ވާގަނޑު އައްސާލުމަށްފަހު ދަންމަޅިއެއްހަދާލިޔެވެ. އެއަށްފަހު ކޮޓަރީގެ މުޅި ފާރުގާ ޒައިނަބްދެކެ ލޯބިވާކަން މާކަރަކުން ލިޔެލިއެވެ. އެއަށްފަހު ގޮނޑިއެއްގެނެސް އޭގެ މައްޗަށްއަރާ ކަރަށް ދަންމަޅި މަހާލިއެވެ. ކަރުނައަޅާ ގިސްލަމުން ގޮނޑިން ލުގްމާން ފުންމާލިޔެވެ. އިރުކޮޅަކުން ނޭވާ ހާސްވެ ތެޅެންފެށި ލުގްމާންއަށް މިހެދެނީ ގޯހެއްކަން އިހްސާސްވިއެވެ. ނަމަވެސް ވަގުތު ފާއިތުވެއްޖެއެވެ. މަރުގެ މަލާއިކަތާ އެހުރީ ލުގްމާން ބަލާ އައިހެވެ.\nލޮބުވެތި ކިޔުންތެރިންނޭވެ. ތިބާގެ އަމިއްލަ ނަފްސަށް ގެއްލުންދީ މަރަށް ތިޔަ ހުށަހަޅަނީ އަލުން އަނބުރާ އަންނާނެކަމަށްހެެއްޔެވެ. ނުވަތަ ތިބާ ދަނީ މިދުނިޔެ ދޫކޮށް ސުވަރުގެޔަށް ކަމަށްހެއްޔެވެ. ހަމަ ހިލާ އެހެނަކުން ނުވާނެއެވެ. މިއީކީ ފިލްމެއްނޫނެވެ. ތިބާގެ މަރާމެދު ބަޔަކު ހަމްދަރުދީވެ ވާހަކަދައްކާ އަދި ހިތާމަކުރާނީ ކުޑަދުވަސްކޮޅަކުއެވެ. އެއަށްފަހު އެމީހުންގެ އާއްމު ދިރިއުޅުމަށް އަނބުރާދާނެއެވެ. ތިބާމަތިން ހަނދާންވެސް ނުހުންނާނެއެވެ. ތިބާގެ އަމިއްލަ ނަފްސު މަރަށް ހުށަހަޅަން ހިތަށްއަރާނަމަ ދެ ރަކްއަތް ނަމާދެެއްކޮށް ސަޖިޖާގާއޮވެ ތިބާގެ ރައްބަށް ހުރިހާ ޝަކުވާއެއްދަންނަވަބަލާށެވެ. ފަހެ އެއީ އެންމެ އޯގާވެރިވަންތަ އިލާހެވެ.\nއައިޑިއާ ރީތި. އެކަމަކު ހުށަހެޅުން ސުމެއް. މިއަކު ސަސްޕެންޝަނެއްނެތް. ލިޔުންތެރިކަމެއްނެތް. ގުރޭޑު ފަހެއް ހައެއްގެ ކުއްޖެއްގެ އިބާރާތްކުރުން.\nNubai msgeh libuny\nkonme thanega vese rangalhu nasheehathe dhenyaa faadu kiyaa meehun gina vaana… abadu vese thikahala ibraitheri vaahaka liyeladhee… keepit up.\n“ޕަރީ” ވާހަކަޔާމެދު ދެކޭ ގޮތް އަމުދަކުން ގޯހެއް ނޫން. ނަމަވެސް މިފަހަކަށް އައިސް މިސައިޓަށް އެންމެ ގިނައިން ލިޔާ ލިޔުންތެރިއަކީ ނަޝީދުކަން ފާހަގަކޮށްލަން ޖެހޭ. އެރޮނގުން އޭނާއަށް ސާބަހާއި ތާރީފާއި ޝުކުރު ހައްގު.\nLugman aki anheneh… Feshumuga buna gothun nama… Zainab , luqmaan ge dhariyakah balive iny kihinei ?\nލުގްމާންއަކީ މޮޅަށް ކިޔަވަމުން އަންނަކުއްޖެކެވެ vaahakaiga ingoi..dhen ehenveeru badu boduvun aiee keehvve\nMi vaahaka v reethi\nMasha Allah…v iburaitheri vaahaka eh\nVarah Varah ibraitheri vaahakaeh mi ee


Dhivehi noosverikamuge alimasyoobeel faahagakurun angaara dhuvahuge rey | Mihaaru\nރޭ ނޫސްވެރިކަމުގެ އެވޯޑު ލިބުނު ބައެއް ނޫސްވެރިންނާ އެކު އައްބާސް -- ފޮޓޯ: ނިޝާން އަލީ/ މިހާރު\nދިވެހި ނޫސްވެރިކަމުގެ އަލިމަސްޔޫބީލް ފާހަގަކުރުން އަންގާރަ ދުވަހުގެ ރޭ\n05 ޑިސެމްބަރ 2018 - 19:115comments\nރާއްޖޭގެ ނޫސްވެރިކަމަށް 75 އަހަރު ފުރުމުގެ އަލިމަސްޔޫބީލް ފާހަގަ ކުރުމަށާއި ނޫސްވެރިކަމުގެ މިދިޔަ އަހަރުގެ އިނާމު ދިނުމުގެ ޖަލްސާ އަންނަ އަންގާރަ ދުވަހުގެ ރޭ ބޭއްވުމަށް މޯލްޑިވްސް މީޑިއާ ކައުންސިލް (އެމްއެމްސީ) ން ނިންމައިފި އެވެ.\nހޯމް މިނިސްޓްރީ އާއި މީޑިއާ ކައުންސިލް ގުޅިގެން ބާއްވާ މި ޖަލްސާ އޮންނާނީ ދަރުބާރުގޭގަ އެވެ. ޖަލްސާގެ އެންމެ ހާއްސަ ކަމަކަށް އޮންނާނީ ނޫސްވެރިކަމުގެ އަލިމަސް ޔޫބީލްއާ ގުޅުވައިގެން، ނޫސްވެރިކަމުގެ ޚިދުމަތްތެރިންގެ އަގުވަޒަން ކުރުމެވެ. އެގޮތުން "އަލިމަސް ޝަރަފު ގަލަން" އާއި "އަލިމަސް ގަލަން" އަދި "ރަން ގަލަން" ދިނުމަށް ވަނީ ހަމަޖެހިފަ އެވެ.\nޖަލްސާގައި ދެން އޮންނާނީ 2014 ވަނަ އަހަރުން ފެށިގެން ދެމުން އަންނަ ނޫސްވެރިކަމުގެ އިނާމުގެ މިދިޔަ އަހަރުގެ ހައްގުވެރިން ހޮވައި އިނާމް ދިނުމެވެ. އިނާމު ދޭ ދާއިރާތަކަކީ އިޖްތިމާއީ، ސިޔާސީ، ޝަރުއީ އަދި ގާނޫނީ ދާއިރާ، ވިޔަފާރި އާއި އިގުތިސާދު، ކުޅިވަރު، ފީޗާ ލިޔުން، ފޮޓޯ ޖާނަލިޒަމް އަދި ވީޑިއޯ ޖާނަލިޒަމްގެ ދާއިރާ އެވެ.\nމީގެ އިތުރުން، އަހަރުގެ އެންމެ އުއްމީދީ ނޫސްވެރިޔާ އާއި ލައިފްޓައިމް އެޗީވްމަންޓަށް ދޭ ހަޔާތީ އަރުތައިގެ އިނާމް ދިނުމަށް ވަނީ ހަމަޖެހިފަ އެވެ.\nރާއްޖޭގައި ނޫސްވެރިކަން ފެށުނު ތާރީޚުގެ ގޮތުގައި ރަސްމީ ފަރާތްތަކުން ބަލަނީ ރާއްޖޭގައި ނެރުނު ފުރަތަމަ ނޫސް "ސަރުކާރުގެ ޚަބަރު" ނެރުނު ދުވަސް ކަމަށްވާ ޖޫން 5، 1943 އެވެ.\nރާއްޖޭގެ ނޫސްވެރިކަމަށް 50 އަހަރު ފުރުން 1993 ވަނަ އަހަރު އޭރުގެ ރައީސް މައުމޫން އަބްދުލްގައްޔޫމްގެ ސަރުކާރުން ވަނީ ފާހަގަކޮށްފަ އެވެ. އެގޮތުން، ނޫސްވެރިކަމުގެ ޚިދުމަތްތެރިންނަށް "ރަން ގަލަން" އަދި "ރިހި ގަލަން" ގެ ޝަރަފު ވަނީ ދީފަ އެވެ.\nއިތުރު ލިޔުންތައް ނޫސްވެރިކަން ހޯމް މިނިސްޓްރީ މޯލްޑިވްސް މީޑިއާ ކައުންސިލް އެމްއެމްސީ އެވޯޑްސް\nއެމްއެމްސީން ހޯމް މިނިސްޓްރީއާ މަޝްވަރާކޮށްފި\nނޫސްވެރިކަމުގެ އިނާމުގެ އުސޫލަށް ބަދަލުތަކެއް ގެނެސްފި


Lewandowski Ge 50 Vana Landaa Eku Bayern In German Cup Kaamiyaabu Koffi - Vaguthu\nބަޔާން މިއުނިކްގެ ކުޅުންތެރިން.\nރޮބާޓް ލެވަންޑޮސްކީ މި ސީޒަންގައި ކާމިޔާބު ކުރި 50 ވަނަ ލަނޑާއެކު ލެވަކޫސަން ބަލިކޮށް ބަޔާން މިއުނިކުން ޖަރުމަނު ކަޕް 20 ވަނަ ފަހަރަށް ކާމިޔާބުކޮށްފިއެވެ.\nޖަރުމަން ކަޕް ފައިނަލްގައި ބަޔާން މިއުނިކާއި ލެވަކޫސަން ބައްދަލުކުރި މެޗު 4-2 އިން ގެ ނަތީޖާ އަކުން ބަޔާން ވަނީ ރިކޯޑެއް ހަދައިފައެވެ.\nފަސޭހަކަމާ އެކު ބަޔާން ކާމިޔާބު ކުރި މެޗުގެ 16 ވަނަ މިނެޓްގައި ލިބުނު ހިލޭ ޖެހުމެއްގައި ޑޭވިޑް އަލާބާ ވަނީ ލެވަކޫސަންގެ ގޯލް ހުޅުވައިދީފައެވެ. މެޗުގެ 24 ވަނަ މިނެޓުގައި ކިމިޗް ލީގެ ޕާހަކުން އޭރިއާ ތެރެއަށް ވައްދާލައިގެން ގްނެބްރީ ވަނީ ބަޔާންގެ ދެ ވަނަ ލަނޑު ކާމިޔާބުކޮށްފައެވެ.\nމެޗުގެ ފުރަތަމަ ހާފް ނިމިގެން ދިޔައީ 2-0 ގެ ނަތީޖާއަކުން ބަޔާން ކުރީގައި އޮވެގެންނެވެ.\nދެވަނަ ހާފްގެ 59 ވަނަ މިނަޓްގައި ބަޔާންގެ ކީޕަރު މެނުއެލް ނެއާ ފޮނުވާލި ބޯޅައެއް ލެވަންޑޮސްކީ ހޯދައި އޭރިއާ ބޭރުން ވޮލީގެއް ގޯލުގެ ތެރަށް ފޮނުވާލައި ވަނީ މެޗުގެ ތިންވަނަ ލަނޑު ކާމިޔާބު ކޮށްފައެވެ. މި ލަނޑާއި އެކު އޭނާ ވަނީ މިސީޒަންގައި 50 ލަނޑު ކާމިޔާބު ކޮށްފައެވެ.\nލެވަކޫސަންގެ ފުރަތަމަ ލަނޑު ލިބުނު ކޯނަރެއްގައި 64 ވަނަ މިނަޓްގައި ބެންޑާ ބޮލުން ޖަހައި ވަނީ ކާމިޔާބު ކޮށްފައެވެ. އޭގެ މާ ގިނައިރު ތަކެއް ނުވެ ލެވަންޑޮސްކީި ޗިޕެއް ޖަހައި ވަނީ ބަޔާންގެ ހަތަރު ވަނަ ލަނޑު ކާމިޔާބުކޮށް ފައެވެ. މެޗު ނިމެން ވަނިކޮށް ލިބުނު ޕެނަލްޓީއެއް ގައި ހަވޭޓްޒް ކާމިޔާބު ކުރި ލަނޑާއި އެކު ލެވަކުސެން އިން ވަނީ އެޓީމުގެ ދެވެނަ ލަނޑު ކާމިޔާބު ކޮށްފައެވެ.\nމި މެޗު ކާމިޔާބު ކުރެވުމާއި އެކު ބަޔާން އިން ވަނީ 17 މެޗުން ބަލިނުވެ ރެކޯޑެއް ގާއިމްކޮށްފައެވެ. ޖަރުމަނު ކަޕް ކާމިޔާބް ކުރެވުމާއެކު ބަޔާން އިން ބވަނީ މިސީޒަންގައި މިހާތަނަށް ދެ ތަށި ކާމިޔާބުކޮށް ޓްރެބަލް ކާމިޔާބު ކުރުމުގެ އުއްމީދު އާކޮށްފައެވެ.


Rana Daggubati ge2kidney ves failvefai | Mihaaru\nރާނާ ދަގޫބަޕަތީގެ ދެ ކިޑްނީ ވެސް ފެއިލްވެފައި\n25 ނޮވެމްބަރ 2020 - 08:03\n"ބާހްބަލީ" ގެ ފިލްމުތަކުގައި ހަށިގަަނޑުން ވަރުގަދަ، ބިޔަ ވިލަން ބައްލާ ދޭވްގެ ކެރެކްޓާ ކުޅުނު ރާނާ ދަގޫބަތީ މިދިޔަ އަހަރު ވަރަށް ބޮޑަށް ހިކި ސިފަ އަށް ބަދަލު އައިސްފައި ހުރުމުން ފޭނުން ސުވާލުކުރާތީ، އެއީ ދެ ކިޑްނީ ފެއިލްވެ ވަރަށް ބޮޑަށް ބަލިވެ އުޅޭތީ ދިމާވި ގޮތެއް ކަމަށް އޭނާ ބުނެފި އެވެ.\nމިހާރު ރާއްޖޭގައި ޗުއްޓީ ހޭދަކުރަމުން އަންނަ އިންޑިއާގެ ދެކުނު ފިލްމު އިންޑަސްޓްރީގެ ބަތަލާ ސަމަންތާ އަކިނޭނީގެ ޓޯކް ޝޯ "ސޭމް ޖޭމް" ގައި މެހުމާނެއްގެ ގޮތުގައި ބައިވެރިވެ 35 އަހަރުގެ އެކްޓަރު ވަނީ އޭނާގެ ބޮޑެތި ސިއްހީ މައްސަލަތަކެއް ހުރި ކަމަށް ބުނެފަ އެވެ. އެ އެޕިސޯޑްގެ ޕްރޮމޯއެއް އާންމުކޮށްފައިވެ އެވެ. އޮގަސްޓް މަހު ކައިވެނި ވެސް ކުރި ރާނާ ބުނީ ކިޑްނީ ފެއިލްވުމާއި ހިތުގެ މައްސަލަތަކާއި ލޭގެ ޕްރެޝަރު މަތިވުން ފަދަ ކަންކަން ހިމެނޭ ކަމަށެވެ.\nމި ބަލިތަކާ ގުޅިގެން ރާނާ ދުވަސްތަކެއް ވަންދެން އެމެރިކާގައި ފަރުވާ ވެސް ހޯދި އެވެ. އެކަމަކު އޭނާ ކުރިން ސިއްހަތާ ބެހޭ ގޮތުން އާންމުން ދެއްކި ވާހަކަތައް ދޮގުކޮށްފައިވެ އެވެ.\n"ބަލީގެ ގޮތުން އަހަންނަށް ސްޓްރޯކެއް ޖެހުމުގެ ފުރުސަތު ވެސް ހަތްދިހަ ޕަސެންޓަށް އެބައޮތް. އެއާ އެކު ފުރާނަ އަށް ނުރައްކާވުމުގެ ބިރު ތިރީސް ޕަސެންޓަށް އަރާ،" ރާނާ ބުންޏެވެ. "ބަލީގެ ސަބަބުން ހަޔާތަށް ވަރަށް ބޮޑު ހުއްޓުމެއް ވެސް އައި."\nKidney transplant eh hadhaa vaahaka Rana Daggubati dhogukoffi https://t.co/G9clwVNA7v\n— Adhushan (@Adhushan1) November 24, 2020\nރާނާގެ ވާހަކަތައް އަޑު އަހާފައި ފެންކަޅިވެ ސަމަންތާ އޭނާ އަށް ހިތްވަރު ދީ ސުޕަހީރޯއެއްގެ ގޮތުގައި ސިފަކޮށްފައިވެ އެވެ.\nއިންޑިއާގެ ދެކުނު ފިލްމު އިންޑަސްޓްރީގެ އެންމެ ކާމިޔާބު އަދި މަޝްހޫރު އެކްޓަރުންގެ ތެރޭގައި ހިމެނޭ ރާނާ ކުރިން ބުނެފައިވާ ގޮތުގައި އޭނާގެ ކަނާތުގެ ލޮލަކީ ވެސް ރަނގަޅަށް ނުފެންނަ ލޮލެކެވެ.\nރާނާ އަކީ ހިންދީ ފިލްމުތަކުން ވެސް ދޭތެރެ ދޭތެރެ އިން ފެންނަ އެކްޓަރެކެވެ. އޭނާ ކުޅުނު ހިންދީ ފިލްމުތަޖުގެ ތެރޭގައި "ހައުސްފުލް 4" އާއި "ދަމް މަރޮ ދަމް" އާއި "ޖެ ޖަވާނީ ހޭ ދީވާނީ" އާއި "ގާޒީ އެޓޭކް" ހިމެނެ އެވެ. ރާނާގެ ކުރިއަށް ހުރި ފިލްމުތަކުގެ ތެރޭގައި ހިންދީ ފިލްމު "ހާތީ މޭރޭ ސާތީ" ގެ އިތުރުން ތަމަޅަ އަދި ތެލެގޫ ގިނަ ޕްރޮޖެކްޓްތަކެއް ހިމެނެ އެވެ.\nބޮލީވުޑް އިންޑިއާ އެކްޓްކުރުން


Covid-19 jehifaivaa ekakah ICU gai faruvaa dhemun dhanee,...\nކޮވިޑް-19 ރާއްޖޭގެ ހާލަތު\nކޮވިޑް-19 ޖެހިފައިވާ އެކަކަށް އައިސީޔޫގައި ފަރުވާދެމުން ދަނީ، ވެންޓިލޭޓަރުގައި އެކަކުވެސް ނެތް\nމިވަގުތު ހޮސްޕިޓަލްގައި އެޑިމިޓްކޮށްގެން ފަރުވާދެމުން އަންނަނީ 39 މީހަކަށް\nހުޅުމާލެ މެޑިކަލް ފެސިލިޓީގައި 37 މީހަކަށް ފަރުވާދެމުންދޭ\nރަށްރަށުގައި ހުރި ކޮވިޑް ފެސިލިޓީތަކުގެ ތެރެއިން2ރަށެއްގެ ކޮވިޑް ފެސިލިޓީގައި މީހުންނަށް ފަރުވާދެމުންދޭ\nކ. މާލެ | 24 އޮކްޓޯބަރ 2020 | ހޮނިހިރު 23:57 | 2,977\nހުޅުމާލޭގައި ހުންނަ މެޑިކަލް ފެސިލިޓީ - ރާއްޖެއެމްވީ\nރާއްޖޭގައި ކޮވިޑް-19 ޖެހިފައިވާ މީހުންގެ ތެރެއިން މިހާރު އައިސީޔޫގައި ފަރުވާދެމުން އަންނަނީ އެންމެ މީހަކަށް ކަމަށް ހެލްތު އިމަރޖެންސީ އޮޕަރޭޝަން ސެންޓަރ (އެޗްއީއޯސީ)ގެ ތަރުޖަމާން ޑރ ނަޒްލާ ރަފީގް ވިދާޅުވެއްޖެ އެވެ.\nހޮނިހިރު ދުވަހު ގެ ރޭ އެސެންޓަރުން ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ޑރ ނަޒްލާ ވިދާޅުވީ މިހާރު އެކަކުވެސް ވެންޓިލޭޓަރުގައި ނެތް ކަމަށެވެ. މިވަގުތު ހޮސްޕިޓަލްގައި އެޑިމިޓްކޮށްގެން ފަރުވާދެމުން އަންނަނީ 39 މީހަކަށް ކަމަށް ޑރ ނަޒްލާ ވިދާޅުވިއެވެ. އޭގެތެެރެއިން ހުޅުމާލެ މެޑިކަލް ފެސިލިޓީގައި 37 މީހަކަށް ފަރުވާދެމުންދާއިރު 36 މީހުންނަށް ފަރުވާ ދެމުން އަންނަނީ ވޯރޑްގައެވެ. އަދި އައިސީޔޫގައި ފަރުވާދެމުން އަންނަ މީހާ އަށް ފަރުވާދެމުން އަންނަނީ ހުޅުމާލެ މެޑިކަލް ފެސިލިޓީގެ އައިސީޔޫގައެވެ.\nރަށްރަށުގައި ހުރި ކޮވިޑް ފެސިލިޓީތަކުގެ ތެރެއިން ށ ފުނަދޫ ކޮވިޑް ފެސިލިޓީގެ އިތުރުން ބ އޭދަފުށި ކޮވިޑް ފެސިލިޓީގެ ވޯރޑްގައި މިއިން ކޮންމެ ތަނެއްގައިވެސް އެކަކަށް އަންނަނީ ފަރުވާ ދެމުން ކަމަށް ޑރ ނަޒްލާ ވިދާޅުވިއެވެ.\nމިހާރު ރާއްޖޭގައި ކޮވިޑް-19 އަށް ޕޮޒިޓިވްވެފައިވާ ޖުމްލަ އަދަދު 11،421ށް އަރާފައިވާއިރު އެކްޓިވް ކޭސްގެ ގޮތުގައި މިހާރު ގުނަމުންދަނީ 905 މީހުންނެވެ.\nމިވަގުތު މޮނިޓަރިންގ ގެ ހާލަތުގައި ވަނީ ހދ ކުޅުދުއްފުށި އެކަންޏެވެ.\nޖުވެނައިލް ކޯޓަށާއި ކްރިމިނަލް ކޯޓަށް ފަނޑިޔާރުން އައްޔަންކޮށްފި


ޤާޒީ ހައިލަމް މަޤާމުން ވަކިކުރަން ކޮމިޓީން ފާސްކޮށްފި ޤާޒީ ހައިލަމް މަޤާމުން ވަކިކުރަން ކޮމިޓީން ފާސްކޮށްފި\nޤާޒީ ހައިލަމް މަޤާމުން ވަކިކުރަން ކޮމިޓީން ފާސްކޮށްފި\nކްރިމިނަލް ކޯޓްގެ ޤާޒީ ހައިލަމް\nކްރިމިނަލް ކޯޓްގެ އިސް ޤާޒީ އަޙްމަދު ހައިލަމް މަޤާމުން ވަކިކުރުމަށް ރައްޔިތުންގެ މަޖިލީހުގެ ޖުޑީޝަރީ ކޮމިޓީން ފާސްކޮށްފިއެވެ.\nޤާޒީ ހައިލަމް މަޤާމުން ވަކިކުރުމުގެ މައްސަލަ ޖުޑިޝަރީ ކޮމިޓީއަށް ފޮނުވީ މިއަދު ބޭއްވި މަޖިލީހުގެ ޖަލްސާގައެވެ.\nމިއަދު ބޭއްވި ޖުޑީޝަރީ ކޮމިޓީގެ ބައްދަލުވުމުގައި ޤާޒީ އަޙުމަދު ހައިލަމް މަޤާމުން ވަކިކުރުމަށް ޖުޑީޝަލް ސާރވިސް ކޮމިޝަނުން ނިންމާފައިވަނީ ރަނގަޅަށްކަމަށް ވަނީ ކަނޑައަޅާފައެވެ.\nރޭ ޖޭއެސްސީން ވަނީ އެކޮމިޝަނުން ބަލަމުންދާ ސުލޫކީ މައްސަލަ ހައިލަމްގެ މައްޗަށް ސާބިތުވާކަމަށް ނިންމާފައެވެ. ސުލޫކީ މައްސަލައަކާއި ގުޅިގެން ހައިލަމް މިހާތަނަށް ހުންނެވީ ސަސްޕެންޑްކޮށްފައެވެ. އޭނާ ސަސްޕެންޑްކޮށްފައި ހުރީ ނަސްރުގެ ދުވަހުގެ ތަހުނިޔާ ކިއުމަށް މެސެޖެއްގެ ގޮތުގައި ވައިބާ ގްރޫޕަކަށް ފޮނުއްވި ފޮޓޯއެއްގެ މައްސަލައގައެވެ.\nއެފޮޓޯގައި ދައްކުވައިދީފައި ވަނީ ރައީސުލްޖުމްހޫރިއްޔާ އިބްރާހިމް މުޙައްމަދު ޞާލިޙާއި، ރައްޔިތުންގެ މަޖިލީހުގެ ރައީސް، އަދި ކުރީގެ ރައީސް މުޙައްމަދު ނަޝީދުގެ ކަރުފުޅުގައި ޗޭނުޖަހާ ދަމާފައި ގެންދާ މަންޒަރެވެ.\nޤާޟީ ހައިލަމްގެ ސުލޫކީ މައްސަލަ ބަލަން ނިންމައި ޖޭއެސްސީއަށް ޙާޒިރުވުމަށް އެންގުމުން އެ ކޮމިޝަނަށް ޙާޒިރުވެވަޑައިގަތުމަށް އުޒުރުވެވަޑައިގަންނަވާކަން ސިޓީއަކުން ހައިލަމް ވަނީ އަންގަވާފައެވެ. އަދި އެ ކޮމިޝަނަށް ހާޟިރުނުވުމަށް ހައިލަމް ދީފައިވާ ސަބަބަކީ މަޤުބޫލު ސަބަބެއްކަމަށް ޤަބޫލުކުރެވޭ ސަބަބެއް ނޫންކަމަށް ޖޭއެސްސީން ވަނީ ހާމަކޮށްފައެވެ.\nދިވެހިރާއްޖެއަކީ އިންސާނީ ޙައްގުތައް ކަށަވަރުކުރުމަށް އެންމެ ބޮޑަށް މަސައްކަތް ކުރާ އެއް ޤައުމު: ޔޫއެންޑީޕީ\nރާއްޖެ ތަރައްޤީ ކުރާނީ، ރައްޔިތުން އެދޭގޮތަށް، ރައްޔިތުންނަށް އިޚްތިޔާރާއި ބާރުތައް ދީގެން - ރައީސް


Hithuge Massala Eh Kurimathivi Kujjakah Sonu Ge Eheetherikan Libijje - Vaguthu\nއިންޑިއާގެ ކޮވިޑު 19 ފެތުރުމާއެކު އެންމެ ފުރަތަމަ ދުވަހުން ފެށިގެން މީހުންނަށް އެހީތެރިވުމުގައި ހަރަކާތްތެރިވަމުުން ދިޔަ ސޯނޫ ސޫދު އަނެއްކާ ވެސް ތުއްތު ކުއްޖެއްގެ ފުރާނަ ސަލާމަތް ކޮށްދީފިއެވެ.\nވަކިވަކިން ސޯނޫ ސޫދަށް އަންނަ މެސެޖުތަކަށް ޖަވާބުދާރީވެ އެ ފަރާތްތަކަށް އެހީތެރިކަން ފޯރުވަމުންދާ ސޯނޫ ސޫދު މިފަހަރު އެހީތެރިވެދިނީ ހިތުގެ މައްސަލައެއް ކުރިމަތިވި އެންމެ ހަ މަހުގެ ތުއްތު ކުއްޖެއްގެ އޮޕަރޭޝަން ކޮށްދިނުމަށް އެހީތެރިވެދީގެންނެވެ.\nސޯނޫ ސޫދަށް ޓެގްކޮށް ޓުވިޓާގައި ކޮށްފައިވާ ޓުވީޓެއްގައި ބުނެފައިވަނީ އޭނާގެ ހަމަހުގެ ދަރިފުޅަށް ހިތުގެ މައްސަލައެއް ކުރިމަތިވެފައިވާ ކަމަށެވެ. އެ ދަދިފުޅުގެ ފުރާނަ ސަލާމަތް ކޮށްދިނުމަށް ވެސް އެދިފައިވެއެވެ.\nމި ޓުވީޓަށް ޖަވާބުދެމުން ސޯނޫ ސޫދު ބުނެފައިވަނީ ތިބާގެ ދަރިފުޅަކީ ސޯނޫގެ ޒިންމާއެއް ކަމަށެވެ.\nމިހާަރު ވެސް ސޯނޫ ސޫދު ދަނީ އޮކްސިޖަން ނުލިބޭ މައްސަލައަށް ހައްލެއް ހޯދައި ދިނުމަށް މަސައްކަތް ކުރަމުންނެވެ. އެގޮތުން އޮކްސިޖަން ޕްލާންޓްތަކާއި އޮކްސިޖަން ސިލިންޑަރުތައް ފޯރުކޮށްދިނުމުގެ މަސައްކަތްތައް ދަނީ އެންމެ ފުރަތަމަ ދުވަހުގެ ފެށިގެން ވެސް ކުރަމުންނެވެ.\nއިންޑިއާގެ ފަގީރުންނަށް މިފަދަ ހާލަތެއް ދިމާވެއްޖެ ނަމަ ގިނަ މީހުން އެންމެ ފުރަތަމަ ވެސް އެހީއަށް އެދެނީ ސނޫ ސޫދުގެ ފަރާތުންނެވެ. އެ އެންމެންގެ ލޯތްބާއި އެތައް ބައެއްގެ ތަޢުރީފު ދަނީ ސޯނޫ ސޫދަށް ލިބެމުންނެވެ.


CMDA ge CEO ge magaamah Pension Office ge kureege CEO Maniku | Mihaaru\nސީއެމްޑީއޭގެ ސީއީއޯގެ މަގާމަށް ޕެންޝަން އޮފީހުގެ ކުރީގެ ސީއީއޯ މަނިކު\nސީއެމްޑީއޭގެ ސީއީއޯގެ މަގާމަށް އައްޔަން ކުރެއްވި މުހައްމަދު ހުސައިން މަނިކު-- ފޮޓޯ: ނިޝާން އަލީ/މިހާރު\nކެޕިޓަލް މާކެޓް ޑެވެލޮޕްމަންޓް އޮތޯރިޓީ (ސީއެމްޑީއޭ)ގެ ސީއީއޯގެ މަގާމު ހުސްކޮށް އޮންނަތާ އަހަރެއް ފަހުން އެ މަގާމަށް ޕެންޝަން އޮފީހުގެ ކުރީގެ ސީއީއޯ މުހައްމަދު ހުސައިން މަނިކު އައްޔަން ކުރައްވައިފި އެވެ.\nޕެންޝަން އޮފީސް އުފެދުނީއްސުރެ އެތަނުގެ ސީއީއޯގެ މަގާމުގައި ހުންނެވުމަށް ފަހު މަނިކު ވަކިވެވަޑައިގަތީ 2019 ވަނަ އަހަރުގެ ޑިސެމްބަރު މަހު އެވެ.\nއެސްޓީއޯގެ ކުރީގެ މެނޭޖިން ޑިރެކްޓަރުކަން ވެސް ކުރައްވާފައިވާ މަނިކު ސީއެމްޑީއޭގެ ސީއީއޯކަމަށް "ދިވެހިރާއްޖޭގެ މާލީ ސެކިއުރިޓީޒްއާ ބެހޭ ގާނޫނު"ގެ ދަށުން އައްޔަން ކުރެއްވީ ވަޒީރުންގެ މަޖިލީހުގެ މަޝްވަރާއާއެކު ރައީސް އިބްރާހިމް މުހައްމަދު ސޯލިހެވެ.\nމަނިކަކީ އެމެރިކާއަށް ކަނޑައަޅުއްވައިފައި ހުންނަވާ ދިވެހި ސަފީރުގެ މަގާމު ވެސް އަދާކުރެއްވި ބޭފުޅެކެވެ.\nމީގެ އިތުރުން ކުރީގެ ޑިޕާޓްމެންޓް އޮފް ފިނޭންސް މިހާރުގެ ފިނޭންސް މިނިސްޓްރީގެ އިސް މަގާމުތަކެއް ވެސް އޭނާ ވަނީ ފުރުއްވަވާފަ އެވެ.\nސީއެމްޑީއޭގެ ސީއީއޯގެ މަގާމުގައި ކުރިން ހުންނެވި ނާދިޔާ ހަސަން އިސްތިއުފާ ދެއްވީ 2019 ވަނަ އަހަރު އެވެ.\nރައީސް ވަނީ އެ އޮތޯރިޓީގެ ޗެއާޕާސްންގެ މަގާމަށް ވެސް ދާދި ފަހުން ބޭފުޅަކު އައްޔަން ކުރައްވައިފަ އެވެ. އެ މަގާމަށް އައްޔަން ކުރެއްވީ ކުރީގެ ޑެޕިއުޓީ ގަވަރުނަރު އައިޝަތު ޒާހިރާ އެވެ.\nސީއެމްޑީއޭގެ ބޯޑު މިހާރު އެތުރިފައިވާ ގޮތް:\n- އައިޝަތު ޒާހިރާ: ޗެއާޕާސަން\n- ޗީފް އެގްޒެކެޓިވް އޮފިސަރު: މުހައްމަދު ހުސައިން މަނިކު\n- އާއިޝަތު ނާދިޔާ: ސީނިއާ އެގްޒެކެޓިވް ޑިރެކްޓަރު، މޯލްޑިވްސް މަނިޓަރީ އޮތޯރިޓީ\n- އަހުމަދު ސިރާޖް: ސީނިއާ އެގްޒެކެޓިވް ޑިރެކްޓަރު، ސެކްރެޓަރީ ޖެނެރަލް/ ޕްރައިވެޓައިޒޭޝަން އެންޑް ކޯޕަރަޓައިޒޭޝަން ބޯޑު އަދި ފިނޭންސް މިނިސްޓްރީ\n- މަރްޔަމް ވިސާމް: ރެޖިސްޓްރާ އޮފް ކޮމްޕެނީޒް\n- ފާތިމަތު ޝަފްނީޒް: ޕްރައިވެޓް ސެކްޓާ ތަމްސީލުކުރާ މެމްބަރެއް\n- ރިފާއަތު ޖަލީލް: ޕްރައިވެޓް ސެކްޓަރު ތަމްސީލުކުރާ މެމްބަރެއް\nމިއީ ކަންބޮޑުވާން ޖެހޭ ބޮޑު މައްސަލައެއް، ރާއްޖޭގައި ގަވަރނަންސް ރަގަޅުކުރެވޭނެ އެއްވެސް މެކެނިޒަމް އެއް ކިހިނެތް ފެންނާނީ މިފަދަ މީހުން ސީއެމްޑީއޭ ހިންގުމަށާ އަދި ބޯޑަށް އައިސްގެން، ވަރަށް ދެރަ ރާއްޖޭގެ ޑައިރެކްޝަން މިދާގޮތާމެދު، އަޅުގަނޑުމެން އިބޫ ހޮވީ މި ކަހަލަ މީހުން ތަންތަނަށް ލުން ހުއްޓާލާ ތަޢުލީމީ ޤާބިލް ގަވަރނަންސް އެނގޭ މީހުން ލައްވާ ކަންތައްތައްކުރުވުމަށް.\nއެތައް ކުންފުންޏެއްގެ ބޯޑް މެމްބަރެއްގެ ގޮތުގައި އެކަކު. ހަމަ އެހެން މީހަކު ނެތީތަ؟\nބީއެމްއެލް، ޕެންޝަން އޮފީސް އަދި އެމްއޭސީއެލް ފަދަ ދައުލަތުގެކުންފުނިތަކުގެ ބޮޑުމުސާރަލިބޭ މަޤާމްތަކަށް ބިދޭސިން ގެންނަވާހަކަ ރައްޔިތުން ސޯޝަލްމީޑިއާގަ ދެއްކީމަ އެފަދަ ކުންފުނިތަކުންނާއި ސަރުކާރުންބުނަނީ "ތައުލީމީ ފެންވަރަށްބަލާފައި އެފަދަދިވެއްސަކު މަޤާމަށްއެދި ހުށަހަޅާފައިނުވާތީ" އެކަން އެގޮތަށް ކުރާންޖެހުނީ ކަމަށް. # އެކަމަކު ސަރުކާރު ބޭނުންވެއްޖެނަމަ އެފަދަ މަޤާމްތަކަށް އޯލެވަލް ނުވަތަ ޤުރޭޑް 8 ފެންވަރުގެ މީހުންވެސް ދަނީ އައްޔަން ކުރަމުން.\nމީ އަޅެ ދައުލަތަށް ބަލަދު އަރާފަ ތިބޭ މީހުންތަ؟\nއިންތި މެން ފޯޑިއަމަށް އަރާކިޔާނެ އުމްރުދުވަހަށް މަގާމްތަކުގަ ތިބޭގޮތަށް ފަޑިޔާރުން އަމިންލައަށް ގަވާއިދު ހަދާގެން އުޅޭވާހަކަ. އިންތިމެން ގެ ސަރުކާރުން އުމްރު ދުވަހު އެއްބަޔަކު ބޮނޑެތި މަގާމްތައް ދީފަ ބޭތިންބުން މަންސަލަ އަކަށް ނުވޭ ދޯ?\nއަބަދު އެއްބައެއްގެ ޖީބުތައް މިފުރަނި ބޮނޑެތި މަގާމްތައްދީފަ. ބޮނޑް މުސާރަ ދީފަ. މިދެން ކިހާ ދެރަކަމެއް. ކޮންމެ ވެރިކަމެއް އަޔަސް މިކަން ކަން ބަދަލެއް ނުވޭ.\nއަބަދު އެއްބަޔަކަށް ބޮނޑެތި މަގާމްތައް މިދެނީ. އެމްޑީފީން ކެންފޭނުތެރޭ ދަށްކާ ވާހަކައާއި ހާސް ތަފާތު ވެރިކަން ލިބުނީމަ އަމަލުކުރާގޮތް. ކިޔަވައިގެން ތިބި ޒުވާނުން މިގައުމްގަ ނެތީހޭ. ނޫނީ ތިމީހުން އުމްރުދުވަހު ބޮނޑެތި މަގާމް ތަކުގަ ބައިތިންބަށް އެއީ ލާޒިމް ކަމަކީތަ\nމިއޮތީވާ ގައުމެއް. މިކަހަލަ މީހުންނާ ހެދީ މުޅި ގައުމު ހަލާކު ވަނީ ، އެކަމަކުވެސް މިމީހުންނަ ކޮއްމެ ބަޔަކު ވެރިކަމަށް އައެސް މިޖެހެނީ ބޮޑެތި މަގާމުތައް ދޭން. މީނަ ވެދާނެކަން ނޭގޭ އާ ފޯމިއުލާ އުފައްދާ ގެލެކްސީ ސައިންޓިސްޓެއް ހެން ވެސް.\nދިވެހި ގައުމަށް ގިނަ ގުނަ ހިދުމަތްތައް ކޮށްދެއްވާފައިވާ ހަރު ބޭފުޅުން އެއްލާ ނުލާ އެބޭފުޅުންގެ ތަޖްރިބާ އެކިއެކި އިދާރާތަކަށް ލިބޭ ގޮތަށް ގައުމުގެ ކަންކަން އިންތިޒާމު ކުރުމަކީ ކޮށްމެހެން ކުރަންޖެހޭ ކަމެއް. އެމް.ބީ.އޭ ތަކާ ޑަކްޓަރ ކަމުގެ ފާސްތައް ނަގާފައިވާ ޒުވާނުން ވެސް ފުރަތަމަ ހިދުމަތުގެ މައިދާނަށް ނުކުންނަންޖެހޭނީ އެންމެ މަތީ ފަޑިޔަކަށް ނޫން. ތަޖްރިބާ އާއި އުމުރު އެއީ މުހިއްމު އެއްޗެއް ކަން ގަބޫލުކުރަންޖެހޭ.\nތިނޫން ބަޔަކު މިޤައުމުގައި ނެތީތޯ؟\nހެހެހެހެހެހ.... އެއްބަޔަކު މުޅިގައުމުގެ މަގާމުތަަަަަަަަަަަަަަަކުގަ މިއެބުރެނީ... މީތަންކޮޅެއްބޮޑުވަރު


April 08, 2020 6\nޖޭ ޑަބްލިއު މެރިއަޓް މޯލްޑިވްސް ރިސޯޓުން މޫދަށް ފުންމާލި އިންޑިއާ މީހާ އަދިވެސް ނުފެންނަ ކަމަށް އެމްއެންޑީއެފްއިން މިއަދު ބުނެފި އެވެ.\nނަސްރުﷲ ދަތުރުކުރި ޑިންގީ ކަނޑު އަޑިން ނަގައިފި\nބ. އަނގަފަރު ކައިރީގައި މިދިޔަ ހުކުރު ދުވަހުގެ ރޭ ހިނގި ކަނޑުމަތީގެ އެކްސިޑެންޓުގައި ގެއްލިގެން ހޯދާ ނަސްރުﷲ އަބްދުﷲ އިން ޑިންގީ ކަނޑު އަޑިން މިއަދު ނަގާފައިވާ ކަމަށް...\nފަރަށް އެރި ފަހުން ވެސް ދޯނީގައި ކައްޕި ހުރި؟\nJanuary 06, 2020 37\nJanuary 06, 2020 11\nކައްޕި ގެއްލުނު ސަރަހައްދުން ބައެއް އެއްޗެހި ފެނިއްޖެ\nތިން ކުދިންނާއި މީހަކު ދަތުރުކުރި ޑިންގީއެއް ގެއްލިއްޖެ\nތިން ކުޑަކުދިންނާއި މީހަކު ޑިންގީއެއްގައި އދ. މާމިގިލިން ފުރައިގެން ފ. ފީއައްޔަށް ދަތުރުކުރަނިކޮށް ގެއްލިއްޖެ އެވެ.\nދާއަޅަން އުޅުނު ލަންކާގެ ބޯޓުތަކެއް ހިފަހައްޓައިފި\nރާއްޖޭގެ ކަނޑުގެ ސަރަހައްދުގައި ދާ އަޅައިގެން މަސްވެރިކަން ކުރަމުން ދިޔަ ބޭރުގެ ދެބޯޓަކާއި ގަވައިދާ ހިލާފަށް ވަދެ އުޅުނު އެހެން ހަތަރު ބޯޓެއް ކޯސްޓް ގާޑުން މިއަދު ހިފަހައްޓައިފި އެވެ.\nމާލެއިން ކ. ތިލަފުއްޓަށް ދިޔަ ޑިންގީއަކުން ފުންމާލި މީހަކު މޫދު އަޑީގައި މަރުވެފައި އޮއްވައި މިއަދު ފެނިއްޖެ އެވެ.\nކަނޑުމަތީ ހާލުދެރަވި މަސްވެރިއަކަށް ސިފައިން އެހީވެއްޖެ\nމަހަށް ނުކުމެ އުޅުނު އުޅަނދެއްގައި ހުރި ޒުވާނެއްގެ ހާލު ސީރިއަސްވެގެން އެހީތެރިކަން ފޯރުކޮށްދޭން ފަށާފައިވާ ކަމަށް އެމްއެންޑީއެފުން މިއަދު ބުނެފި އެވެ.\nކާށިދޫ ކަނޑުގައި އޮތް ލޯންޗެއް ދިޔަވާތީ އެހީވެއްޖެ\nޅ. ހިންނަވަރުން ފުރައިގެން 20 މީހުންނާ އެކު މާލެ އަށް ދަތުރުކުރި ލޯންޗެއް ދިޔަވާތީ އެ ލޯންޗަށް ސިފައިން އެހީތެރިކަން ދޭން ފަށާފައިވާ ކަމަށް މޯލްޑިވްސް ނެޝަނަލް ޑިފެންސް ފޯސް އިން ބުނެފި އެވެ.


އެމްއެމްޕީއާރްސީގެ މައްސަލާގައި މަހްލޫފްގެ މައްޗަށް ދައުވާކުރަން ފޮނުވައިފި\nލަހޫ·9ޖޫން 2021\nއެމް.އެމް.ޕީ.އާރް.ސީގެ ޚިޔާނާތުގެ މައްސަލައާ ގުޅިގެން، މިނިސްޓަރ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓް އަޙްމަދު މަޚުލޫފު މައްޗަށް ދަޢުވާކުރުމަށް ޕީޖީ އޮފީހަށް ހުށައަޅައިފިއެވެ.\nއެންޓި ކޮރަޕްޝަން ކޮމިޝަނުން މިއަދު ނެރުނު ބަޔާނެއްގައި ވަނީ ރައްޔިތުންގެ މަޖިލީހުގެ މެންބަރެއްގެ ގޮތުގައި ހުރެ ރައްޔިތުންގެ މަޖިލީހުގެ ތަޅުމުގައި އޭރު ބަހުސްކޮށް ވޯޓަށް އެހި ސްޕެޝަލް އިކޮނޮމިކް ޒޯން (އެސްއީޒެޑް) ބިލަށް ވޯޓުދިނުމާއި ޕީޕީއެމްގައި ދެމި ހުރުމުގެ މުގާބިލުގައި 33,000.00 އެމެރިކާ ޑޮލަރު މަހުލޫފަށް ލިބިފައިވާކަން ތަހުގީގަށް އެނގިފައިވާ ކަމަށެވެ.\nއޭސީސީން ބުނިގޮތުގައި އެސްއީޒެޑް ބިލް ފާސްކުރުމަށް ވޯޓް ދިނުމުގެ ގޮތުން މެލޭޝިޔާގައި ހުރުމަށްފަހު އޮގަސްޓް 27، 2014 ގައި ބޭއްވި މަޖިލީހުގެ ޖަލްސާއަށް ހާޒިރުވެފައި ވަނީ ސީދާ މަޖިލީހުގެ ވޯޓަށެވެ.\nއެ ފައިސާ އަކީ ޑޮލަރު ގެނެވިއްކުމަށް އެސްއޯއެފްއާ އެކު ކޮށްފައިވާ މުއާމަލާތެއްކަމަށް ވިދާޅުވެ މަހްލޫފްގެ ފަރާތުން އޭސީސީއަށް ‘ޕޭމަންޓް ރިސީވްޑް’ ލިޔުމެއް ހުށަހެޅި ނަމަވެސް އެ ފައިސާއަކީ ޑޮލަރު ގަތުމަށް ދީފައިވާ ފައިސާކަން ތަހުގީގަށް އެގެން ނެތް ކަމަށް އޭސީސީން ބުންޏެވެ.\n“މިއީ އަހްމަދު އަދީބު ކިބައިން ރިޝްވަތުގެ ގޮތުގައި އަހްމަދު މަހްލޫފް ހޯދާފައިވާ ފައިސާކަން ހެކިންގެ ބަހުންނާއި، ތަހްގީގަށް ލިބިފައިވާ ހެކި ގަރީނާއިން އެނގެން އޮތަތީ، މި މައްސަލައިގައި ގާނޫނު ނަންބަރު 2/2000 (ކޮރަޕްޝަން ހުއްޓުވުމާ މަނާ ކުރުމުގެ ޤާނޫނު) ގެ2ވަނަ މާއްދާގެ (ހ) ގެ ދަށުން، ގ.ހާފްސީ އަހްމަދު މަހްލޫފްގެ މައްޗަށް ދައުވާ ކޮށްދިނުން އެދި ޕްރޮސިކިއުޓަރ ޖެނެރަލްގެ އޮފީހަށް ފޮނުވީއެވެ،” އޭސީސީގެ ބަޔާނުގައި ވަނީ ބުނެފަ އެވެ.


Hiya - 49 - One Online\n"ހެލޯ؟" ޒިހާން އިނގިރޭސިން ޖަވާބު ދިނީ އެކޮޅުގައި ހުންނާނީ އިނގިރޭސިއެއް ކަމަށް ނިންމަމުންނެވެ.\n"ހައި.....ހާދަ ވަރަކަށް މަސައްކަތް ކޮށްފީމޭ ޒިހާނަށް ގުޅޭތޯ....ގުޅި ދުވަހު ޒިހާންގެ ފޯނު ތަޅައިގެން ދިޔަ ވާހަކަ އަހަންނަށް އިވުނީ މާފަހުން..." އެކޮޅުން އިވުނީ ބަރު އަޑެކެވެ. އިވުނު ވާހަކަތައް ދޭހަކުރެވުނު ވަގުތު އެމީހާއަށް އޭނަގެ މައުލޫމާތު އެނގޭކަން ޒިހާނަށް އެނގުންވިއެވެ.\n"ތިއީ ކާކު؟" ޒިހާނަށް އަހައިލެވުނެވެ.\n"ވެލް..... އަހަރެން މިއީ ޒިހާނާބެހޭ މީހެއް ވެސް ނޫން އެކަމަކު ...... މިއަދު ޒިހާނަށް އަހަރެންގެ ކާރު ފެނިފަ ގޮތެއްވި ދޯ؟" އެމީހާ ކޮށްލި ސުވާލު ސިކުނޑިއަށް ނެގިގެން ދިޔަ ވަގުތު ޒިހާންގެ މެއަށް ފިނިވެގެން ދިޔަ އެވެ.\nބުނާނެ ވަކި އެއްޗެއް ނޭނގިފައި ޒިހާން ވަނިކޮށް އެމީހާ އެކޮޅުން ހީލި އަޑު އިވުނެވެ.\n"ބިރުވެރި ވާހަކައެއްދޯ މި އަހާލެވުނީ ވެސް؟ އަހަރެން މުޅިން އެހެން ގައުމެއްގަ ހުރެ ގުޅާއިރު ކިހިނެއް އަހަރެންގެ ކާރު ދުވާތަން ފެންނާނީ؟ ހެހެހެ ....... ތެދުތެދަށް ބުނަންޏާ މިއަދު އެ ކާރު ޒިހާންގެ ކައިރިން ދުއްވާލެވުނީ އަދިވެސް ޒިހާން އޭގެ މަތިން ހަނދާން ހުރިތޯ ބަލަން. އަނެއްކާ ވެސް ޒިހާން އެ ތަހުގީގު ފަށާނެކަން އެނގޭ. އެކަމަކު ކީއްކުރާނީ؟ ހަގީގީ މުޖުރިމެއް ނޫން މިއަދުވެސް އެ ކާރު ދުއްވާފަ ދިޔައީ ...." އެ މީހާ މަލާމާތުގެ ރާގަކަށް ބުންޏެވެ.\n"ތިއީ ކާކު؟! ކީއްވެ ޔަޒްދާންބެއަށް އެފަދަ ބޮޑު އަނިޔާއެއް ދިނީ؟" ޒިހާނަށް ރުޅިވެރިކަމާއެކީ ސުވާލު ކުރެވުނެވެ.\n"އަނިޔާ ދިނީ އޭނަވެސް އަހަންނަށް އަނިޔާ ދީފަ ހުންނާތީ .... ކަލޭގެ އަންހެނުން ވެސް މީގެ ދުވަސްކޮޅެއް ކުރިން ތި ސުވާލުކުރީމަ އަހަރެން ދިން ޖަވާބު މިއީ ..." އެމީހާ މިފަހަރު ބުނެލި ބަސްތަކުން ޒިހާންގެ ގޮށްމުއްކެވިގެން ދިޔައެވެ.\n"ކިހިނެއް ކަލެއަށް ޔުނާ އެނގެނީ؟" ޒިހާން އެ ސުވާލު ކޮށްލި އިރު އޭނަ ރުޅިން ތުރުތުރު އެޅިއެވެ.\n"ޔުނާއެއްނު މަށަށް އެނގޭނީ؟ ކުރިން ވެސް ބުނިހެން ޒިހާނަކީ އަހަންނާ ބެހޭ މީހެއް ނޫން. ބަދަލު ހިފަން ބޭނުންވަނީ އެ ޔަޒްދާނަކާ އޭނަގެ ކޮއްކޮގެ ކިބައިން. އެކަމަކު މަޖާ ތަންކޮޅަކީ ޒިހާންގެ ބައްޕަ ވެސް އަހަރެންގެ މި ރޭވުމުގަ ބައިވެގެން އުޅޭތީ. ޔަޒްދާންގެ ސަބަބުން ޒިހާންގެ ބައްޕަ ހިނގި އޮޕަރޭޝަނެއް ފޭލްވީމަ އަހަރެން ދިޔައީ ޒިހާންގެ ބައްޕަ ކައިރިއަށް. އެހާ ހިސާބުން އަހަރުމެން މިއުޅެނީ އަތު ގުޅާލައިގެން. މަށަށްވުރެ ވެސް ބޮޑަށް ޒިހާންގެ ބައްޕަ މަ ދިފާއުކުރަން މަސައްކަތް ކުރާހެން ބައެއް ފަހަރު ހީވޭ. އަހަންނަށް އެހީވީމަ ލިބޭނެ އާރާއި ބާރާއި ފައިސާގެ ދަހިވެތިކަމުގައި ކަންނޭނގެ އެހެން އެވަނީ ...." އެ މީހާ އެ ވާހަކަތައް ކިޔައިދިނުމަށްފަހު އަނެއްކާ ވެސް މަލާމާތުގެ ޒާތަކަށް ހީލި އެވެ. އެ ވާހަކަތައް އިވިގެން ދިޔަދިޔަހެން ޒިހާން ވިސްނުމެއްގެ ތެރެއަށް ގެއްލުނެވެ. އެ ވިސްނުމުގެ ތެރެއިން ހަމީދުގެ ސޫރަ ލޮލަށް ސިފަވުމުން ވެސް ޒިހާންގެ ދަތްކުނޑި ވިކުނެވެ.\n"ކޮބައިތަ ކަލޭގެ ބޭނުމަކީ؟ މީހަކަށް އަނިޔާއެއް ދީގެން ކަލެއަށް ލިބޭނީ ކޮންކަހަލަ އުފަލެއް؟!" ޒިހާން ހަރުވެގެން ދިޔަ އަޑަކުން އަހައިލިއެވެ.\n"ނޭނގެ ބުނެދޭން ވެސް ލިބޭ އުފާ .... ޔަޒްދާން މަރުވި ދުވަހު ހަމަ އަސްލު ވެސް ވަރަށް އުފާވި. މަގޭ އާއިލާ މީހުންގެ ކަރުނަތަކަށް އިންސާފެއް ލިބުނު ކަހަލަ އިހުސާސެއް ކުރެވުނު. އަދިވެސް އަހަންނަށް ހަމަޖެހުމެއް ލިބޭނީ އެ ޔުނާ ނިކަމެތިކަމުގައި ރޮއިރޮއިފަ މަރުވާތަން ފެންނަ ދުވަހަކު!!!" އެމީހާގެ އަޑުގައި ރުޅިވެރިކަން އެކުލެވިގެން ދިޔަ ވަގުތު އިވުނު ބަސްތައް ޚިޔާލު ކުރެވުމުން ވެސް ޒިހާންގެ ފައިދަށުން ބިންގަނޑު ދާން އުޅުނުހެން އޭނައަށް ހީވިއެވެ. އޭނައަށް ނޭނގި ހިނދުކޮޅަކަށް ނޭވާ ވެސް ހުއްޓޭ ގޮތްވި އެވެ. އެހެނަސް މާ ގިނައިރެއް ނުވެ ވާހަކަ ދެކެވުނީ ވެސް އިހްތިޔާރަކާ ނުލައެވެ.\n"މަގޭ ހަށިގަނޑުގަ ނޭވާ ހިނގާހާ ހިނދަކު ކަލޭވިޔަސް އަދި އެހެން މީހެއްގެ އަތްދަށުން ވިޔަސް ޔުނާއަށް ކުޑަވެސް އަނިޔާއެއް ލިބިދިޔަ ނުދޭނަން އިންޝާ ﷲ!" ޒިހާން އެހެން ބުނެލީ ރަތްވެފައިވާ ދެލޮލާ އެކީއެވެ.\n"އާނ އާނ .... ދެން ބަލަމާ އެންމެ ބާރު ގަދައީ ކޯޗެއްތޯ؟ އަހަރެންގެ ރޭވުންތޯ އެހެންނޫނީ ކަލޭގެ ތި ބަސްތައްތޯ. މަ އެބަ އަންނަން ތިކޮޅަށް ވަރަށް އަވަހަށް. ހިތަށް އެރި އެހެން މީހަކު ލައްވާއޭ އެ އަންހެނާގެ ކަންތައް ނިންމުވާނީ. އެކަމަކު އަހަރެން ބޭނުންވަނީ އަހަރެން އަމިއްލަ އަތުން އެކަން ކުރަން. ޔަޒްދާންއަށް ހެދިގޮތަށް!" އެކޮޅުން އެހެން ބުނުމަށްފަހު ޒިހާނަށް އެއްޗެކޭ ބުނެވުމުގެ ކުރިން ފޯނު ކަނޑާލެވުނެވެ.\nފޯނު ކެނޑިގެން ދިއުމުން ޒިހާނަށް ހާސްކަން ވެރިވެފައިވި ސިކުނޑިއަކާ އެކީ ފޯނުގެ ސްކްރީނަށް ނަޒަރު ހުއްޓާލެވުނެވެ. އޭނައަށް ހުރެވުނީ ނޭވާ ހިފަހައްޓައިގެންކަން އެނގެން ވެސް ހިނދުކޮޅެއް ނެގިއެވެ. އެއަށްފަހު ފުން ނޭވާތަކެއް ލަމުން ޒިހާނަށް ފޯނު ތިރިކޮށްލެވުނެވެ. ކުއްލި ގޮތަކަށް ކޮޓަރިއަށް އަނބުރާ ދާން ހިނގައި ގަނެވުނީ ޔުނާއާމެދު އިންތިހާއަށް ކަންބޮޑުވެފައިވާ ހިތަކާ އެކީގައެވެ.\nކޮޓަރިއަށް ވަދެވުނުތަނާހެން އެނދުގައި އޮތް ޔުނާ ފެނިފައި ޒިހާނަށް ފުން ނޭވައެއް ދޫކޮށްލެވުނެވެ. ޔުނާ ނިދިފައި އޮތްއިރު އެ މޫނުމަތިން ފެނުނު ހިމޭންކަމުން ޒިހާންގެ ހިތަށް ހިމޭންކަމެއް ގެނުވިއެވެ. ޒިހާން ޔުނާއަށް ބަލަން ހުރެފައި ލަސްލަހުން ގޮސް އެނދަށް އަރައި ޔުނާއާއިވީ ފަރާތަށް އޮށޯތެވެ. އެ މޫނަށް ބަލަން އޮތްވާ ޔުނާގެ ސަބަބުން އޭނައަށް ލިބުނުހާ އުފާތައް އެއްފަހަރާ ހަނދާންވެގެން ދިޔަދިޔަހެން ޒިހާންގެ ލޮލަށް ކަރުނަތައް ޖަމާވެގެން ދިޔައެވެ. ޔުނާ ނެތް ދުނިޔެއެއްގައި އޭނަ ދެރަވާނެ މިންވަރު ހިތަށް ގެނެވުމުންނެވެ. އެ ޚިޔާލު ހިތަށް ވެރިވުމާއެކު އަވަސް އަވަހަށް އެއާއި ދުރުވަމުން ޒިހާން ޔުނާގެ ނިތަށް ބޮސްދިނެވެ. އެއަށްފަހު ޔުނާ ކައިރިއަށް ގެނެސް ބައްދާލީ ޔުނާ މުޅި ދުނިޔެއިން ވެސް ރައްކާތެރި ކުރަން އުޅޭ ފަދައަކުންނެވެ. ޒިހާނަށް ނިދުނީ ޔުނާގެ ރައްކާތެރިކަމަށްޓަކައި ދުއާކުރާ ހާލުގައެވެ. އޭނަ ކިތަންމެ ބާރުގަދަ ވިޔަސް އެންމެ މޮޅު ރައްކާތެރިއަކީ ހަމައެކަނި ﷲ ކަން އެނގޭތީވެއެވެ.\nއޭގެ އަނެއް ދުވަހުގެ ފަތިސް ނަމާދަށް ހޭލި އިރު ވެސް ޔުނާ ބަލިވެ އުޅޭތީ ޒިހާން ދެރަވާ ގޮތްވިއެވެ. ނަމާދަށްފަހު ވެސް ޔުނާ މޫނަށް އަނދިރިވާތީ އުޅެން ފެށުމުން ޒިހާން ގަދަކަމުން ވެސް ޔުނާއަށް ކުޑަ ގޮތަކަށް ސައިދިނެވެ. އަދި ބޭސް ގުޅައެއް ދިނުމަށްފަހު ނިދާލުމަށް ބުންޏެވެ. ޒިހާން ޑިއުޓީއަށް ދިޔުމަށްޓަކައި ހޭލި އިރު ވެސް ޔުނާ އޮތީ ނިދިފަ އެވެ. އިއްޔެއާ ޚިލާފަށް ޒިހާން ތައްޔާރުވަމުން ދިޔަ ވަގުތު ވެސް ޔުނާއަށް ހޭނުލެވެއެވެ. އެހެންކަމުން ޒިހާން ޑިއުޓީއަށް ދިޔައީ އެ ކޮޓަރީގެ އެއްފަރާތުގައި ހުރި މޭޒުމަތީގައި ސައި ހެދުމަށް ބޭނުންކުރާ އެއްޗެހި ރީއްޗަށް އަތުރާފައެވެ. އަދި ރަނގަޅަށް ކައި އަރާމުކުރުމަށް ބުނެ ބަލިއްޔާ އޮފީހަށް ނުދިޔުމަށް ބުނާ ނޯޓުކޮޅެއް ވެސް މޭޒުމަތީގައި ތަތްކުރުމަށްފަހުއެވެ.\nޑިއުޓީއަށް ދިޔުމަށްފަހު ލިބުނު ބްރޭކް ގަޑީގައި ވެސް އިއްޔެއާ ޚިލާފަށް ޒިހާން ގެއަށް ދިޔައެވެ. ޔުނާ އާދައިގެ މަތިން ގަދަ ދައްކަމުން ހިނިތުންވެ މިހާރު ރަނގަޅު ކަމަށް ބުންޏެއް ކަމަކު އެ ލޯމަތިން ވަރުބަލިކަން ޒިހާނަށް ފާހަގަވިއެވެ. ޒިހާން އެ ވަގުތުން ވަގުތަށް ވެސް ޔުނާ ޑޮކްޓަރަށް ގެންދަން އުޅުނެވެ. އެހެނަސް ޔުނާ ތަކުރާރުކޮށް އިންކާރު ކުރުމާއެކު ޒިހާނަށް މާ ބޮޑު ވަގުތެއް ވެސް އެހިނދު ނެތުމުން ޒިހާން ހަތިޔާރު ބެހެއްޓިއެވެ. އެންމެ ފަހުން ޒިހާނަށް ޔުނާ ޑޮކްޓަރަށް ދައްކަން ގެންދެވޭ ގޮތްވީ ޑިއުޓީން ހޮޓެލަށް އަނބުރާ އައިހެވެ. ކޮޓަރިއަށް ވަން ވަގުތު ފާޚާނާ ތެރެއިން އިވެމުން ދިޔައީ ޔުނާ ހޮޑުލާ އަޑެވެ. ޒިހާން ވަގުތުން ގޮސް ޔުނާއަށް އެހީވެ އިތުރު އެއްޗެކޭ ވެސް ނުބުނެ، ޑޮކްޓަރަށް ދާން ތައްޔާރުވުމަށް ބުންޏެވެ. ޔުނާ ވެސް އެފަހަރު ދެކޮޅު ހެދުމެއްނެތި ތައްޔާރުވިއެވެ. އަދި ޒިހާން އޭނަގެ އަތުގައި ހިފައިގެން ގޮސް ކާރާއި ހަމައަށް ގެންދަން ދެން ވެސް ޒިހާނަށް އޭނަގެ ހުރިހާ ހަރަކާތްތައް ދޫކޮށްގެން ހުއްޓެވެ.\nހޮޓެލްގެ ކައިރީގައި ހުރި ހޮސްޕިޓަލަކަށް ގޮސް ޑޮކްޓަރަށް ދެއްކުމުން ޑޮކްޓަރު އެންގީ އެންމެ ފުރަތަމަ ކަމަކަށް ޔުނާ އެނދުމަތިވުމަށެވެ. އެވަގުތު ޔުނާގެ ގައިގައި މާބޮޑު ވަރެއް ނެތުމުންނެވެ. ޓެސްޓުތައް ހެއްދުމަށްފަހު ޕްރައިވެޓް ރޫމަކަށް ވެއްދި އައިވީ ގުޅިތާ އިރުކޮޅެއް ފަހުން ޔުނާގެ ޙާލު ރަނގަޅު ވަމުން ދިޔަހެން ޔުނާއަށް ވެސް ހީވިއެވެ. އެވާހަކަ ބުނުމަށްފަހު އެދުވަހު ބޯ އަނބުރާތީ މާރަނގަޅަށް ނުކެވޭ ވާހަކަ ވެސް ޔުނާ ބުންޏެވެ. ޔުނާ އެހެން ބުނުމުން ޒިހާން ޔުނާއަށް ދޭން އެއްޗެއް ހޯދަން ދާން އުޅުނު ވަގުތު ޑޮކްޓަރު ވަދެގެން އައެވެ. އެހެންކަމުން ޒިހާން ޚިޔާލު ބަދަލުކޮށްލަމުން ޔުނާ ކައިރީގައި މަޑުކުރިއެވެ.\nއެ އަންހެން ޑޮކްޓަރު ޔުނާއާ ސުވާލުތަކެއް ކުރިއެވެ. އެ ސުވާލުތަކުގެ ޒާތުންނާއި ޔުނާއަށް ދެވެމުން ދިޔަ ޖަވާބުތަކުން ޔުނާ އާއި ޒިހާނަށް ކަމެއް އެނގުންވަމުން ދިޔަ ފަދައަކުން އެކަކު އަނެކަކަށް ބެލެމުން ދިޔަ އެވެ. ޑޮކްޓަރު ވެސް އެންމެ ފަހު ސުވާލު ކުރުމަށްފަހު މިއީ އުފާވެރި ޚަބަރަކަށް ވެސް ވެދާނެ ކަމަށް ހިނިތުންވުމަކާއެކީ ބުނެލީ ދެމީހުންނަށް ވަކިވަކިން ބަލަމުންނެވެ. އެއަށްފަހު އެ ރޫމުން ނުކުމެގެން ދިޔައީ ޔުނާ އާއި ޒިހާން ޒާތެއްގެ ޝޮކެއްގައި ބުނާނެ އެއްޗެއް ނޭނގިފައި ތިއްބައެވެ. ޑޮކްޓަރު ނުކުމެ ދޮރު ލައްޕާލި ތަނާހެން ދެމީހުންގެ ހަތަރުކަޅި ބައްދަލުވިއެވެ. އޭގެ ސިކުންތު ކޮޅެއް ފަހުން ދެމީހުންނަށް އެކުއެކީގައި ހެވުނީ ލިބުނު ކުއްލި އުފަލެއްގެ ސަބަބުންނެވެ. ޒިހާން ހެމުން ގޮސް އެނދު ކައިރީގައި ހުރި ގޮނޑި އެނދާއި އިތުރަށް ކައިރިކުރަމުން އިށީނެވެ.\n"އަޅެ އަހަރުމެންނަށް މިކަން ޕްރޮސެސް މިވީ ހާދަ ލަހުންނޭ!" ޒިހާން ހެވިފައި އިނދެ އެނދުމަތީގައި އޮތް ޔުނާގެ އަތުގައި ހިފާލަމުން ބުންޏެވެ.\n"ހެހެ.....އަދި ޔަޤީނެއް ނޫނެއްނު؟ މާ ބޮޑަށް އެކްސްޕެކްޓް ނުކުރައްޗޭ! ފަހުން ދެރަވާން ޖެހިދާނެ ..." ޔުނާ ބުނެލިއެވެ.\n"އެއްކަލަ ކުއްޖާ މޫޑު ހަރާބު ކުރަން އެބައުޅޭ. ޓެސްޓްތަކުގެ ނަތީޖާ ލިބެންދެން ވެސް އަހަރެން ހުންނާނީ އުއްމީދުގަ. ވަރަށް ހީވޭ މިއީ އަހަރެން ކުރި ދުއަތަކުގެ ޖަވާބުހެން ...." ޒިހާން ދެން ވެސް ހިނިތުންވުމެއްގައި އިނދެ ބުންޏެވެ.\n"ޒިހާން ދުއާކުރިންތަ މިކަމަށް؟" ޔުނާ ހައިރާން ކަމާއެކީ ސުވާލުކުރިއެވެ. އެއާއެކު ޒިހާން ހޫންލައްވާލިއެވެ. އެއަށްފަހު އަރަބިން ދުއާއެއް ކިޔުނެވެ.\n"އަޅަމެންގެ ވެރިރަސްކަލާނގެއޭ .... އަޅަމެންގެ ސްޕައުސެސްއާ އަޅަމެންގެ ކުދިންގެ ކިބައިން ލޮލުގެ ފިނިކަން އަޅަމެންނަށް ދެއްވާށިއޭ. ކުރިން ވެސް ކިޔައިދެވުނު ކަންނޭނގެދޯ ފުރުޤާން ސޫރަތުގެ މި އާޔަތް؟ ޔުނާއާ މެރީ ކުރުމުގެ ކުރިން ވެސް ވަރަށް ގިނައިން މި ދުއާ ކުރިން. އަބަދުވެސް ޔުނާއާ އެކީގަ ލޯބިލޯބި އާއިލާއެއް އޮތުމުގެ ހުވަފެންތައް ދެކުނިން ...." ޒިހާން ކިޔައިދިނެވެ. އެ ވާހަކަތަކުން ޔުނާ އިތުރަށް ހައިރާންވުން ނޫން ކަމެއް ނުވިއެވެ.\n"ޒިހާން .... އަހަންނަށް ހީވަނީ އަހަރެންގެ ހޯދުންތަކުގެ ނަތީޖާ އެހާ ރަނގަޅެއް ނޫންހެން. ބައެއް ފިރިހެނުންނަށް އެނގޭ ކަންނޭނގެ ކޮމިޓްކުރަން ...." ޔުނާ ބުންޏެވެ. އެއާއެކު ޒިހާން ހީލަމުން ބޯޖަހާލިއެވެ.\n"ޔެސް .... އަދި އަހަރެންގެ އުއްމީދަކީ އަހަރުމެންގެ އާއިލާ ފުރިހަމަ ވީމަ ދެމީހުން އެކީގަ ދުނިޔެ އާއި އާހިރަތުގެ ވެސް ބާއްޖަވެރިކަން ލިބޭނެ ކުއްޖަކު ތަރުބިއްޔަތު ކުރުން. ޔުނޫ އެކްސައިޓެޑްތަ؟" ޒިހާން އުޖާލާވި ހިނިތުންވުމަކާއެކީ އެހިއެވެ. ޔުނާއަށް ވެސް ހިނިތުން ވެލެވުނު ވަގުތު ޒިހާން ދެންމެ ބުނެލި ބަސްތަކުން ޔުނާގެ ލޮލުން އުފާވެރިކަމުގެ ކަރުނަތައް ހިލުނެވެ. ދުވަހެއްގެ ކޮޅުން ވެސް އޭނައަށް މިހާ ރީތި ނަޒަރިއްޔާތެއްގެ ވެރިއަކު ފިރިއެއްގެ ގޮތުގައި ލިބިދާނެ ކަމަށް ޔުނާ ހިއެއް ނުކުރެއެވެ. ޒިހާންގެ ވާހަކައާ އެއްބަސްވުމަށް ބޯޖަހާލުމުން ޒިހާން ކުޑަކޮށް ތެދުވެލަމުން ޔުނާގެ ނިތަށް ބޮސްދިނެވެ. އެހިނދު ދުނިޔެ މަތީގައިވި ހުރިހާ އުފަލެއް އޭނަގެ ފަސްބަޔަށް އެޅުނުހެން ޔުނާއަށް ހީވިއެވެ.\nފުރަތަމަ އައިވީ ހުސްވުމުން ޔުނާގެ ހާލަތު ފުދޭވަރަކަށް ރަނގަޅުވުމުން ޔުނާ ގެއަށް ފޮނުވާލެވުނެވެ. ޔުނާގެ ޓެސްޓުތަކުގެ ނަތީޖާ ލިބެނީ އޭގެ އަނެއް ދުވަހު ހެނދުނު ކަމަށްވުމުން ދެމީހުން ވެސް ކެތްމަދުވެފައިވިއެވެ. ޒިހާން ކިތަންމެ ނޫން ކަމަށް ހަދައިގެން ހުއްޓަސް މާދަމާ ޑިއުޓީގެ ބްރޭކުގެ ތެރެއިން ގޮސް ޓެސްޓްތަކުގެ ނަތީޖާ ނަގާނެ ވާހަކަ ތިން ފަހަރަށް ވުރެ ގިނަ ފަހަރު ބުނެވުނެވެ. އެކަން ވެގެން ދިޔައީ ދެމީހުން ވެސް ހެއްވާލި ކަމަކަށެވެ.\nޒިހާން އޭނަ ވައުދުވީ ފަދައިން ޑިއުޓީގެ ތެރެއިން ބްރޭކް ލިބުމާއެކު ހޮސްޕިޓަލަށް ދިޔައެވެ. އެހެނަސް ހޮސްޕިޓަލުން ބުނި ގޮތުގައި އޭގެ އިރުކޮޅެއްކުރިން ޔުނާ ވަނީ އެ ޓެސްޓްތަކުގެ ނަތީޖާ ހޯދައިގެން ގޮސްފަ އެވެ. އެ ވާހަކަ އިވުމުން ޒިހާން ހައިރާންވާ ގޮތްވިއެވެ. ޔުނާ އޭނައަށް ނާންގާ އޭތި ނެގުމުންނެވެ. އަދި އަމުދުން އެ ނަތީޖާގެ ވާހަކަ ފޯނުން ގުޅާފައި ވެސް އޭނަ ގާތު ބުނެފައި ނުވާތީވެއެވެ.\nމި ސަބަބުތަކާހުރެ ޒިހާން ހޮސްޕިޓަލުން ނުކުމެގެން ދިޔައީ ހާސްވެފައިވި ހިތަކާ އެކީގައެވެ. ބާރު ސްޕީޑެއްގައި ސައިކަލުން ގޮސް ހޮޓެލަށްވަދެ ކޮޓަރިއާ ހަމައަށް ދެވެންދެން ވެސް އޭނަގެ ހިތުގެ ތެޅުން އަވަސްވެފައިވިއެވެ. ކޮޓަރިއަށް ވަނުމާއެކު ޒިހާނަށް ޔުނާގެ ނަމުން ގޮވާލެވުނީ އެ ނަތީޖާގެ އަސްލު އެނގެން ބޭނުންވި މިންވަރުންނެވެ. އެހެނަސް ކޮޓަރިއަށް ވަދެވުމާއެކު ޒިހާންގެ ހަރަކާތްތައް ލަސްވެގެން ދިޔައީ ފެނުނު މަންޒަރަކުންނެވެ. އެނދުމަތީގައި ބޭއްވިފައިވީ މަޑު ދަނބު ކުލައިގެ ޅަ ކުއްޖެއްގެ ހެދުމަކާއި ހަމަ އެކުލައިގެ އިސްޓާކީނެކެވެ. އޭގެ ކައިރީގައި ބޭއްވިފައި އޮތް ގަނޑުގައި އެއްޗެއް ލިޔެވިފައިވުމުން ޒިހާނަށް އޭތި ނަގައި ކިޔާލެވުނެވެ.\n"ވިލް ސީ ޔޫ ސޫން، ބައްޕި! އިންޝާ ﷲ!" އެ ބަސްތައް ކިޔާލެވުނު ހިނދު ޒިހާނަށް ހީލެވުމާއެކު އޭނަގެ ލޮލުން ކަރުނަތައް ފާއްދާލިއެވެ. ހަމަ އެ ހިނދު ފަހަތުން ޔުނާ ސިއްރުވެރި އަޑަކުން 'ސަޕްރައިޒް'އޭ ބުނެލި އަޑު އިވުނެވެ. އެއާއެކު ޒިހާނަށް ފަސްއެނބުރި ބަލައިލެވުނެވެ. އެ ހިނދު ހިނިތުންވުމެއްގައި ހުރި ޔުނާ ފެނުމުން ޒިހާނަށް ލުއި ހީލުމަކާއެކީ އަތުގައި އޮތް ގަނޑު އެނދަށް ދޫކޮށްލަމުން ވީ އުފަލުގައި ޔުނާ ނަގައި އުރާލިއެވެ. އެ ހިނދު ދެ މީހުންގެ ވެސް ހުނުމުގެ އަޑު ކޮޓަރީގައި ގުގުމާލިއެވެ. އެ ހިނދު އެ ދެމީހުންގެ ލޮލުން ވެސް ފާޅުވަމުން ދިޔަ އުފާވެރިކަން ނިގުޅައިގަންނަން އުޅޭ މީހެއް އެބަ އުޅޭކަން އެވަގުތު ޒިހާން ވެސް ހަނދާނެއް ނެތެވެ.\nއެމްސްޓާޑަމަށް އެރޭ ނުވައެއް ޖެހި ވަގުތު ޝިޕޯލް އެއާޕޯޓުގެ ޑިޕާޗާގައި ގޮސް އިނށީނީ ދިގު ކަޅުކުލައިގެ ކޯޓަކާއި ކަޅުކުލައިގެ ޖިންސެއްގައި ހުރި މީހެކެވެ. ޖެކެޓްގެ ހުޑީ ބޮލުގައި އެޅުވިފައިވުމުން އޭނާގެ ސިފައެއް މާބޮޑަށް ސާފުވާ ގޮތެއް ނުވިއެވެ. ކުރިމަތިން ވެސް ފެންނަމުން ދިޔައީ އެ މޫނުގެ އެއްބައެވެ. އެނގޭހާވެސް ކަމަކީ އެއީ އަލި މޫނެއް ކަމެވެ. ޑިޕާޗާގައި އޭނަ ގޮސް އިށީނުމާއެކު އޭނަގެ ފޯނު ރިންގުވި އެވެ. ފޯނު ނަގައި ސްކްރީނަށް ބަލައިލުމަށްފަހު އޭނަ ފޯނު ކަންފަތުގައި ޖައްސާލިއެވެ. އެއަށްފަހު އެއްޗެކޭ ނުބުނެ އެކޮޅުން ވާހަކަ ދައްކަންދެން މަޑުކުރިއެވެ.\n"ހަމީދު ފުރަން އުޅެނީ މާދަމާ. އަހަރެން މިހިރީ މިރޭ ފުރަންވެގެން އެއާޕޯޓަށް އައިއްސަ. ކުޑައިރުކޮޅެއްގެ ތެރޭގައި ފްލައިޓަށް އަރާނަން." އެ މީހާ އެހެން ބުނުމުން ވެސް އެކޮޅުން ވާހަކަ ދެއްކި އަޑު އިވުނެއް ކަމަކު އޭނަ ފަރުވާލެއް ނެތި ފޯނު ކަނޑާލަމުން ޖެކެޓްގެ ޖީބު ތެރެއަށްލިއެވެ. ހަމަ އެ ހިނދު އެމްސްޓާޑަމްއިން ރާއްޖެއަށް ފުރާ މީހުން ކުރިއަށް އައުމަށް އެންގެން ފެށުމުން އޭނަ ތެދުވެލިއެވެ. އަދި ދިގު ފިޔަވަޅުތަކެއްގައި އެންމެ ކުރިން ގޮސް ބޯޑިންގް ޕާސް ދައްކާ މޭޒު ކައިރިއަށް މަޑުކޮށްލިއެވެ. ބޯޑިންގް ޕާސް ކަނޑައި އޭގެ ކުޑަ ބައި އޭނައާ ޙަވާލުކުރެވުނު ވަގުތު އެމީހެއްގެ ނަން އޭގައި އޮތެވެ. ނަމަކަށް ލިޔެވިފައިވީ 'ޒުބީން ޚަލީލް' އެވެ.


1. ކޮމާޝަލް ޕައިލެޓް ލައިސެންސެއް އޮތުން\n- އެސް. އެސް. ސީ އިމްތިޚާނުގައި ދިވެހި، ސާނަވީ އިމްތިޚާނުން އިނގިރޭސި އަދި ހިސާބުން ދަށްވެގެން "ސީ" ފާސް ލިބިފައިވުން ނުވަތަ އެއާ އެއްވަރުގެ ފާސްތަކެއް ލިބިފައިވުން\n- ޕައިލެޓްކަން ކުރުމާއެކު ފްލައިޓް އޮޕަރޭޝަންސް ދާއިރާއިން ޖުމްލަ5އަހަރުގެ ތަޖުރިބާ ލިބިފައިވުން\n2. އެއަރލައިން ޓްރާންސްޕޯޓް ޕައިލެޓް ލައިސެންސް އޮތުން\nއެއަރ އޮޕަރޭޓަރސް ސެޓްފިކެޓް އަދި/ނުވަތަ ފްލައިން ޓްރޭނިންގ އޮގަނައިޒޭޝަން ދެވިފައިވާ ފަރާތްތަކުގެ އޮޕަރޭޝަންސް މެނުއަލް ތަކަށް އަންނަ ބަދަލުތައް މުތާލިއާކުރުމާއި އެބަދަލު ތަކަށް ހުއްދަ ދިނުން\nޕައިލެޓުން، ކެބިން ކުރޫން، ފްލައިޓް ޑިސްޕެޗަރުންނާބެހޭ ގަވާއިދުތައް ތައްޔާރުކޮށް އަދި/ނުވަތަ މުތާލިއާކޮށް ސެކްޝަންގެ އިސްވެރިޔާއަށް ލަފާދިނުން އަދި ހެދިފައިވާ ޤަވާއިދު ތަކާއި ސިޔާސަތުތަކާއި އެއްގޮތަށް ހުއްދަދީ (ލައިސެންސް/ސެޓްފިކެޓް/ވެލިޑޭޝަން) ބެލެހެއްޓުން\nޕައިލެޓުން، ކެބިން ކުރޫން، ފްލައިޓް ޑިސްޕެޗަރުންގެ މެޑިކަލް އެގްޒެމިނަރުންނަށް ހުއްދަދިނުމުގެ ގޮތުން، ހަދަންޖެހޭ ޤަވާއިދުތައް ހެދުމާއި، ލިޔެކިޔުންތައް މުތާލިއާ ކުރުމާއި، މެޑިކަލްއާއި ގުޅުން ހުރި ކަންކަމުގައި ގޮތެއްނިންމުމުގައި މެޑިކަލް އެގްޒެމިނަރުންނާ ވިލަރެސް ކުރުން\n26 ނޮވެމްބަރ 2019 ވާ އާދީއްތަ ދުވަހުގެ 1500 ގެ ކުރިން މޯލްޑިވްސް ސިވިލް އޭވިއޭޝަން އޮތޯރިޓީއަށް\nސުންގަޑި: 26 ނޮވެންބަރު 2019 1500


Vagah negi thijooree foruvan behetty miskithugai aai furaalhu matheegai | Mihaaru\nވަގަށް ނެގި ތިޖޫރީ ފޮރުވީ މިސްކިތުގައި، އިތުރު ބައެއް ތަކެތި ފެނުނީ ގޭގެ ފުރާޅު މަތިން\nކްރައިމް ސީން ރިބަން: މާލޭގެ ގެއަކުން ވަގަށް ނެގި ތިޖޫރީއެއް ފޮރުވަން މިސްކިތުގައި ބަހައްޓާފައި ހުއްޓާ ވަނީ ހޯދާފައި\n01 ނޮވެމްބަރ 2019\nފުލުހުން ބުނީ ރޭ މާފަންނުގައި ހުރި ގެއަކުން ވައްކަން ކުރަން އުޅުނު 19 އަހަރުގެ މީހަކު ހިފަހައްޓައި، ފުލުހުންނަށް އެކަން އެންގުމުން އޭނާ ފުލުހުންގެ ބެލުމުގެ ދަށަށް ގެންގޮސް އެ ސަރަހައްދު ފާސް ކުރިއިރު އެ ގެއިން ވަގަށް ނެގި ތިޖޫރީ ފެނުނީ ފޮރުވުމަށްޓަކައި އެ ސަރަހައްދުގައި ހުރި މިސްކިތެއްގެ ފާޚާނާ ތެރޭގައި ބަހައްޓާފައި ހުއްޓާ ކަމަށެވެ. ތިޖޫރީގެ އިތުރުން ވަކި ލާރި ފުޅިއަކާއި ކަށިގަނޑާއި މަރު ތެޔޮ ފަދަ ވައްކަން ކުރަން ބޭނުންކުރާ ސާމާނު ވެސް މިސްކިތުގެ ފާޚާނާގައި ހުރި ކަމަށް ފުލުހުން ބުންޏެވެ.\nފުލުހުން ބުނިގޮތުގައި ވައްކަން ކުރަން އުޅުނު ގޭގެ ފުރާޅުމަތިން ވެސް ބައެއް ސާމާނު ފެނުނެވެ. އެގޮތުން ކަރަންޓު ކީހަކާއި ވަކި ލާރި ފުޅިއެއް ފުރާޅު މަތިން ފެނުނުއިރު، ވައްކަން ކުރަން އުޅުނު މީހާ އަތުން ކުޑަ ވަޅިއަކާއި އިލެކްޓްރޯނިކް ބައެއް ސާމާނު ވެސް ފެނުނު ކަމަށް ފުލުހުން ބުންޏެވެ.\nތިޖޫރީ ފެނުނުއިރު އެއިން އެއްވެސް އެއްޗެއް މަދު ނުވާ ކަމަށާއި އެހެންވެ، އެ ތިޖޫރީ މިހާރު އެ ގޭގެ ވެރިފަރާތާ ހަވާލު ކޮށްފައިވާ ކަމަށް ވެސް ފުލުހުން ބުންޏެވެ.\nވައްކަންކުރި ގޭގެ މީހުން އެ މީހާ ހިފަހައްޓަން އުޅުމުން އެ މީހުންނަށް ފިލަން އުޅުމުގެ ތެރޭގައި އެ ގޭގެ ފާރުމަތީގައި ހަރު ކޮށްފައި ހުރި ބިއްލޫރި ފުޅިތޮށީގައި ޖެހި އޭނާގެ އަތް ކަނޑައިގެން ދިޔަ ކަމަށް ފުލުހުން ބުންޏެވެ. އެކަމަކު ސީރިއަސް އަނިޔާއެއް އޭނާއަކަށް ނުލިބެ އެވެ.\nކުށްކުރުން ފުލުހުން ވައްކަމާއި ފޭރުން ކުށްވެރިން\n4 ކޮމެންޓް, 22 ރިއެކްޝަންސް\nހުރުމަތްތެރިވެގެންވާ މިސްކިތުގެ ވަގަށްނެގި މުދާ ބެހެއްޓުމަކީ ހާދަ ވިޔާނުދާ ކަމެކޭ.\n"ބަދަލު" ހަމަޖައްސާ މީހުންނާ ހަވާލު ކޮށްލިނަމަ ހާދަ ރަގަޅުވީހެއްނު.


Firihenunge dhuvaheh faahaga kuranee keehvve? - One Online\nފިރިހެނުންގެ ދުވަހެއް ފާހަގަ ކުރަނީ ކީއްވެ؟\nއިއްޔެ އަކީ ބައިނަލްއަގުވާމީ ފިރިހެނުންގެ ދުވަހެވެ. މިދުވަސް ދުނިޔޭގެ އެކިކަންކޮޅުތަކުގައި ފާހަގަކުރަމުން އަންނަނީ ކޮންމެ އަހަރެއްގެވެސް ނޮވެމްބަރުމަހުގެ 19 ވަނަ ދުވަހުގައެވެ.\nވަރަށް ގިނަ ފިރިހެނުން ބުނާ ވާހަކައެކެވެ. ފިރިހެނުންގެ ހައްގުތަކުގެ ވާހަކަ ނުދައްކަނީ ކީއްވެތޯއެވެ؟ ފިރިހެނުންގެ ހަމަހަމަކަމުގެ ވާހަކައާއި ތަފާތުކުރުންތަކާއި ލިބޭ އެކިކަހަލަ އަނިޔާތަކުގެ ވާހަކަތައް މުޖުތަމައުގައި ސިއްރު ވެފައި އޮންނަނީ ކީއްވެތޯއެވެ. ދަންނަވަންތޯއެވެ. އެފަދަ ވާހަކަތައް ފުޅާ ދާއިރާއެއްގައި ދެކެވިގެން ނުދަނީ ތިޔައިގެ ތެރެއިން ގިނަ ފިރިހެނުންގެ ތަބީއަތުގައި އެފަދަ ކަންކަމާމެދު ވާހަކަ ދައްކަން ޖެހިލުން ވުމުގެ ސިފަ ހުންނާތީއެވެ. ތިބާއީ ދެރަ މީހެއް ކަމަށް އަނެކާއަށް އެނގެން ބޭނުން ނުވާތީ އެފަދަ ވާހަކަތައް ސިއްރުކުރާތީއެވެ.\nބައިނަލްއަގުވާމީ ފިރިހެނުންގެ ދުވަހެއް ކަނޑައެޅުނީ މިކަހަލަ ކަންތައްތަކަށް ސަމާލުކަން ދިނުމުގެ ބޭނުމުގައިކަން އެނގޭހެއްޔެވެ؟ ނަފުސާނީ މައްސަލަތަކާއި، ވޭނާއި އަނިޔާއާއި ތަފާތުކުރުންތައް އަދި ފުރައްސާރަ މިއީ ފިރިހެނުންވެސް ތަހައްމަލުކުރާނެ ކަންތައްތަކެވެ. ނަމަވެސް މުޖުތަމައުގައި އެކަމަށް ފާޅުގައި ފިރިހެނުން ވާހަކަ ދައްކަން ބޭނުމެއް ނުވެއެވެ. އަމިއްލަ ހައިބަތަށް އުނިކަމެއް އައިސްދާނެ ކަމަށް ގަބޫލުކޮށް މިއިން ކަމަކާ ފާޅުގައި ވާހަކަ ދައްކަން ކެރެނީ މަދު މީހަކަށެވެ.\nބައިނަލްއަގުވާމީ ފިރިހެނުންގެ ދުވަހެއް އެންމެ ފުރަތަމަ ކަނޑައެޅީ 1999ވަނަ އަހަރު ޑރ. ޖެރޯމް ޓީލަކްސިންގް ކިޔާ މީހެކެވެ. ޓްރިނިޑާޑް އެންޑް ޓޮބޭގޯގެ ވެސްޓް އިންޑީސް ޔުނިވަރސިޓީގައި ހިސްޓަރީ ކިޔަވައިދެމުންދިޔަ މި ޓީޗަރު ބައިނަލްއަގުވާމީ ފިރިހެނުންގެ ދުވަހުގެ ގޮތުގައި ނޮވެމްބަރު މަހުގެ 19 ވަނަ ދުވަސް ހަމަޖެއްސީ އޭނާގެ ބައްޕަގެ އުފަން ތާރީހާ ގުޅުވައިގެންނެވެ. ފިރިހެނުންގެ ދުވަހެއް ކަނޑައަޅައި އެދުވަހު ފިރިހެނުންނަށާއި ފިރިހެން ކުދިންނަށް މުޖުތަމައުގައި ދިމާވާ މައްސަލަތަކުގެ ވާހަކަތައް ދައްކަން އޭނާ ހިތްވަރު ދިނެވެ. އަދި އެ އަހަރުން ފެށިގެން ކެރިބީއަންގައި ފާހަގަކުރަމުންދިޔަ ބައިނަލްއަގުވާމީ ފިރިހެނުންގެ ދުވަހަށް ލިބެމުންދިޔަ ސަމާލުކަން ވަނީ ބޮޑުވާން ފަށާފައެވެ.\nމިއަހަރުގެ ފިރިހެނުންގެ ދުވަހުގެ ޝިއާރަކީ ދެޖިންސުގެ މެދުގައި މުއާމަލާތުކުރުންތައް ރަނގަޅުކުރުމެވެ.\nޑަބްލިއުއެޗްއޯގެ ހޯދުންތަކުން ދައްކާގޮތުގައި 45 އަހަރުން ދަށުގެ ފިރިހެނުންގެ މަރު ތަކުގެ ތެރެއިން އަމިއްލައަށް މަރުވާ ފިރިހެނުންގެ އަދަދަ ނިސްބަތުން ވަނީ ގިނަވެފައެވެ. ދުނިޔޭގެ ގިނަ ގައުމުތަކަށް މިމައްސަލަ ކުރިމަތިވެފައިވާއިރު އެމެރިކާ، އިނގިރޭސިވިލާތާއި އޮސްޓްރޭލިއާ އަދި ރަޝިއާ ފަދަ ގައުމުތަކުގައި މިމައްސަލަ ވަނީ ވަރަށް ބޮޑަށް އިތުރުވެފައެވެ.\nއެންމެ ކުރިން ފެށިގެންވެސް މުޖުތަމައުގައި ވިސްނައިދެވިފައި އޮންނަނީ ފިރިހެނުންނަކީ ބަލިކަށި ބައެއް ނޫން ކަމެވެ. އެގޮތުން ރުއިމަކީ ފިނޑި އަމަލެއް ކަމަށް ގަބޫލުކުރާ މީހުން މިހާރުވެސް މިމުޖުތަމައުގައި އުޅޭކަމީ ހިތާމަކުރަން ޖެހޭ ކަމެކެވެ. އޭގެ ސަބަބުން ނަފުސާނީ މައްސަލަތަކުގައި އެހީތެރިކަން ހޯދުމަށް ގިނަ ފިރިހެނުން ފަސްޖެހެމުން ދެއެވެ. އަދި އެފަދަ ކަންކަމާ މަޝްވަރާ ކޮށް ހިޔާލު ހޯދުމުގެ ބަދަލުގައި އަމިއްލައަށް ނަފުސާނީ މައްސަލަތައް ހިންދާލުމުގެ ނަތީޖާ ގޯސްވެގެން ދެއެވެ.\nބައިނަލްއަގުވާމީ ފިރިހެނުންގެ ދުވަހެއް ފާހަގަކުރަނީ އެއްވެސް ހާލެއްގައި އަންހެނުންނަށް ކުޑައިމީސްކޮށް ދެރަކޮށްލުމުގެ ބޭނުމުގައެއް ނޫނެވެ. އޭގެ ބަދަލުގައި ކަންކަމާ މަޝްވަރާކޮށް ހިޔާލު ހޯދުމާއި އެފަދަ މައްސަލަތަކުގައި ފާޅުގައި އެކަކު އަނެކަކާ ވާހަކަ ދެއްކުމަށް ހިތްވަރު ދިނުމުގެ ގޮތުން މިފަދަ ދުވަހެއް ކަނޑައެޅި ފާހަގަކުރެވިގެން ދާކަމީ އުފާކުރަން ޖެހޭ ކަމެކެވެ.\nގުޅޭ ޓެގު އަންހެނުން ރިލޭޝަންޝިޕް ފިރިހެނުން\nމިއަދަކީ ދުނިޔޭގެ ބޭބެއިންގެ ދުވަސް، ބޭބެއެއް ހުރުމަކީ ހިމާޔަތެއް އުފަލެއް، ބޭބެމެނަށް އަވަހަށް ހެޔޮއެދުން ފޮނުވަމާ!\nކޮންމެ އިރެއްގެ ކެއުމަށް ނޫޑުލްސް: ހިކެން ބޭނުން ކުރަން މީ ރަނގަޅު ތިއަރީއެއްބާ؟\nތަފާތު ވަސްތައް އައިސް ނޭފަތުގައި ޖެހުމުން އެތައް ހަނދާންތަކެއް އަލުން އިއާދަވަނީ ކީއްވެތަ؟\nރާއްޖޭގެ ފުރަތަމަ ފިރިހެން ނަރުސް، ނަރުސްކަމުގެ ތާރީހުގެ ބަދަލުކޮށްލުމާއެކު ޕީއެޗްޑީއާ އަށް!\nމި އަންހެންކުއްޖާއަށް ސެލިއުޓް! ހުރިހާ ވަގުތެއް ކާފަޔަށްޓަކައި، އެއީ ކާފަ ކޮޅަށްހުރުމުގެ އުއްމީދު!


އަނޫރާގް ބާސޫގެ ފިލްމުގެ މަންޒަރެއްގައި ރާޖް އާއި ފާތިމާ.\n23 ޖެނުއަރީ 2019 - 07:30\nއަދި ނަން އިއުލާންކޮށްފައި ނުވާ މި ފިލްމުގެ ކާސްޓުންނަކީ އަބީޝެކް ބައްޗަން، ފާތިމާ ސަނާ ޝެއިހް، ރާޖްކުމާރް ރާއޯ، އަދިތިޔާ ރޯއި ކަޕޫރް އަދި ޕަންކަޖް ތުރިޕަތީ އެވެ.\nފިލްމުގެ ޝޫޓިން މިހާރު ކުރިއަށްދާ އިރު، ރާޖް ދާދި ފަހުން ވަނީ ފިލްމުގެ ޝޫޓިންގެ ތެރެއިން ނަގާފައިވާ ފޮޓޯއެއް ވެސް ޓްވިޓާގައި ހިއްސާކޮށްފަ އެވެ. އޭގައި ފެންނަނީ އޭނާ އާއި ފާތިމާ އެވެ.\nއަނޫރާގްގެ އައު ފިލްމާ ބެހޭ މާ ބޮޑު ތަފުސީލެއް އަދި ހާމަކޮށްފައި ނުވާ އިރު، ފިލްމު ކްރިޓިކް ތަރަން އަދާޝް ބުނި ގޮތުގައި މިއީ އެކްޝަން/ކޮމެޑީއެކެވެ.\nStellar cast &amaster storyteller! My pleasure to be producing @basuanurag's next. All the best team👍@juniorbachchan @RajkummarRao @fattysanashaikh #AdityaRoyKapur @sanyamalhotra07 @TripathiiPankaj @TSeries @tanibasu pic.twitter.com/l1Ho5lfvpy\n— BhushanKumar (@itsBhushanKumar) January 22, 2019\n"ލައިފް އިން އަ...މެޓްރޯ" އާއި "ބަރުފީ" ފަދަ ރީތި ފިލްމުތައް ގެނެސް ދިން އަނޫރާގް އެންމެ ފަހުން ގެނެސް ދިނީ 2017 ގައި ރިލީޒް ކުރި "ޖައްގާ ޖާސޫސް" އެވެ. ރަންބީރު ކަޕޫރާއި ކެޓްރީނާ ކެއިފް ލީޑް ރޯލް ކުޅުނު އެ ފިލްމަކީ ބޮޑު ފްލޮޕެކެވެ.\n"ގުޑް ނިއުސް" ގެ ތާރީހު ފަސްކޮށްފި\nކުރިން އަންނަ ޖުލައި މަހުގެ 19 ވަނަ ދުވަހު ސިނަމާތަކަށް ގެންނަން ނިންމާފައި އޮތް ދަރުމާ ޕްރޮޑަކްޝަންގެ ފިލްމު "ގުޑް ނިއުސް" އަންނަ ސެޕްޓެމްބަރު މަހުގެ6އަށް ފަސްކޮށްފި އެވެ.\nތާރީހަށް މި ގެނައި ބަދަލާ އެކު އެ ފިލްމަށް ބޮކްސް އޮފީހުގައި އަނޫރާގްގެ ފިލްމާ ކުރިމަތިލުމަކަށް ދާން ޖެހޭނެ އެވެ. މިހާރު ޝޫޓިން ކުރިއަށްދާ "ގުޑް ނިއުސް" އަކީ ކަރަން ޖޯހަރު ޕްރޮޑިއުސްކޮށް، ރާޖް މެހެތާ ޑައިރެކްޓް ކުރާ ލޯބީގެ ފިލްމެކެވެ.\nމީގެ ކާސްޓުންނަކީ އަކްޝޭ ކުމާރު، ކަރީނާ ކަޕޫރް، ދިލްޖީތު ދޮސަންޖް އަދި ކިއާރާ އަދްވާނީ އެވެ.\n"ގުޑް ނިއުސް" ވެގެން ދާނީ ޒަމާންގަނޑަކަށް ފަހު އަކްޝޭ އާއި ކަރީނާގެ ޖޯޑު އަލުން ސްކްރީނަށް އަންނަ ފުރަތަމަ ފިލްމަށެވެ. ދެ ތަރިން އެންމެ ފަހުން އެކީގައި ކުޅުނީ 2009 ގެ "ކަމްބަކްތު އިޝްގް" އެވެ.\n"ފޮޓޯގްރާފް" ގެ ޕޯސްޓަރު ދައްކާލައިފި\nއަންނަ މާޗް މަހުގެ 8 ވަނަ ދުވަހު ރިލީޒް ކުރަން ނިންމާފައިވާ ފިލްމު "ފޮޓޯގްރާފް" ގެ ފުރަތަމަ ޕޯސްޓަރު ދައްކާލައިފި އެވެ.\nThe story begins... #PhotographMovie 📸\nReleases in cinemas in India on 8th March, 2019. @PhotographAmzn @Nawazuddin_S @Sanyamalhotra07 pic.twitter.com/c6ZK78ehP8\n— riteshbatra (@riteshbatra) January 22, 2019\nމި ފިލްމަކީ ބެލުންތެރިންގެ ބޮޑު ތަރުހީބެއް ހޯދި ފިލްމު "ލަންޗް ބޮކްސް" ގެ ޑައިރެކްޓަރު ރިތޭޝް ބަޓްރާ ޑައިރެކްޓްކޮށްފައިވާ ފިލްމެކެވެ. ފިލްމުގެ ތަރިންނަކީ ނަވާޒުއްދީން ސިއްދީގީ އާއި ސާނިއާ މަލްއުތުރާ އެވެ. "ފޮޓޯގްރާފް" އަކީ ކާމިޔާބު ފޮޓޯގްރާފަރަކަށް ވާން މަސައްކަތް ކުރާ މީހެއްގެ ވާހަކަ ކިޔައިދޭ ފިލްމެކެވެ.\nބެލުންތެރިން ދެންނ އެންމެ ބޮޑަށް އިންތިޒާރު ކުރާނީ މި ފިލްމުގެ ޓްރެއިލާއަށެވެ.\n"ގަލީ ބޯއި" ގެ އާ ލަވައެއް\nރެޕުންތަކެއްގެ ވާހަކަ ކިޔައިދޭ ފިލްމު "ގަލީ ބޯއި" ގެ އައު ލަވައެއް އަނެއްކާ ވެސް ބެލުންތެރިނަށް ދައްކާލައިފި އެވެ.\nޒޯޔާ އަހްތަރު ޑައިރެކްޓްކޮށްފައިވާ ފިލްމުން މި ފަހަރު ދޫކޮށްލީ މި ފިލްމުގެ ވާހަކަ ނިސްބަތްވާ ދެ ރެޕުން ކަމަށްވާ ޑިވައިން އާއި ނައޭޒީ ކޮމްޕޯޒްކޮށްފައިވާ "މޭރޭ ގަލީ މޭ" އެވެ. ލަވަ ކިޔާފައި ވަނީ އެ ދެ މީހުންގެ އިތުރަށް އެކްޓަރު ރަންވީރު ސިންގް އެވެ.\nއަންނަ މަހުގެ 14 ގައި ރިލީޒް ކުރާ "ގަލީ ބޯއި" ގެ ލީޑް ރޯލުން ފެނިގެން ދާނީ ރަންވީރާއި އާލިއާ ބަޓް އެވެ. މި ފިލްމުގެ ޓްރެއިލާ ވެސް ދައްކާލާފައިވާ އިރު، މިިއީ މި އަހަރުގެ އެންމެ ކާމިޔާބު އެއް ފިލްމަށް ވާނެ ކަމަށް ގިނަ ބަޔަކު ލަފާކޮށްފައިވެ އެވެ.\nއިތުރު ލިޔުންތައް ބޮލީވުޑް ކަރީނާ ކަޕޫރު އަބީޝަކް ބައްޗަން އަކްޝޭ ކުމާރު\nކަރަންގެ "ތަޚްތު" ގެ ބޮޑު ބައެއްގެ ޝޫޓިން އިޓަލީގައި


އިދިކޮޅު ފަރާތްތައް ސައިޒުކުރުމަށް ނާތަހުޒީބު އުކުޅުތަކެއް! މިއީ ގަޓްހުރުމެއް ނޫން\nއިދިކޮޅު ފަރަތާތްކަށް ހިންދެމިލާނެ އެއްވެސް ފުރުސަތެއް ނުދޭ\nސަރުކާރުން މަޝްވަރާކުރަން ވެސް ބޭނުމެއް ނުވޭ\nކ. މާލެ | 26 ޖެނުއަރީ 2017 | ބުރާސްފަތި 17:00 | 2,874\nރައީސް އަބްދުﷲ ޔާމީން ށ. މަގޫދޫއަށް ކުރެއްވި ދަތުރުފުޅުގެ ތެރެއިން - ރާއްޖެއެމްވީ\nވެރިކަމަށް ވަޑައިގެންނެވުމުގެ ކުރިން ވެސް ރައީސް އަބްދުﷲ ޔާމީނާ މެދު އާންމުން ދެކެނީ ވަރަށް ހައިބަތު ބޮޑު ބޭފުޅެއްގެ ގޮތުގައެވެ. ގިނަ ބަޔަކު އެމަނިކުފާނު އޭރު ވެސް ސިފަކުރަނީ ވަރަށް ގޮތުގައި ހުންނަވާ ބޭފުޅެއްގެ ގޮތުގައެވެ. އެމަނިކުފާނު ވެރިކަންކުރައްވާނެ ގޮތުގެ ތަސައްވުރެއް އޭރު ވެސް ދިވެހިންގެ އޮތެވެ. ކަންތައްތައް ވަމުންދަނީ ވެސް އެފަދައިންނެވެ. ޚުދު އެމަނިކުފާނަށް ތާއީދުކުރާ ފަރާތްތަކުން އެމަނިކުފާނު ޕްރޮމޯޓްކުރައްވާ ސްލޯގަނުން ވެސް އެކަން އެނގެއެވެ. "ގަޓު ރައީސް" ގެ ލަގަބެވެ.\nރައީސް ޔާމީނުގެ ސަޕޯޓަރުން ބުނާ ގޮތުން އެ މަނިކުފާނަކީ ބޮލަކަށް ކަނދުރާއަކަށް ބައްލަވާނެ ބޭފުޅެއް ނޫނެވެ. އެކަމަށް ދައްކާ މިސާލުތައް ގިނައެވެ. އެންމެ އަރިސް ބޭފުޅުންނާ މެދު ކަންކުރި ގޮތް އެއީ ވަރަށް ރަނގަޅު މިސާލެކެވެ. ކެމްޕެއިނުގައި އެންމެ އިސް ދައުރެއް އަދާކުރެއްވި އެމަނިކުފާނުގެ ފުރަތަމަ ނައިބު ރައީސް ޑރ. މުހައްމަދު ޖަމީލަށް ހެއްދެވި ގޮތުގެ ވާހަކަ އަލުން ބަލުން ފަށައިގެން ނުދެއްކިޔަސް ކޮންމެ ދިވެއްސަކަށް ވެސް އެކަން އެނގެއެވެ. ވެރިކަމުގެ ކުރީކޮޅު ސަރުކާރު ދިފާއު ކުރެއްވުމުގައި އެންމެ އިސް ދައުރެއް އަދާކުރެއްވި ފުރަތަމަ ޑިފެންސް މިނިސްޓަރު ކާނަލް މުހައްމަދު ނާޒިމާއި ޓްރާންސްޕޯޓް މިނިސްޓަރު އަމީން އިބްރާހީމަށް ވެގެން ދިޔަ ގޮތް ވެސް އެއީ މިސާލެކެވެ.\nމީގެ އެތައް ޒަމާނެއް ފަހުން ވެސް ރައީސް ޔާމީނުގެ ވެރިކަމުގެ ވާހަކަ ދައްކާ ނަމަ އެންމެ ބޮޑު ދެއްކޭނެ އަނެއް ވާހަކައަކީ މުޅި ސަރުކާރުގެ އިންޖީނުގެ ގޮތުގައި ބެލެވުނު އަދި ރައީސް ޔާމީނުގެ އެންމެ ގާތް ބޭފުޅެއްގެ ގޮތުގައި ސަރުކާރަށް ފައިސާ ޖެނެރޭޓްކޮށްދެއްވި ޓޫރިޒަމް މިނިސްޓަރު އަދި ފަހުން ނައިބު ރައީސްގެ މަގާމުގައި ހުންނެވި އަހްމަދު އަދީބާމެދު ކަންތައް ކުރި ގޮތެވެ. ގައްދާރަކަށް ހަދައި އުމުރު ދުވަހު ވެސް ސަލާމަތް ނުވާވަރުގެ ބޮޑެތި ހުކުމްތައް އަދީބުގެ މައްޗަށް އިއްވި ގޮތަކީ ޖީލުތަކަށް ދެމިގެންދާނެ ވާހަކަތަކެވެ.\nހުރިހާ ސިއްރުތަކެއް ހިފެހެއްޓެވި އެންމެ އަރިސް މިތުރު ކަމަށްވާ ދިއްގަރު ދާއިރާގެ ކުރީގެ މެންބްރު އަހްމަދު ނާޒިމްގެ މައްޗަށް ކޮރަޕްޝަންގެ މައްސަލަ ދަށު ކޯޓުތަކުގައި ސާބިތު ނުވެ ވަނިކޮށް ކުއްލިއަކަށް ސުޕްރީމް ކޯޓުން އެފުށް މިފުށަށް ޖަހާލައި ނާޒިމުގެ މައްޗަށް ދިގު މުއްދަތެއްގެ ހުކުމެއް އިއްވި ގޮތަކީ ފަހުގެ ޒަމާންތަކުގައި ޝަރުއީ ދާއިރާގެ ވާހަކަ ދައްކާ އިރު ނަގާނެ މިސާލުތައްކަން ޔަގީނެވެ.\nވެރިކަމަށް ކުރިމަތިލައްވަފާނެހެން ހީވާ ކޮންމެ ފަރާތަކަށް ވެގެން ދިޔަ ގޮތާއި ވަމުންދާ ގޮތާއި އިދިކޮޅު ހުރިހާ ލީޑަރުންނާ މެދު ކަންވީ ގޮތް އެއީ އިބުރަތެކެވެ. އެންމެ ބޮޑު ސިޔާސީ ޕާޓީގެ ލީޑަރު އަދި 2018 ގައި ވެސް އެންމެ ވާދާވެރިއަކަށް ވާނެ ކަމަށް ބެލެވުނު ކުރީގެ ރައީސް މުހައްމަދު ނަޝީދުގެ މައްޗަށް ޓެރަރިޒަމްގެ ދައުވާކުރި ގޮތާއި އަދި އެފަދަ އެހެން ދައުވާތައް އުފެލެމުންދާ ގޮތަކީ ވެސް ދިވެހިންގެ އަންނަން އޮތް ޖީލުތަކަށް ފޯރުކޮށްދޭ ތާރީހީ ފޮތްތަކުގައި ލިޔެވި ބިންވަޅު ނެގޭނެ ވާހަކަތަކެވެ. އަދާލަތު ޕާޓީގެ ރައީސް ޝައިޚް އިމްރާނާއި އެމްޑީޕީގެ ޗެއާޕާސަންކަން ކުރިން ކުރެއްވި އަލީ ވަހީދާއި އެ ނޫން ވެސް އިދިކޮޅު ފަރާތްތަކާ މެދު ކަންކުރެއްވި ގޮތަކީ ވެރިކަމަށް ވަޑައިގެންނެވުމުގެ ކުރިން ރައީސް ޔާމީނާ މެދު އާންމުން ދެކެމުން އައީ ރަނގަޅަށްކަން ސާބިތުވާ ކަންކަމެކެވެ.\nރައީސް ޔާމީނު ވެރިކަން ކުރައްވަމުން ގެންދަވަނީ ގާނޫނުން ކަށަވަރުކޮށްދީފައިވާ ހައްގުތައް އޮބި އަޅައި ހިފަހައްޓައިގެންނެވެ. ހިންދެމެލާނެ ކުޑަ ވެސް ފުރުސަތެއް މި ސަރުކާރަކުން ނުދެއެވެ. ކިރިޔާ ވެސް ފިޔަވަޅެއް ކުރިއަށް އަޅާހެން ހީވިޔަސް އެކަން ހުއްޓުވުމަށް ގާނޫނެއް ހަދަނީއެވެ. ނޫނީ އެ ފިޔަވަޅެއް ގާނޫނުގެ ތެރެއަށް ފައްތައި ހުއްޓުވަނީއެވެ. މުޒާހަރާކޮށްލެވޭނެ ގޮތެއް ނެތެވެ. ޖަލްސާއެއް ބޭއްވޭނެ ގޮތެއް ނެތެވެ. ފުރިހަމަ ގޮތެއްގައި ކެމްޕޭނެއް ހިންގާނެ ފުރުސަތެއް ނުދެއެވެ. އަޑު އުފުލާނެ އެއްވެސް މަގެއް ނެތެވެ. ހިޔާލުފާޅުކުރުމުގެ މިނިވަންކަމުގައި ތަޅު އަޅުވައިފިއެވެ. މީޑިއާ މެދުވެރިކޮށް ވެސް ބަހެއް ބުނެވޭކަށް ނެތެވެ. އަބުރު ރައްކާތެރިކުރުމުގެ ނަމުގައި ހަދާފައިވާ ގާނޫނުން އެކަން ވެސް ހުއްޓުވީއެވެ.\nހަމައެކަނި އިދިކޮޅު ފަރާތްތަކެއް ނޫނެވެ. ވެރިކަމަށް ގެނައުމުގައި އެންމެ އިސްދައުރެއް އަދާކުރެއްވި އަމިއްލަ ބޭބޭފުޅު ރައީސް މައުމޫނުގެ ހިޔާލު ތަފާތުވުމުން އެމަނިކުފާނުގެ އަތުން ވެސް ޕާޓީ ޖަހައިގަތީއެވެ. އަދި އާންމު މެންބަރުންނާ ބައްދަލުކޮށްލޭނެ ފުރުސަތެއް ވެސް ނުދީ އެމަނިކުފާނުގެ ދަރިން ކޮޅު ވެސް ގެންގޮސް އާއިލާ "ބައިބައިކުރީ"އެވެ.\nއިދިކޮޅު ފަރާތްތައް ތަޅު އެޅުވުމަށް ފަހު ސަރުކާރުން 2018 އަށް ހަބޭހަށް ކެމްޕޭނުކުރަނީއެވެ. ސަރުކާރަށް އެއްވެސް ބިރެއް ނެތެވެ. ބައިނަލްއަގުވާމީ ޕްރެޝަރެއް ވެސް ނެތެވެ. ކޮމަންވެލްތުން ވަކިވުމުން ވެސް ބަހެއް ބުނާނެ ބަޔަކު ނުވިއެވެ. ފާޅުގައި ބޮޑެތި ކޮރަޕްޝަން ހިންގަނީއެވެ. ވޯލްޑް ބޭންކާއި އެހެން އިދާރާތަކުން ކޮންމެ އެއްޗެކޭ ކިޔަސް ދަރަނިތައް ނަގައި ގައުމަށް ނުކުޅަދާނެ މަޝްރޫޢުތައް ވެސް ހިންގަނީއެވެ. އަވަށްޓެރިންގެ މަސްލަހަތަށް ވެސް ބެލުމެއް ނެތި "ހަކުރުދެންޏާ ބޮޑުބޭބެ" އުސޫލުން ފައިސާ ދޭ ބަޔަކަށް ބިންތައް ވިއްކަނީ ފާޅުގައެވެ.\nރޯމާ ދުވާލު މިހުރިހާ ކަމެއް އެންމެންގެ ކުރިމަތީގައި ސަރުކާރުން ކުރަމުން ދަނީ އިދިކޮޅު ފަރާތްތަކަށް ގޮންޖަހަމުންނެވެ. ސަރުކާރު ތަމްސީލުކުރައްވާ ވެރިން ފާޅުގައި އިންޒާރުތައް ދެއްވަމުންނެވެ. މަޝްވަރާއެއް ވެސް ނުކުރާނެ ކަމަށް ބުނަމުންނެވެ. މަޝްވަރާކުރަންޖެހޭ ހާލަތެއް އޮތް ކަމަކަށް ވެސް ގަބޫލެއް ނުކުރެއެވެ. މިފަދަ ކަންކަމަކީ ގަޓް ހުރުމެއް ނޫނެވެ. ގަޓް ހުރުމަކީ ގާނޫނުގެ ތެރެއިން ކަންކަން ކުރަން ކެރުމުގެ ކުޅަދާނަކަން ހުރެ، ވަކި މީހަކަށް، މޫނަކަށް ކަނދުރާއަކަށް ބެލުމެއް ނެތި ގާނޫނު ތަންފީޒު ކުރުމެވެ.\nތިމާގެ ވާދަވެރިން ގާނޫނާ ހިލާފަށް، ޖިނާއީ އިޖުރާތްތަކާ ހިލާފަށް ހުކުމްކުރުމަކީ ގަޓްހުރުމެއް ނޫނެވެ. ފިނޑި އަމަލެކެވެ. ދައުލަތުގެ ވަތްގަނޑު ދަވާލައިގެން ގޮސް، އެކަމުން މަންފާލިބުމުގައި ތިމާ ވެސް ބައިވެރިވާކަމަށް ތުހްމަތުކުރެވޭއިރު، އެ ތަހްގީގު ހުއްޓާލާފައި ބޭއްވުމަކީ ގަޓް ހުރުމެއް ނޫނެވެ. ގަޓް ހުރުމަކީ އަމިއްލަ ވިކްރާ އާއި ހިސާބު ރައްޔިތުންނަށް ހާމަކުރުމެވެ. ގަޓް ހުރުމަކީ ބަހާއި އަމަލާ އެއްގޮތަށް އަމަލުވެސް ކުރުމެވެ.


SunOnline: Morocco gai plastic kothalhu ufehdhumaa beynunkurun manaa koffi\nޕްލާސްޓިކް ކޮތަޅު --\nމޮރޮކޯގައި ޕްލާސްޓިކް ކޮތަޅު އުފެއްދުމާއި ބޭނުންކުރުން މަނާކޮށްފި\n2 އަހަރު 10 މަސް ކުރިން - 05 ޖުލައި 2016 2\nހުޅަނގު އުތުރު އެފްރިކާގެ ގައުމެއް ކަމުގައިވާ މޮރޮކޯގައި ޕްލާސްޓިކް ކޮތަޅު އުފެއްދުމާއި ބޭނުންކުރުން ގާނޫނީ ގޮތުން މަނާ ކޮށްފި އެވެ. މިކަން މަނާ ކުރީ މި ޖުލައި މަހުގެ އެއްވަނަ ދުވަހުން ފެށިގެންނެވެ.\nމޮރޮކޯގައި ޕްލާސްޓިކް ކޮތަޅު ބޭނުންކުރުން މަނާކޮށް ގާނޫނެއް ހެދީ މިދިޔަ އަހަރުގެ އޮކްޓޫބަރު މަހުގަ އެވެ. އެ ގާނޫނު ބުނާ ގޮތުން 2016 ވަނަ އަހަރުގެ ޖުލައި އެއްވަނަ ދުވަހުން އެގައުމުގައި ޕްލާސްޓިކް ކޮތަޅު އުފެއްދުމާއި އިމްޕޯޓު ކުރުމާއި ބޭނުންކުރުން މަނާ ވާނެ އެވެ.\nމޮރޮކޯއަކީ މުޅި ދުނިޔޭގައި ވެސް ދެވަނައަށް އެންމެ ގިނައިން ޕްލާސްޓިކް ކޮތަޅު ބޭނުންކުރާ ގައުމެވެ. އެ ގައުމުގައި ކޮންމެ އަހަރަކު ވެސް ތިން ބިލިޔަނަށް ވުރެ ގިނަ ޕްލާސްޓިކް ކޮތަޅު ބޭނުން ކުރާ އިރު، އެވަރޭޖް ގޮތެއްގައި އެގައުމުގެ ކޮންމެ ރައްޔިތަކު އަހަރަކު 900 އަށް ވުރެ ގިނަ ޕްލާސްޓިކް ކޮތަޅު ބޭނުން ކުރެ އެވެ.\nޕްލާސްޓިކް ކޮތަޅު މަނާ ކުރުމާ ބެހޭ ގާނޫނު ތަންފީޒު ކުރަން ފަށާފައިވާ އިރު މޮރޮކޯގެ ޓްރޭޑް އެންޑް އިންޑަސްޓްރީ މިނިސްޓަރު މޫލޭ ހާފިޒް އަލްއާލަމީ ވިދާޅުވީ މި ގާނޫނަށް ހޭނެން ރައްޔިތުންނަށާއި ސަރުކާރަށް ވެސް ވަގުތު ނަގާނެ ކަމަށެވެ. އެހެން ނަމަވެސް ޕްލާސްޓިކް ކޮތަޅުގެ ބަދަލަށް ކަރުދާސް އަދި ފޮތި ކޮތަޅު ގިނަ އަދަދަކަށް ލިބެން ހުންނާނެ ކަމަށް އޭނާ ވިދާޅުވި އެވެ.\nއެހެން ނަމަވެސް މޮރޮކޯއަކީ އެފްރިކާ ބައްރުގައި މިފަދަ ނިންމުމެއް ނިންމި ފުރަތަމަ ގައުމެއް ނޫނެވެ. ޕްލާސްޓިކް ކޮތަޅު ބޭނުންކުރުން މަނާ ކުރުމާއި އޭގެ މައްޗަށް ބޮޑެތި ޓެކްސްތަކެއް ކަނޑައެޅުން ފަދަ ނިންމުންތަކެއް ދެކުނު އެފްރިކާ، ސޮމާލިއާ އަދި ރުވަންޑާ ފަދަ ގައުމުތަކުގައި އަންނަނީ ތަންފީޒު ކުރަމުންނެވެ.\nމޮރޮކޯގައި ޕްލާސްޓިކް ކޮތަޅު ބެނުންކުރުން މަނާ ކޮށްފައިވާ އިރު، މި އަހަރުގެ ނޮވެމްބަރު މަހު އެގައުމުގެ މަރާކޭޝް ސިޓީގައި، އދގެ ފްރޭމްވޯކް ކޮންވެންޝަން އޮން ކްލައިމެޓް ޗޭންޖްގެ 22 ވަނަ ކޮންފެރެންސް އޮފް ޕާޓީޒް ބާއްވާނެ އެވެ.\nވިޔަފާރި ތިމާވެށި އެފްރިކާ މޮރޮކޯ\nދުބާއީގައި ކުރިއަށްދާ އޭޓީއެމް ފެއާގައި މަޓާޓޯގެ ޓްރެވަލް އެޖެންޓް ގައިޑް ނެރެފި 10 ގަޑި 38 މިނެޓް ކުރިން\nސަޓާގެ ބޫޓާން ހޮސްޕިޓާލިޓީ ޕާޓްނަރަކަށް ޒިހްވާ ލިނގް ހެރިޓޭޖް 10 ގަޑި 30 މިނެޓް ކުރިން\nހޮޓެލިއާ ސަމިޓްގެ ފަހުގެ ތައްޔާރީތައް ކުރިއަށް 11 ގަޑި 54 މިނެޓް ކުރިން\nއެމްޑަބްލިއުއެސްސީ: 23 އަހަރުވީ ކުންފުންޏަށް ހަތަރު އަހަރުތެރޭ ބޮޑެތި ކުރިއެރުންތަކެއް 13 ގަޑި3މިނެޓް ކުރިން\nއެސްޓީއޯގެ ފައިދާ އިން ހިއްސާއަކަށް 55 ރުފިޔާ ބަހަން ނިންމައިފި 14 ގަޑި 24 މިނެޓް ކުރިން


ނަބީބޭކަލުންގެ ވާހަކަ | ޙެޔޮބަސް\nރޯދަމަހަކީ އެމަހެއްގައި ޤުރްއާން ބާވައިލެއްވި މަހެވެ. ހެޔޮޢަމަލުތަކާއި އަޅުކަމުގެ މަހެވެ. ޤުރްއާންކިޔެވުމާއި، ޤުރްއާން އުގެނުމުގެ މަހެވެ. ކީރިތި ރަސޫލާ ޞައްލައްﷲ ޢަލައިހި ވަސައްލަމް އެމަހެއްގައި އެނޫން މައްސަރުތަކަށްވުރެ ހެޔޮޢަމަލުކުރެއްވުން ގިނަކުރައްވައި، ޤުރްއާން ކިޔެވުން ގިނަކުރައްވައެވެ. އެކަލޭގެފާނަކީ ހެޔޮޢަމަލުކުރެއްވުމުގައި އެންމެ ހީވާގިވެގެންވާ ޞާޙިބާއެވެ. އެކަލޭގެފާނު ހެޔޮ ޢަމަލުތަކުގައި އެންމެ ހީވާގިވެލައްވަނީ ރަމަޟާން މަހުގައެވެ. އަދި އެމަހުގެ ކޮންމެ ރެއެއްގައި ޖިބްރީލް ޢަލައިހިއްސަލާމް އިތުރު އެކަލޭގެފާނާ ބައްދަލުކުރައްވައެވެ. އަދި އެ ދެބޭކަލުން ޤުރްއާން މުރާޖަޢާ ކުރައްވައެވެ. އިތުރު އެކަލޭގެފާނު ޖިބުރީލްގެފާނާ ބައްދަލުވުމުން ހެޔޮ ޢަމަލުފުޅުތަކުގައި ހީވާގިކަން ވަކީން އިތުރުކުރައްވަތެވެ.\nއަޅުގަނޑުމެންވެސް އިތުރު އެކަލޭގެފާނު މިސާލެއްކަމުގައި ބަލަމާތޯއެވެ! ރޯދަމަހުގެ ރޭތަކަކީ ހަމައެކަނި ކެއިންބުއިމާއި މުނިފޫހިފިލުވުމުގެ ވަގުތުތަކެއްކަމަށް ނަހަދަމާތޯއެވެ! ކީރިތި ރަސޫލާ ޞައްލައްﷲ ޢަލައިހިވަސައްލަމުގެ ޙަދީޘްފުޅެއްގެ މާނައިގައި ވެއެވެ. ހަޑިހުތުރު ބަހުން ވާހަކަދެއްކުމާއި އަދި އެފެދަ ޢަމަލުތައް ދޫނުކުރާނަމަ، ކެއިންބުއިން ދޫކޮށްލުމަކަށް މާތްﷲ ބޭނުންވެވޮޑިގެން ނުވެއެވެ. އެހެންކަމުން، ހަޑިހުތުރު ބަހުރުވަޔާއި އެފަދަ ޢަމަލުތައް ދޫކުރަމާތޯއެވެ! ޒިކުރު ކުރުމާއި ޤުރްއާން ކިޔެވުން ގިނަކުރަމާތޯއެވެ! އިތުރު އެކަލޭގެފާނުގެ ޤުދުސީ ޙަދީޘްފުޅެއްގައިވެއެވެ! ﷲ ޞުބުޙާނަޙޫ ވަތަޢާލާ ވަޙީކުރެއްވިއެވެ. އާދަމުގެ ދަރިޔާގެ ހުރިހާ ޢަމަލެއްވެސް ވަނީ އޭނާއަށެވެ. ރޯދަފިޔަވައެވެ. ތިމަން ރަސްކަލާނގެ ރޯދަޔަށް ޖަޒާދެއްވާނަމެވެ.\nއާދެ! އިންސާނާ ކުރާ ހުރިހާ ޢަމަލަކަށްވެސް ޖަޒާދެއްވަނީ ﷲ ޞުބުޙާނަޙޫ ވަތަޢާލާއެވެ. ނަމަވެސް މި ޙަދީޘްފުޅުގައި ރޯދަ ޚާއްޞަކުރައްވާފައިވަނީ، ރޯދަ އެހެންހުރިހާ އަޅުކަމަކާ ތަފާތުވުމުގެ ސަބަބުންނެވެ. އެހެނީ، ރޯދައަކީ ﷲ ޞުބުޙާނަޙޫ ވަތަޢާލާއާ ތިމާއާ ދެމެދުގައިވާ ސިއްރެކެވެ. ސިއްރިޔާތުގައި ކެއިންބުއިން ނުވަތަ ރޯދަ ގެއްލޭފަދަ ޢަމަލެއް ކުރިއަސް، އެއްވެސް މީހަކަށް ނޭގޭނެއެވެ. ބޭރުފުށަށް ފެންނަގޮތުގައި، އޭނާ އެހެރީ ރޯދަޔަށެވެ.\nމިލިޔުމުގައި އަޅުގަޑު ބަލާލާނީ ޤުރްއާންގައި ނަންގަނެވިގެންވާ ނަބިއްޔުންގެ ވާހަކަތަކުގެ މައްޗަށެވެ. އެކިއެކި ނަބިއްޔުންނާއި ރަސޫލުންގެ ޙަޔާތްޕުޅަށާއި، އެބޭކަލުންގެ އުއްމަތްތަކަށާއި، އެބޭކަލުންގެ ރިސާލަތަށެވެ. ﷲ ޞުބުޙާނަޙޫ ވަތަޢާލާގެ އަމުރުފުޅުތައް މީސްތަކުންނާއި ހަމައަށް ގެނެސްދެއްވުމަށްޓަކައި އެބޭބޭކަލުން ކުރެއްވި މުޤައްދަސް ޖިހާދުތަކުގެ ވާހަކަތަކަށެވެ. ކުރީގެ އުއްމަތްތަކުގެ ވާހަކަތަކާއި އެބައިމީހުން ނެތިކުރެއްވި ގޮތުގެ ވާހަކަތަކަށެވެ. އެ އުމަތްތަކަށް ގަދަ ކީރިތިވަންތަ ރަސްކަލާނގެ ކޯފާ ޙައްޤުވުމަށް މެދުވެރިވެގެންދިޔަ ސަބަބުތަކަށެވެ. އެވާހަކަތަކުން ލިބޭ ޢިބުރަތްތެރި ފިލާވަޅުތަކަށެވެ. އެބޭބޭކަލުންގެ ވާހަކަތައް ޤުރްއާނުގައި ނަންގަނެވިގެންވަނީ ހަމައެކަނި ކިޔާމީހުނަށް މުނިފޫހިފިލުވުމަކަށް ނޫނެވެ. މާތް ﷲ ލޫޠު ޢަލައިހިއްސަލާމްގެ ވާހަކައަށް އިޝާރާތްކުރައްވައި ވަޙީކުރައްވާފައިވެއެވެ.\nމާނައީ: “ފަހެ ތިމަން ރަސްކަލާނގެ އަމުރުފުޅު އައިހިނދު، އެރަށުގެ، މައްޗަށް އޮތްފުށް ދަށަށްޖެއްސެވީމެވެ. އަދި އަލިފާން ދޮންކުރައްވާފައިވާ ހިލައިގެ ވާރޭ އެބައިމީހުންގެ މައްޗަށް ވެއްސެވީމެވެ. )82( ކަލޭގެފާނުގެ ވެރި ރަސްކަލާނގެ ޙަޞުރަތުގައި ފާހަގަ ކުރައްވާފައިވާ ގޮތުގައެވެ. އަދި އަނިޔާވެރީންގެ ކިބައިން އެފަދަކަމެއް ދުރުގައިނުވެއެވެ.” )ޙޫދު 82-83(\nލޫޠުގެފާނުގެ ޤައުމުގެ މީސްތަކުން އެބައިMީހުންގެ ކުރީގައި އެއްވެސް ބަޔަކު ކޮށްފައިނުވާފަދަ ބޮޑުވެގެންވާ ނުބައިކަމަކަށް އަރައިގަތެވެ. އެއްޖިންސުން ޖިންސީގުޅުން ހިންގިއެވެ. އެހިނދު އެބައިމީހުންގެ ކުރީގެ އެއްވެސް އުއްމަތަކަށް އައިސްފައި ނުވާފަދަ ބޮޑުވެގެންވާ ޢަޒާބު އެބައިމީހުންގެ މައްޗަށް އައެވެ. ދެން އެވާހަކަ ނިންމަވާލައްވަމުން ވާހަކައިގެ މަޤުޞަދު ބަޔާންކުރައްވާފައި އެވަނީ އެވެ. އެއީ އެފަދަ ފާޙިޝް ޢަމަލުތައް ހިންގާ ބަޔެއްގެ މައްޗަށް އެފަދަ ޢަޒާބެއް އައުން ދުރުގައި ނުވާކަމެވެ. އަޅުގަނޑުމެންނަށްވެސް އެކަންތައްތައް ނަހީކުރައްވާފައިވަނީ ހަމަ އެބައިމީހުންނަށް އެކަންތައްތައް ނަހީކުރެއްވި ފަރާތުންނެވެ.\nއާދެ! އެވާހަކަތައް ބާވައިލެއްވިގެންވަނީ ބުއްދިވެރިންނަށް ހުރި ޢިބުރަތަކާއި ފިލާވަޅުތަކެއްގެ ގޮތުގައެވެ. ޤުރްއާނުގައި ނަންގަނެވިގެންވީ، އިސްވެދިޔަ އުއްމަތްތަކުގެ މީހުންނަށް ފޮނުއްވުނުފަދަ ޢަޒާބެއް މިހާރުވެސް ފޮނުއްވުމަށް އެކަލާނގެ ކުޅަދުންވަންތަވެވޮޑިގެންވެއެވެ. އެކަލާނގެ ވަޙީކުރައްވާފައިވާ ބަސްފުޅެއްގެ މާނައިގައިވެއެވެ. މީސްތަކުން އީމާންވެއްޖައީމޭ ބުނުމުން އެބައިމީހުން އިމްތިހާނު ނުކޮށް ދޫކޮށްލެވޭނެއޭ ހީކުރަނީހެއްޔެވެ. ތިމަން ރަސްކަލާނގެ އެބައިމީހުންގެ ކުރީގެ އުއްމަތްތައް ވެސް އިމްތިޙާނު ކުރެއްވީމެވެ. އެއީ ފަހެ ހަމަކަށަވަރުން ތެދުވެރިންނާއި ދޮގުވެރިން ދެނެގަތުމަށެވެ.\nއާދަމް ގެފާނުގެ ވާހަކަ\nﷲ ޞުބުޙާނަޙޫ ވަތަޢާލާ، އާދަމް ޢަލަހިއްސަލާމް އުފެއްދެވުމުގެ ކުރީގައި، މަލާއިކަތުންނަށް އެކަމުގެ ޚަބަރުދެއްވިއެވެ. ބިމުގައި ދިރިއުޅޭނޭ އަދި އެތަން އާބާދުކުރާނޭ މަޚުލޫޤަކު އެތަނުގައި ލައްވާނޭ ކަމުގައި އެންގެވިއެވެ. އެކަލާނގެ ވަޙީކުރައްވާފައިވާ ބަސްފުޅެއްގެ މާނާގައި ވެއެވެ. ” ހަމަކަށަވަރުން ކަލޭގެފާނުގެ ވެރިރަސްކަލާނގެ ބިމުގައި ޚަލީފާއަކު ލައްވާހުށީމެވެ. މަލާއިކަތުންނަށް ވަޙީކުރެއްވި ހިނދު ހަނދުމަކުރައްވާށެވެ! އެބޭކަލުން (އެހިނދު) ދެންނެވިއެވެ. އަޅަމެން އިބަރަސްކަލާނގެއަށް ޙަމްދާއެކު ތަސްބީޙަކިޔައި އިބަރަސްކަލާނގެއަށް ތަޤްދީސްކޮށްކޮށް ތިއްބައި، އެބިމުގައި ފަސާދަ އުފައްދައި ލޭއޮހޮރުވާނޭ ބަޔަކު އިބަރަސްކަލާނގެ އެބިމުގައި ލައްވަނީތޯއެވެ؟ އެކަލާނގެ ވަޙީކުރެއްވިއެވެ. ހަމަކަށަވަރުން ތިޔަބައިމީހުންނަށް އެނގިގެންނުވާ ކަންތައްތައް ތިމަންރަސްކަލާނގެ ދެނެވޮޑިގެންވަމެވެ.” (އަލްބަޤަރާ: 30-35)\nކައުނުގެ މަތިވެރި އަދި ބޮޑުވެގެންވާ ކަންތައްތައް ނިންމެވުމަށްފަހު ﷲ ޞުބުޙާނަޙޫ ވަތަޢާލާ އެކަމުގެ ޚަބަރުތައް އުޑުތަކުގެ އަހުލުވެރިންނަށް ދެއްވަތެވެ. އަދި އެބޭކަލުން އެކަލާނގެ މާތްކަމާއި މަތިވެރިކަމުން ޙަމްދު ތަސްބީހަކިޔައެވެ. މަލާއިކަތުންނަކީ ﷲ ޞުބުޙާނަޙޫ ވަތަޢާލާ އަށް ކިޔަމަންތެރިކަމާއެކު އަޅުކަންކޮށް ތަސްބީޙަ ކިޔުމުގައިވާ ބައެކެވެ. އެއްވެސް އުރެދުމެއްނެތި އެކަލާންގެއަށް ކިޔަމަންތެރިކަން އަދާކޮށް އަޅުކަންކުރުމަށް ލައްވާފައިވާ ބައެކެވެ. މިއާޔަތުގައި އެބޭކަލުން އެކަލާނގެއާއި ސުވާލުކުރައްވާފައިވަނީ، ދެކޮޅުހަދައި އިންކާރުކުރުމުގެ އުސޫލަކުންނޫނެވެ. އޮޅުންފިލުވުމާއި އެކަމުގެ ޚަބަރު ހޯދުމުގެ މަޤުޞަދުގައި އެކަންޏެވެ.\nބައެއް ޢިލްމުވެރިން ވިދާޅުވާގޮތުގައ،ި މަލާއިކަތުން އެގޮތަށް ސުވާލުކުރެއްވީ މީގެ ކުރީގައިވެސް ބިމުގައި ލެއްވި މަޚުލޫޤުން ކަމުގައިވާ ޖިންނީންގެ ފަރާތުން ބިމުގައި ފަސާދަކުރުމާއި ލޭއޮހޮރުވުން ހިނގާފައިވާތީއެވެ. ޖިންނީން އާދަމް ޢަލައިހިއްސަލާމު އުފެއްދެވުމުގެ ދެހާސް އަހަރުކުރީ ބިމުގައިވިއެވެ. އެބައިމީހުން ބިމުގައި ފަސާދަކޮށް ލޭ އޮހޮރުވުންތައް ހިންގައިހެދިއެވެ. ދެން ﷲ ސުބުޙާނަހޫ ވަތަޢާލާ މަލާއިކަތުންގެ ލަޝްކަރެއް ފޮނުއްވިއެވެ. އަދި ބިމުން އެބައިމީހުން ކަނޑުގެ އައްސޭރިފަށަށް ފައްސައިލެއްވުނެވެ.\nމިއާޔަތުގައި “އަޅަމެން އިބަރަސްކަލާނގެއަށް ޙަމްދާއެކު ތަސްބީޙަކިޔައި އިބަރަސްކަލާނގެއަށް ތަޤްދީސްކޮށްކޮށް ތިއްބައި، އެބިމުގައި ފަސާދަ އުފައްދައި ލޭއޮހޮރުވާނޭ ބަޔަކު އިބަރަސްކަލާނގެ އެބިމުގައި ލައްވަނީތޯއެވެ؟” އޮތް ބަސްފުޅުގެ މުރާދުގައި، މަޝްހޫރު ތަފްސީރު ޢިލްމުވެރިއެއް ކަމުގައިވާ އަލްޙާފިޒު އިބްނު ކަޘީރު ވިދާޅުވެފައިވެއެވެ. ފަހެ، އިބަރައަސްކަލާނގެ އެމަޚޫލޫޤާ ނުވަތަ އިންސާނާ އުފެއްދެވުމުގެ މަޤުޞަދަކީ އިބަރަސްކަލާނގެއަށް އަޅުކަންކުރުމާއި ތަސްބީޙަކިއުން ކަމުގައިވާނަމަ، އަޅަމެން ރެޔާއި ދުވާލު އިބަރަސްކަލާނގެއަށް މެދުކެނޑުމެއްނެތި ތަސްބީޙަ ކިޔުމުގައި ވަމެއްނޫންތޯއެވެ.\nއެވާހަކައަށް ޖަވާބުދެއްވައި އެކަލާނގެ ވަޙީކުރެއްވި ބަސްފުޅެއްގެ މާނައިގާވަނީ “ހަމަކަށަވަރުން ތިޔަބައިމީހުންނަށް އެނގިގެންނުވާ ކަންތައްތައް ތިމަންރަސްކަލާނގެ ދެނެވޮޑިގެންވަމެވެ.” އެއިންސާނާ އުފެއްދެވުމުގައިވާ މަގްސަދާ އާއި އެކަމުގައިވާ މަސްލަޙަތު ތިމަންރަސްކަލާނގެ މޮޅަށް ދެނެވޮޑިގެންވަމުއެވެ.\nއެކަލާނގެ އާދަމްގެފާނު އުފައްދަވައި، އެންމެހައި މަޚުލޫގުންގެ މައްޗަށް މާތްކުރެއްވިއެވެ. މާތް ﷲ ރުއްސުންލެއްވި އަބޫ މޫސާ އަލް އަޝްޢަރީގެ ކިބައިން ރިވާވެގެންވެއެވެ. ސަލާމާއި ޞަލަވާތްލެއްވި އިތުރު އެކަލޭގެފާނު ޙަދީޘް ކުރެއްވިއެވެ. “ހަމަކަށަވަރުން މާތް ﷲ އާދަމްގެފާނު އުފެއްދެވީ ބިމުގެ އެކި ކަންކޮޅުތަކުން ނެންގެވިގެންވީ ވެލިމުށަކުންނެވެ. ދެން އިންސާނުންގެ ތެރޭގައި އެވެލިމުށުގައި ވާފަދައިން، ދޮންކުލައާއި ރަތްކުލައާއި ކަޅުކުލައާއި އެދެމެދުގެ އެކިކުލަތަކުގެ މީހުންވިއެވެ. އަދި ހެޔޮލަފާ މީހުންނާއި ނުބައި ނުލަފާ މީހުންނާއި މަޑުމައިތިރި މީހުންނާއި، ރުޅިގަދަ މީހުންނާއި، ރުޅިމަޑު މީހުން ވިއެވެ.”\nއާދަމުގެފާނު ބިމުގެ މަށީންވާޙާލުކޮޅު ފުރާނަ އެޅުއްވުމުގެ ކުރީގައި ދުވަސްތެކެއްވާންދެން ވިއެވެ.\nމިއަދު ނޫސް ސައިޓުން\n24 ސެޕްޓެމްބަރ، 2006\nPrevious articleއާދަމުގެ ދަރީންގެ ޙަޔާތް ސީދާމަގުން ނެއްޓުން\nNext articleقرآنބާވައިލެއްވުން ( 3ވަނަ ބައި


Raees Nasheed ge thahugeegah furihama ithubaaru ebaoiy: Aslam\nރައީސް ނަޝީދުގެ ތަހުގީގަށް ފުރިހަމަ އިތުބާރު އެބައޮތް: އަސްލަމް\nރައްޔިތުންގެ މަޖިލީހުގެ ހިތަދޫ އުތުރު ދާއިރާގެ މެންބަރު މުހައްމަދު އަސްލަމް. ފުލުހުންގެ ތަހުގީގަށް އިތުބާރު އޮތް ކަމަށް ވިދާޅުވި -- ފޮޓޯ: އަވަސް\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އަމާޒުކޮށް މިމަހުގެ ހަވަނަ ދުވަހުގެ ރޭ ދިން ބޮމުގެ ހަމަލާއާ ގުޅިގެން އެ މައްސަލަ ތަހުގީގު ކުރަމުންދާ ފުލުހުންނަށް ފުރިހަމަ އިތުބާރު އެބައޮތް ކަމަށް ރައްޔިތުންގެ މަޖިލީހުގެ ސަލާމަތީ ހިދުމަތްތަކާ ބެހޭ ކޮމިޓީ (241 ކޮމިޓީ)ގެ މުގައްރިރު މުހައްމަދު އަސްލަމް ވިދާޅުވެއްޖެ އެވެ.\nރައީސް ނަޝީދަށް ދިން ހަމަލާގެ މައްސަލަ ދިރާސާކޮށް ސަލަމަތީ ހިދުމަތްތަކާ ބެހޭ ކޮމިޓީން އެކުލަވާލި ރިޕޯޓަށް މިއަދު މަޖިލީހުގެ ތަޅުމުގައި ކުރި ބަހުސްގައި އަސްލަމް ވިދާޅުވީ އެ ކޮމިޓީގެ މުގައްރިރުގެ ހައްސިއްޔަތުގެ ރައީސް ނަޝީދުގެ ތަހުގީގާ ބެހޭ މައުލޫމާތުތައް ފުލުހުންގެ ފަރާތުން ލިބެމުންދާ ކަމަށެވެ.\nތަހުގީގުގެ މައުލޫމާތު ފުލުހުން ހިއްސާކުރަމުން ނުދާ ކަމަށް މަޖިިލީހުގެ ބައެއް މެންބަރުން ވިދާޅުވަމުންދާތީ އެކަމަށް ވެސް އަސްލަމް މިއަދު ރައްދު ދެއްވި އެވެ. ވިދާޅުވީ ހުރިހާ މައުލޫމާތަކީ ފުލުހުންނަށްވެސް ކޮންމެ ދުވަހަކު ދެވޭނެ މައުލުމާތު ނޫން ކަމަށެވެ. އެގޮތުން ލިބޭ މައުލޫމާތުގެ އަލީގައި އިތުރު މައުލޫމާތު ހޯދާއިރު ހެކި އެއްކުރަން ޖެހެނީވެސް އެ މައުލޫމާތުގެ އެހީގައި ކަމަށްވެފައި އެ ހެކިތަކާއެކު ނޫނީ މީހަކު ހައްޔަރުގައި ބެހެއްޓެންވެސް ނެތް ކަމަށެވެ.\nރައީސް ނަޝީދަށް ދިން ހަމަލާއާ ގުޅިގެން މިހާތަނަށް ހައްޔަރުކޮށްފައިވަނީ އެންމެ ތިން މީހުންނެވެ. ބައެއް މެމްބަރުން ވަނީ ހަމަލާގެ އެންމެ ފުނަށް ގޮސް ފަންޑުކުރި މީހުންނަށް ދަންދަން ހައްޔަރުކުރަން ގޮވާލައްވާފަ އެވެ. ނަމަވެސް އަސްލަމް ވިދާޅުވީ އިތުރު މީހުން ހައްޔަރުކުރެވޭނީ އިޖުރާތްތައް ފުރިހަމަވެގެން ކަމަށާއި އަދި އެކަންކަން ފުރިހަމަ ކުރުމުގެ މަސައްކަތް ފުލުހުން ކުރަމުންދާ ކަމަށެވެ.\n"އަޅުގަނޑަށް އަދި ހަމަ ޔަގީނުންވެސް [ފުލުހުންނަށް] އިތުބާރު އެބައޮތް. އަޅުގަނޑަށް އެ އިތުބާރު ނެތް ދުވަހަކުން، ތިޔަބޭފުޅުންނަށް ޔަގީންކަން ދެއްވަން ސަލާމަތި ހިދުމަތްތަކާ ބެހޭ ކޮމެޓީގެ މުގައްރިރުގެ ހައިސިއްޔަތުން އަޅުގަނޑު އެތާކު އެ އިތުބާރު ނެތި ނީންނާނަން" އަސްލަމް ވިދާޅުވި އެވެ.\nސަލާމަތީ ހިދުމަތްތަކާ ބެހޭ ކޮމިޓީން އެކުލަވާލި ރިޕޯޓް މިއަދު މަޖިލީހުން ވަނީ ފާސްވެސްކޮށްފަ އެެވެ. ރައީސް ނަޝީދަށް ދިން ހަމަލާ އަވަހަށް ތަހުގީގުކުރަން ފުލުހުންގެ އިދާރާއަށް އަންގަން އެ ރިޕޯޓްގައި ބުނެފައިވެ އެވެ.\nރައީސް ނަޝީދު އަވަހާރަަ ކޮށްލަން ހަމަލާއެއް ދިނީ އެމަނިކުފާނު ގެއިން ނިކުމެ ވަޑައިގެން ކާރުކޮޅަށް އަރާވަޑައިގަންނަވަން އުޅުއްވަނިކޮށް މާލޭގެ ނީލޯފަރުމަގާއި މަޖީދީ މަގު ކަންމަތީގައި ޕާކްކޮށްފައި އޮތް ސައިކަލެއްގައި ހަރުކޮށްފައި އޮތް އައިއީޑީއެއް ގޮއްވާލައިގެންނެވެ.\nރައްޔިތުންގެ މަޖިލިސް މޯލްޑިވްސް ޕޮލިސް ސާވިސް ޓެރަރިޒަމް + މުހައްމަދު އަސްލަމް ނަޝީދަށް އަމާޒު ކުރި ހަމަލަ


Vote Karudhaahu Gai Nasheed Ge Nameh Noanaane - Shainee - Vaguthu\nވޯޓު ކަރުދާހުގައި ނަޝީދުގެ ނަމެއް ނޯންނާނެ - ޝައިނީ\nމިއަހަރު ބާއްވާ ރިޔާސީ އިންތިހާބުގައި ކުރީގެ ރައީސް މުހައްމަދު ނަޝީދުގެ ނަންފުޅު ވޯޓު ކަރުދާހުގައި ނޯންނާނެ ކަމަށް ފިޝަރީޒް މިނިސްޓަރު މުހައްމަދު ޝައިނީ ވިދާޅުވެއްޖެއެވެ.\nޝައިނީ މިހެން ވިދާޅުވީ ރައީސް ނަޝީދަށް އިންތިހާބުގައި ވާދަކުރުމުގެ ފުރުސަތު ދޭންޖެހޭނެ ކަމަށް އ.ދ ގެ އިންސާނީ ހައްގުތަކާ ބެހޭ ކޮމެޓީ އިން ނިންމުމާ ގުޅިގެން ކުރެއްވި ޓްވީޓެއްގައެވެ.\nމިނިސްޓަރު ޝައިނީ ވިދާޅުވީ ވޯޓު ކަރުދާސްކޮޅުގައި ރައީސް ނަޝީދުގެ ނަންފުޅު ނޯންނާނެ ކަމަށާއި އެމަނިކުފާނުގެ ނަންފުޅު ވޯޓު ކަރުދާހުގައި އޮންނަން ޖެހޭ އެއްވެސް ގޮތެއް ގާނޫނު އަސާސީ އާއި އަދި އޭގެ ދަށުން ހެދިފައިވާ ގާނޫނު ނުވަތަ ގަވާއިދުތަކުގައި ވެސް ނެތް ކަމަށެވެ.\nއ.ދ ގެ އިންސާނީ ހައްގުތަކާ ބެހޭ ކޮމެޓީ އިން ބުނީ އެ ނިންމުން ނިންމާފައި ވަނީ ރާއްޖެ އިން ސޮއިކޮށްފައިވާ މުއާހަދާތަކުގެ ދަށުން އުފައްދާފައިވާ އަދި ރާއްޖޭން އެ އަަށް ތަބާވުމަށް ސޮއިކޮށްފައިވާ މުއާހަދާތަކުގެ ދަށުން ކަމަށެވެ. އެހެންކަމުން މި ނިންމުން ރާއްޖެ އިން ބަލައިގަންނަންޖެހޭ ކަމަށާއި މި ނިންމުމާ ގުޅިގެން އަޅާ ފިޔަވަޅުތައް 180 ދުވަހުގެ ތެރޭގައި އެންގުމަށް އެ ކޮމެޓީ އިން ވަނީ އަންގާފައެވެ.\nއެ ކޮމެޓީ އިން އެގޮތަށް ނިންމި ނަމަވެސް ރިޔާސީ އިންތިޚާބުގައި ވާދަކުރުމުގެ ފުރުސަތެއް ރައީސް ނަޝީދަށް ނެތްކަމަށް ސަރުކާރުން މިއަދު ވަނީ ވިދާޅުވެފައެވެ.\nދިވެހި ހާރިޖީއާއިން މިއަދު ނެރުނު ބަޔާނުގައި ވަނީ ކުރީގެ ރައީސް ނަޝީދުގެ މައްސަލައިގައި ދިވެހި ރާއްޖޭގެ ސްޕްރީމު ކޯޓުން 2016 ވަނަ އަހަރުގެ ޖޫން 27 ގައި އިއްވި ހުކުމް ދިވެހި ސަރުކާރުން ފުރިހަމަ އަށް ބަލައިގެންފައިވާ ކަމަށް ވިދާޅުވެފައެވެ. އަދި އެގޮތަށް ޙުކުމް ކޮށްފައިވާހިނދު ރައީސް ނަޝީދަށް ރިޔާސީ އިންތިޚާބުގައި ވާދަކުރެވުމަކީ ޤާނޫނުގެ އިމުގެ ތެރެއިން ކުރެވޭނެ ކަމަކަށް ނުވާތީ އެ ފުރުސަތު ނަޝީދަށް ލިބިގެން ނުވާ ކަމަށް އެ ބަޔާނުގައި ވެއެވެ.\n"ކުރީގެ ރައީސް ނަޝީދު މައްޗަށް ވަނީ ކްރިމިނަލް ކޯޓުގެ ފަނޑިޔާރެއް ހައްޔަރު ކުރުމުގެ ދައުވާ ސާބިތުވެފައި، އަދި ހުދު ނަޝީދުވެސް ވަނީ އެކި ތަންތަނުގައި ވާހަކަފުޅު ދައްކަވަމުން މިކަމަށް އިއުތިރާފުވެފައި. އަދި ވެރިކަމަށް ވަޑައިގެންފިނަމަ އަދިވެސް އެގޮތަށް އަމަލު ކުރާނެ ކަމަށް އެމަނިކުފާނު ވިދާޅުވޭ،" ދިވެހި ހާރިޖިޔާގެ ބަޔާނުގައި ވެއެވެ.\nރާއްޖޭގެ ގާނޫނު އަސާސީގެ 109 މާއްދާގެ (ފ) ގެ ދަށުން ވެރިކަމަށް ކުރިމަތިލާ މީހަކީ، އެއްވެސް ޖިނާއީ ކުށެއް ކޮއްފައިވާ މީހަކަށް ނުވުމާއި ގިނަވެގެން 12 މަހުގެ ޖަލު ހުކުމެއް އިއްވާފައި ނުވާ މީހަކަށް ވާން ޝަރުތުތަކުގެ ތެރޭގައި ހިމެނޭ ކަމަށް އެ ބަޔާނުގައި ވިދާޅުވެފައިވެއެވެ. އެހެން ކަމުން ރައީސް ނަޝީދަކީ ރާއްޖޭގެ ޤާނޫން އަސާސީގައި ވާގޮތުން ވެރިކަމަށް ކުފޫހަމަވާ ބޭފުޅެއް ނޫން ކަމަށް ބަޔާނުގައި ވެއެވެ.\nކްރިމިނަލް ކޯޓުގެ ކުރީގެ އިސް ގާޒީ އަބްދުﷲ މުހައްމަދު ހައްޔަރުކުރި މައްސަލާގައި ރައީސް ނަޝީދުގެ މައްޗަށް ވަނީ 13 އަހަރު ޖަލު ހުކުމެއް އިއްވާފައެވެ.\nމަޖިލިސް މެންބަރުންގެ ނޯ ކޮންފިޑެންސް ވޯޓް ނެގޭ ގޮތް ހަދަން ތާއިދު ކުރަން - ޝައިނީ\nއޭޕްރީލް 16, 2018 17:53\n2018 ގައި ޔާމީން ޢަބްދުލް ޤައްޔޫމު ކިޔާ މީހެއް ރާއްޖޭގެ ވެރިކަމުގައިވެސް ނުހުންނާނެ.\nތިޔަހެން ބުނި 2013 ގަ ވެސް.\nއޭޕްރީލް 16, 2018 19:58\nއެއީމޮޔަކުއްޖެއް އެސޮރުނުގެންނާތި އޭތިކަދަ\nއޭޕްރީލް 16, 2018 18:24\nޔާމީނަށް ދެންވެރިކަމެއް ނުކުރެވޭނެ ދެންދާންޖެހޭނީ ޖަލުގެ ތޭރިތަކުގެ ބިއްދޮށަށް ވަރަށް ސަލަމް އަދުރޭ،ނިހާނު\nއޭޕްރީލް 16, 2018 19:33\nސާބަހޭ ސައިނީތީހިއްވަރުގަދަފިރިހެނެއް ކޮންއަލިފުދާލެއް ތިކަހަލަ އަލިފުދާލު އެބައޮތްރާއްޖޭގަވެސް ތިޔަމުއާހަދާއިން ރާއްޖެވަކިވެގެންވެސް ރޭނދޫކުލަ ރާއްޖެއައް އެތެރެނުކޮއްވޭތޯބަލާތި އެއީވަރައްނުރައްކާ ކުލައެއް ދޮންކުލައަރާފިއްޔާ އެއެތިވަރައްއަވަހައްނެތިގެންދާނެ\nތަކުރަރުކޮށް ދަންނަވަން ލާދީނީ އަންނިއާ ލާދީނީ ޔާމީނުގެ ނަމެއް ވޯޓު ކަރުދާސް ކޮޅަކު ނޯންނާނެ އިންޝާﷲ\nއޭޕްރީލް 16, 2018 22:36\nމިގައުމުގަ ރައްޔިތުން ބޭނުމީ ތަރައްޤީ ، މިގައުމުގެ ރައްޔިތުން ބޭނުމީ އިސްލާން ދީން ، ތިޔަ ލާދީނީ މީހާ މިޤައުމާ 100 ފޫޓައްވެސް ކާރި ނުކުރެވޭނެ. ހަމަ އަދިވެސް ރައީސް ޔާމިނު ވަރެއްނެތް. 2018 އޮތީ ރައީސް ޔާމީނަށް.\nއޭޕްރީލް 16, 2018 22:45\nވޯޓް ކަރުދާހުގަ ނަސީދު ގެ ނަމެއް ނޯންނާނެ. ސަލާމް.\nއޭޕްރީލް 17, 2018 00:24\nމިހިރަ ރަނޑު ފިރިހެނެއް .ހައްހައްހައް\nއޭޕްރީލް 17, 2018 00:36\nއެއީތެދެއް ކެރަފާ މުނާފިގުގެ ނަމެއް ނޯންނާނެ.


Nolhivaram gai Preschool kudhinah kiyavaidheny baa miskithehgai: Council\nނޮޅިވަރަމްގައި ޕްރީ ސްކޫލް ކުދިންނަށް ކިޔަވައިދެމުންދަނީ ބާ މިސްކިތެއްގަ: ކައުންސިލް\n23 ފެބްރުއަރީ 2021 - 23:32:23\nހދ. ނޮޅިވަރަމްގައި ޕްރީ ސްކޫލް ކުދިން ތައުލީމް ހާސިލުކުރަމުންދަނީ ކުރީގެ ބާ މިސްކިތެއްގައި ކަަމަށް އެ ރަށު ކައުންސިލުން ބުނެފި އެވެ.\nއަންނަ އެޕްރީލް މަހުގެ 10 ވަނަ ދުވަހު ބޭއްވުމަށް ނިންމާފައިވާ ލޯކަލް ކައުންސިލް އިންތިހާބާއި އަންހެނުންގެ ތަރައްގީއަށް މަސައްކަތް ކުރާ ކޮމެޓީގެ އިންތިހާބަށް ސަރުކާރު ނިސްބަތްވާ އެމްޑީޕީން ކެމްޕެއިން ކުރުމަށްޓަކައި ރަށްވެހި ފަތިސް ކެނޑިޑޭޓުންނާއި ކެމްޕެއިން ޓީމްތަކާއިއެކު ބާއްވާ ބައްދަލުވުމުގައި ނޮޅިވަރަމް ކައުންސިލްގެ ފަރާތުން ވާހަކަދައްކަވަމުން ކައުންސިލް މެންބަރު މުހައްމަދު ހުސެއިން ވަނީ ރަށުގައި ހުރި ބޮޑު ކަންބޮޑުވުންތަކެއް ރައީސް އާއި ހިއްސާކުރައްވާފައެވެ. އަދި އެކަންކަން ހައްލުކޮށްދިނުމަށް އެދިފައިވެއެވެ.\nއެގޮތުން ރަށުގަައި ޕްރީ ސްކޫލް އުމުރުފުރާގެ ކުދިން ކިޔަވާތަނެއް ނެތްކަން މުހައްމަދު ފާހަގަކުރިއެވެ. އަދި އެކުދިންނަށް މިހާރު ކިޔަވައިދެމުންދަނީ ކުރީގެ ބާ މިސްކިތުގައި ކަމަށް މުހައްމަދު ވިދާޅުވިއެވެ. އެކަމަށް ޖަވާބުދެއްވަމުން ރައީސް ސޯލިހް ވިދާޅުވީ ނޮޅިވަރަމްގައި ޕްރީ ސްކޫލްއެއް ނެތް ކަމުގައި ވީނަމަވެސް މިހާރު ހުރި ސްކޫލްގައި ފަސް ކްލާސް ރޫމް އިތުރަށް އެޅުމުގެ މަސައްކަތް މިހާރު ކުރިއަށް ދާނެ ކަމަށެވެ. އަދި މަލްޓިޕާޕާސް ހޯލެއް އެޅުމުގެ މަސައްކަތެއްވެސް ކުރިއަށް ދާނެ ކަމަށާއި އެ މަސައްކަތް ޓެންޑާ ކުރެވޭނެ ކަމަށް ލަފާކުރެވެނީ އަންނަ މަސްތެރޭގައި ކަމަށް ރައީސް ސޯލިހް ވިދާޅުވިއެވެ. އެހެންނަަމަވެސް ޕްރީ ސްކޫލްއެއް ނެތް މައްސަލާގައި ރައީސް އެއްޗެއް ވިދާޅުވެފައި ނުވާއިރު ރައީސް ވިދާޅުވީ އެ މައްސަލާގައި އެއްޗެއް ވިދާޅުވާނީ އެޑިޔުކޭޝަން މިނިސްޓަރު ކަމަށެެވެ.\nއޭގެ އިތުރުންވެސް ހައްލުނުވެހުރި ގިނަ ކަންތައްތަކެއްގެ ވާހަކަ މެންބަރު މުހައްމަދު ވަނީ ފާހަގަކުރައްވާފައެވެ. އެގޮތުން ކުޅުދުއްފުށީ ސިޓީ ނަގާފައި ހދ. އަތޮޅުގެ އެއްވަނަ އާބާދީއަކީ ނޮޅިވަރަމް ކަމަށާއި އެެހެންނަަމަވެސް ކުނި މެނޭޖްކުރުމަށް ހދ. އަތޮޅުގެ ރަށްތަކުގެ ލިސްޓުގައި ނޮޅިވަރަމުގެ ނަން ނުހިމެނޭ ކަމީ އެ ރަށު ރައްޔިތުންގެ ކަންބޮޑުންއޮތް ކަމެއް ކަމަށް މުހައްމަދު ވިދާޅުވިއެވެ. ތިންވަނަ ކަމެއްގެ ގޮތުގައި ފާހަގަކޮށްފައިވަނީ ރަށުގެ އިންޖީނުގެ ހުރި ތަނަކީ އިންޖީނުގެއެއް ހުުރުމަށް އެކަށީގެންވާ ތަނެއް ނޫންކަމެވެެ. މުހައްމަދު ވިދާޅުވީ ރަށުގެ ރައްޔިތުން އެދެނީ އިންޖީނުގެ ރަށުގެ ސްކޫލްއާއި ނޫނީ ރަށުގައި އަލަށް މީހުން އާބާދުވީ ސަރަހައްދު ނޫން ސަރަހައްދަކަަށް ބަދަލުކޮށްދިނުން ކަމަށެވެ.\nމުހައްމަދު އިތުރަށް ވަނީ ދަނޑުވެރިންނަށް ކަރަންޓްގެ ހިދުމަތްވެސް ނުލިބުމާއި ރަށަކީ އާބާދީގެ ގޮތުން 2700 އަށް ވުރެ ގިނަ މީހުން ދިރިއުޅޭ ރަށަކަަށް ވެފައި ރަށުގައި ކުޅިވަރުގެ ގިނަ ހުނަރުވެރިންތަކެއް ތިބިކަން ފާހަގަކޮށްފައެވެ. އެހެންނަމަވެސް ރަށުގައި ފެންވަރު ރަނގަޅު ވޯލީ ބޯޅަ ކޯޓެއްވެސް ނެތްކަމަށާއި އެކަމަކީ ރަށުގެ ޒުވާނުން ވަރަށް ބޮޑަށް އެދޭ ކަމެއްކަން މުހައްމަދުވަނީ ފާހަގަކޮށްފައެވެ.\nއޭގެ އިތުރުން ރަށުގެ ސިއްހީ މަރުކަޒުގެ ޕަބްލިކް ހެލްތް ވޯކަރުގެ ވަޒީފާ ހުސްވެފައިވާކަން ފާހަގަކޮށް އެ ދެމަގާމަށް މުވައްޒަފުން ހަމަޖައްސާވާދިނުމަށްވެސް މުހައްމަދު ވަނީ އެދިފައެވެ.\nރައީސް ސޯލިހް ވަނީ އެކަން ކަން ހައްލުކޮށްދިނުމަށް މަސައްކަތް ކުރައްވާނެ ކަމަށް ވިދާޅުވެފައެވެ.\nއިބްރާހިމް މުހައްމަދު ޞާލިޚްކައުންސިލު އިންތިހާބުހދ. ނޮޅިވަރަމް


CNM Badhige: Mifaharu Thayyaru Kohlanee Rihaakuru Bodi\nސީއެންއެމް ބަދިގެ: މިފަހަރު ތައްޔާރު ކޮށްލަނީ ރިހާކުރު ބޮނޑި\n21 ޖެނުއަރީ 2022 - 23:21:08\n"ސީއެންއެމް" ބަދިގެއިން މިހާރު ތައްޔާރު ކޮށްލަން މިއުޅެނީ ދިވެހިންނަށް ކަމުދާ ދިވެހިންގެ ސަގާފީ ކެއުމެއް ކަމަށްވާ ރިހާކުރު ބޮނޑި ތައްޔާރު ކޮށްލަން ހަދަން ޖެހޭ ގޮތެވެ.\nމިއީ ގޭގައި ތިބެގެން އާމްދަނީ ހޯދަންވެސް ކުރަން ފަސޭހަ އަދި އަވަހަށް ވިއްކާ ލެވޭނެ އެއްޗެކެވެ. ބޮޑި ތައްޔާރު ކޮށް ނިމޭއިރު، މުޅި ސަރަހައްދުގައި، އެއްވަހަކަށް ހުންނަ ރިހާކުރުގެ މީރު ވަހުގެ ސަބަބުން ކާހިތްވެ ކުޅު ދިޔާވާނެއެވެ. އިސާހިތަކު މީހުން ބޮނޑި ގަންނަން އައިސް ބޮނޑިތައް ހުސްވާލެއް އަވަސް ވާނެއެވެ.\nބޮނޑި ތައްޔާރު ކޮށްލުމަށް މާގިނަ އެއްޗެއްސެއް ބޭނުމެއް ނުވާނެއެވެ. މިއީ ގޭގައި ކައްކާ ގަރުދިޔަ ތެލީގެ ތެރެއަށް ވެސް އަޅައިގެން ހަދާލެވޭނެ ގުޅައެކެވެ. ނަމަވެސް މިގުޅަ ބޮޑަށް މީރުވާނީ ރިހާކުރު ހަދަން ބޭނުން ކުރާ ގަރުދިޔަ ތެލީގެ ތެރެއަށް އަޅައިގެން ގިނަދުވަހު ކެއްކީމައެވެ.\nރޯމަސް (ބޮޑަށް މީރުވާނީ ކަޅުބިލަމަސް)\nމަސް، ކެނޑުމަށްފަހު އޭގެ ތެރޭގައި އޮންނަ ކަށިގަނޑު ނަގާނީއެވެ. އެ ކަށިގަނޑު ނެގުމަށްފަހު، ސަމްސަލެއް ބޭނުން ކޮށްގެން މަސްތައް ކަހާލާށެވެ. އެއަށްފަހު އަތަށް ހެޔޮވަރު ވަރަކަށް ގުޅަ ވަށާ ލުމަށްފަހު، ކައްކަން އުދާލާފައި ހުރި ފެން އެތި ބޮކިޖަހާ ކެކިގަތުމުން އެއަށް އަޅާނީއެވެ. ރޯފިލަންދެން ކައްކަން ވާނެއެވެ. އެއަށްފަހު ތިން ހަތަރު ދުވަސް ވަންދެން ކައްކަން ޖެހޭނެއެވެ. އެއީ ބޮނޑީގެ ތެރެއަށް ދިޔަވަދެ އޭގެ ރަހަ ހިފެހެއްޓުމަށެވެ.\nއެއަށްފަހު ބޮނޑި (ގުޅަތައް) ތެލިން ނަގާ ދުމަށި މަތީގައި ފަތުރާލާނީއެވެ. އެއްދުވަސް ވަންދެން ބޮޑި ދުމަށި މަތީގައި ހޫނު ކުރަން ބެހެއްޓުމަށްފަހު، ރަނގަޅަށް ދުން ޖައްސާށެވެ. އެއަށްފަހު އަނެއްކާ ވެސް ކުރިން ކެއްކި ތެލީގެ ތެރެއަށް ބޮނޑި އެޅުމަށްފަހު ރިހާކުރު ގެށެންދެން ރަނގަޅަށް ކައްކާނީއެވެ.\nއުނދުން މަތިން ތެލި ބޭލުމަށްފަހު، ބޮޑި އާއި އެކު ކެއްކި ރިހާކުރު ކޮޅު އޮލަ ވަންދެން އުދުޅިން އެއްވަރު ކުރާށެވެ.\nރިހާކުރާއި، ބޮނޑީގައި، ހޫނު ކަން ހުއްޓާ، ބަތާއި، ތެލުލި ފަތާއި، ލުބޯ، ހިކި މިރުސް، ފިޔާ، އާއި އެއްކޮށް ސާވް ކުރުމުން، ދިވެހިންނަށް ހަމަ މަރެއް ފަދައެވެ.


Mi aharu raajje ah ziyaaraiy kuri furathama fathuruveriyaa ah...\nމިއަހަރު ރާއްޖެއަށް ޒިޔާރަތްކުރި ފުރަތަމަ ފަތުރުވެރިޔާއަށް ހޫނު މަރުޙަބާއެއް ކިޔައިފި\n11 މަސް,2ހަފްތާ,2ދުވަސް, 1 ގަޑި, 27 މިނެޓް, 56 ސިކުންތު ކުރިން 2370އަހްމަދު މިޒްޔާލް\nމިއަހަރު ރާއްޖެއަށް ޒިޔާރަތްކުރި ފުރަތަމަ ފަތުރުވެރިޔާއަށް މަރުހަބާ ކިޔުމަށް ވީއައިއޭގައި ބޭއްވި ރަސްމިއްޔާތުގެ ތެރެއިން\n2018 ވަނަ އަހަރު ރާއްޖެއަށް ޒިޔާރަތްކުރި ފުރަތަމަ ފަތުރުވެރިޔާއަށް ވެލާނާ އިންޓަނޭޝަނަލް އެއާޕޯޓުގައި ހޫނު މަރުހަބާއެއް ކިޔައިފިއެވެ.\nމިއަހަރު ރާއްޖެއަށް އެންމެ ފުރަތަމަ ޒިޔާރަތްކުރި ފަތުރުވެރިޔާއަކީ ޖޯޖީނިއާ ހޮލްބްރޫކް ނަމަކަށް ކިޔާ އިނގިރޭސިވިލާތުގެ ފަތުރުވެރިއެކެވެ. ފްލައި ދުބާއީއިން ރާއްޖެއަށް އައި ޖޯޖީނިއާއަށް މަރުހަބާ ކިއުމަށް ވެލާނާ އިންޓަނޭޝަލް އެއާޕޯޓްގައި އެމްއެމްޕީއާރުސީގެ އިތުރުން ޓޫރިޒަމް މިނިސްޓްރީއާއި އެމްއޭސީއެލް އަދި ފަތުރުވެރިކަމުގެ ދާއިރާގައި ހަރަކާތްތެރިވާ ފަރާތްތައް ވަނީ ބައިވެރިވެފައެވެ.\nޖޯޖީނިއާއަށް މަރުހަބާ ކިއުމަށްޓަކައި ބޭއްވި ރަސްމިއްޔާތުގައި އެމްއެމްޕީއާރުސީގެ މެނޭޖިންގް ޑިރެކްޓަރ ހާރިސް މުހައްމަދު ވަނީ އޭނާއަށް ހަނދާނީ ލިޔުމަކާއި ދިވެހި ސަގާފަތް ރަމްޒުކޮށްދޭ ހާއްސަ ހަދިޔާއެއް އަރުވާފައެވެ. އަދި ހަމައެއާއެކު ފުރަވެރި އައިލެންޑް ރިސޯޓުގެ ފަރާތުން ހަތް ހަތް ދުވަހުގެ ހޮލިޑޭ ޕެކޭޖެއް ވެސް ޖޯޖީނިއާއަށް ވަނީ ހަދިޔާކޮށްފައެވެ.\nމިއަހަރު ރާއްޖެއަށް ޒިޔާރަތްކުރި ފުރަތަމަ ފަތުރުވެރިޔާގެ ޝަރަފު ލިބުމާއި ގުޅިގެން މީޑިއާއަށް މައުލޫމާތު ދެމުން ޖޯޖީނިއާ ބުނީ އޭނާ އެންމެ ފުރަތަމަ ރާއްޖެއަށް އައިސްފައިވަނީ މީގެ 10 އަހަރު ކުރިން ކަމަށާއި، މިއީ އޭނާ ރާއްޖެއަށް އައި ހަވަނަ ފަހަރު ކަމަށެވެ. އަދި މި ދަތުރަކީ އޭނާގެ 18 ވަނަ އުފަން ދުވަހުގެ ހަދިޔާއެއްގެ ގޮތުގައި އާއިލާގެ ފަރާތުން ދިން ދަތުރެއް ކަމަށާއި ޗުއްޓީ ހޭދަކުރަން އޭނާ އެންމެ ގަޔާވާ މަންޒިލަކީ ރާއްޖެ ކަމަށް ވެސް އޭނާ ބުންޏެވެ.\nމީގެ އިތުރުން މީޑިއާއަށް މައުލޫމާތު ދެއްވަމުން އެމްއެމްޕީއާރުސީގެ މެނޭޖިންގް ޑިރެކްޓަރ ހާރިސް މުހައްމަދު ވިދާޅުވީ، މިއަހަރު ރާއްޖެއަށް ޒިޔާރަތްކުރި ފުރަތަމަ ފަތުރުވެރިޔާގެ މަގާމު ލިބުމުން ޖޯޖީނިއާއާއި އޭނާގެ އާއިލާއިން ރާއްޖޭގެ ފަތުރުވެރިކަން ޕްރޮމޯޓުކުރަން އެހީތެރިވާން އެއްބަސްވެފައިވާ ކަމަށެވެ. އެގޮތުން ޓޫރިޒަމް ކުރިއަރުވާ ބޯޑުން ކުރިއަށްގެންދާ ހަރަކާތްތަކުގައި ޖޯޖީނިއާގެ އާއިލާއިން ބައިވެރިވާނެ ކަމަށް ހާރިސް ވިދާޅުވިއެވެ.\n2018 ވަނަ އަހަރު ރާއްޖެއަށް ޒިޔާރަތްކުރި ފުރަތަމަ ފަތުރުވެރިޔާގެ މަޤާމު އިނގިރޭސިވިލާތުގެ ފަތުރުވެރިއަކަށް ލިބިފައިވާއިރު، އެގައުމަކީ ރާއްޖެއަށް އެންމެ ގިނައިން ފަތުރުވެރިން އަންނަ ގައުމުތަކުގެ ތެރޭގައި ހިމެނޭ ގައުމެކެވެ.\nތަފާސްހިސާބުތަކުން ދައްކާ ގޮތުގައި ހުސްވި އަހަރުގެ ނޮވެމްބަރު މަހުގެ ނިޔަލަށް އިނގިރޭސިވިލާތުން 94،258 ފަތުރުވެރިން ރާއްޖެއަށް އައިސްފައިވާއިރު، މިއީ އަހަރުން އަހަރަށް ބަލާއިރު 1.1 އިންސައްތަ އިތުރު އަދަދެއްކެވެ.\nމިދިޔަ އަހަރު ރާއްޖެއަށް ޒިޔާރަތްކުރި ޖުމްލަ ފަތުރުވެރިންގެ އަދަދަށް ބަލާއިރު މިދިޔަ އަހަރު ޖުމްލަ 1،389،548 ފަތުރުވެރިން ރާއްޖެއަށް ޒިޔާރަތްކޮށްފައިވެއެވެ. މިއީ އަހަރުން އަހަރަށް ބަލާއިރު 8.04 އިންސައްތަ އިތުރު އަދަދެކެވެ.\nއިންޓަރނޭޝަނަލް ޓްރެވަލް މާކެޓް 2019 ލޯންޗްކޮށްފި\n3 ދުވަސް ކުރިން 40 0\nއުރީދޫގެ މަސްވެރިންގެ ޕެކޭޖް ތައާރަފްކޮށްފި\nރާއްޖެއަށް އިމްޕޯޓު ކުރި މުދަލުގެ ސީއައިއެފް7އިންސައްތަ އިތުރުވެއްޖެ- ކަސްޓަމްސް\n6 ދުވަސް ކުރިން 33 0\nޚާއްސަ ޑިސްކައުންޓްތަކަކާއެކު އެމްޓީސީސީގެ ކަށަވަރު ޕްރޮމޯ ފަށައިފި\n1 ހަފްތާ ކުރިން 44 0


ޙަޤީޤީ ޙާދިސާ: އަޅުގަނޑުގެ ބޮލުގަ ދޮގުތުހުމަތު އަޅުވައި އިތުރު ކައިވެންޏެއް ކުރިއަ ނުދޭން ފިރިމީހާ ސިހުރު ހެދީމާ ކައިވެނިކުރެވުން ވީއަވަސް!\nސިހުރުހަދާ މީހުން އެނުބައި ޢަމަލުކުރުމަށްފަހު އެއީ ކުރެވުނު މޮޅުކަމެއްކަމަށް ދެކެގެން ވާހަކަދައްކައެވެ. "މިވެނި މީހަކަށް ދެން ކައިވެންޏެއްވެސް ނުކުރެވޭނެ!" ކަމަށްވެސް އެބަ ބުނެއެވެ!\nމިފަދަ ބަސްތައް ބުނާއިރު ސިހުރު ހަދަނީ ކުރިމައްޗަށް އަރަން ނުކެރޭ އެންމެ ބޮޑުފިނޑިންކަން ވެސް ހަމަ ނޭނގެނީހެއްޔެވެ؟ ހިތްވަރުގަދަ، ހިތްވަރުހުރި މީހުން ކަންކަން ކުރާނީ ކުރިމަތީގައެވެ. ފިލައި ހުރެގެނެއް ނޫނެވެ.\nއަދި ކީއްހެއްޔެވެ؟ ކައިވެނި ނުކުރެވޭނެ ގޮތަށް ސިހުރު ހަދާފައި ހުއްޓައި ކައިވެނިކުރެވެނީ މަދަކުން ނޫނެވެ. އަދި އެ ސިހުރު އަނބުރާ އެމީހަކަށް ޖެހެނީވެސް މަދަކުން ނޫނެވެ!\nއަޅުގަނޑުގެ ފިރިމީހާ އަޅުގަނޑުގެމައްޗަށް ކަނޑައެލިގެން ދޮގު ތުހުމަތުތަކެއް ކުރިއެވެ. ލޯބީގެ ގޮތުން އެއްވެސް ގުޅުމެއް ނެތް މީހަކު ދެކެ އަޅުގަނޑު ލޯބިވާކަމަށް ތުހުމަތުކުރިއެވެ. އަދި އޭނާ އާއި އަޅުގަނޑާއި ގުޅުން ކަނޑުވާލަން ބޮޑެތި ސިހުރުތައް ހެދިއެވެ. އަދި އަޅުގަނޑަށް އިތުރު ކައިވެންޏެއް ނުކުރެވޭނެ ގޮތަށްވެސް ބޮޑެތި ސިހުރުތައް ހެދިއެވެ.\nސިހުރުހެދިވަރަކަށް ދިއައީ ގުޅުން ބަދަހިވަމުންނެވެ! ފިރިމީހާ އަށް އޭނާ ހެދި ސިހުރުތައް ކާމިޔާބުވެއްޖެކަން ޔަޤީންކުރެވުމުން އަޅުގަނޑު ވަރިކުރިއެވެ. އަޅުގަނޑު ހެދި ސިހުރުގައި ޖެހުނީއެވެ.\nއަޅުގަނޑަށް ހެދި ސިހުރުތައް އަޅުގަނޑަށް ފެނުނީ ހުވަފެނުގައެވެ. އެހިސާބުން އަޅުގަނޑު މަސައްކަތްކުރީ އަމިއްލައަށް ރުޤްޔާކުރާށެވެ. އެއްވެސް މީހެއްގެ ގާތަކަށްވެސް ނުދަމެވެ. އަމިއްލައަށް ރުޤްޔާކުރަމުން ދުޢާކުރީއެވެ!\nއިތުރަށް އަޅުގަނޑު ހެދި ސިހުރަކީ ފިރިމީހާ ގާތު އެކުވެރިޔާއަށް އެއްޗެތިގޮވަން ފެށުމެވެ. އޭނާގެ ނުބައިވާހަކަ ދެއްކުމެވެ. އެކަންކުރީ އެކުވެރިޔާގެ ކިބައިން ހުއްދަވެސް ނަގައިގެންނެވެ. އަޅުގަނޑު ބުނި އެބަސްތަކުގެ އަޑު އިވެންފެށުމުން އޭނާގެ ސިހުރު ކާމިޔާބުވެއްޖެކަން ޔަޤީންކުރެވި އަވަހަށް ވަރިކުރީއެވެ.\nޙަޤީޤަތަކީ އަޅުގަނޑަކީ ދޮށީ އަނބިކަމަށްވުމުން މުސްކުލިވީއެވެ!4ދަރިންގެ މަންމަ ބާކީކޮށް އެއްލާލަން ބަހަނާއެއް ހޯދީއެވެ!\nފިރިމީހާ އަޅުގަނޑު ވަރިކޮށް ޢިއްދަ ހަމަވި ދުވަހު އެކުވެރިޔާ އަޅުގަނޑު ގާތަށް ހެކިވެރިން ފޮނުވާފައި ބުނީ އެވަރުގެ އަޑެއްކީމާ ރެނދެއް ލައްވާލަން ފެންނަ ކަމަށެވެ. ބޭނުންނަމަ ކައިވެނިކުރަން ރަން ކިޔުމަށެވެ. އަޅުގަނޑުވެސް ހަމައެނިޔަތުގައި ރަންކިޔައި ކައިވެނިކުރީއެވެ. އެހައިތަނަށް އެފަދަ އެއްވެސް ވާހަކައެއްވެސް ދެމީހުންގެ މެދުގައި ދެކެވިފައެއް ނުވާނެއެވެ.\nކައިވެންޏަށް2ވަނަ އަހަރު ކުރީގެ ފިރިމީހާއަށް ކޮންމެވެސް ބައްޔެއް ޖެހި ހިނގައި ނޫޅެވޭވަރުވުމުން ކޮންމެވެސް އެއްޗެއް ހިތަށް އަރައިގެން މާފަށް އެދުނެވެ. އަދި އަލުން އޭނާ އާއި ކައިވެނިކޮށްފިނަމަ ގޯތިން ބައެއް ދޭންވެސް ބުންޏެވެ.\nޖަވާބުގައި އަޅުގަނޑު ބުނީމެވެ. "ތިއަ ހަދަނީ އަނެއް ސިހުރެވެ! މާފަށް އެދުމުން މާފުކޮށްފީމެވެ. ނަމަވެސް ތިއަ ހެދި ސިހުރަކު ނުޖެހޭނަމެވެ. އިތުރު ސިހުރެއް ހަދައިގެން ގަދަނުވެ އެނދުގައި ތިއަ އޮންނަނީ ކީއްކުރަންހެއްޔެވެ؟ ސިހުރު ހަދައިދިން މީހާ މަރުވީހެއްޔެވެ؟"\nމިއަދުނޫހުގެ ކިޔުންތެރިންނޭވެ! މާތް ﷲ އަށް ބިރު ނުގަންނަ ނުބައި ނުލަފާ، ޝަރީކުކުރަންވެސް ފަސްނުޖެހޭ ޖައްބާރުން ސިހުރު ހަދާނެއެވެ! ބިރުނުގަންނާށެވެ! އެފަދަ ކަމަކަށް ޝައްކުކުރެވިއްޖެނަމަ އަވަހަށް އަމިއްލައަށް ނަމަވެސް ރުޤްޔާ ކުރާށެވެ! ދަމުނަމާދުކޮށް ދުޢާކުރާށެވެ! ހުރިހާ ކަންކަން އެންމެ މޮޅަށް ދެނެވޮޑިގެންވާ، ހުރިހާ ބާރުތަކެއް ލިބިވޮޑިގެންވާ މާތް ﷲ ހިންމަވައިދެއްވަވާނެތެވެ! އިން ޝާ ﷲ\n- ޚަދީޖާ ފަހީމް / މިއަދުނޫހުގެ ކިޔުންތެރިއެއް


Anna Honihiru dhuvahuge niyalah majileehuge dhauru ithuru kohfi\nއަންނަ ހޮނިހިރު ދުވަހުގެ ނިޔަލަށް މަޖިލީހުގެ ދައުރު އިތުރުކޮށްފި\nރައްޔިތުންގެ މަޖިލީހުގެ މިއަހަރުގެ ތިންވަނަ ދައުރު މިމަހުގެ ހަތްވަނަ ދުވަހާ ހަމައަށް އިތުރުކުރަން ފާސްކޮށްފި އެވެ.\nރައްޔިތުންގެ މަޖިލީހުގެ ގަވައިދުގައިވާ ގޮތުން ހިނގަމުން މިދާ ތިންވަނަ ދައުރުގެ މުއްދަތު މިދިޔަ ނޮވެމްބަރު މަހުގެ 30 ވަނަ ދުވަހުގެ ނިޔަލަށް ހަމަވާނެ އެވެ.\nއެހާތަނަށް މަޖިލީހުގައި މުހިއްމު މަސައްކަތްތަކެއް ނުނިމި ހުރުމާ ގުޅިގެން މަޖިލީހުގެ މިދައުރުގެ މުއްދަތު އަންނަ ބުރާސްފަތި ދުވަހުގެ ނިޔަލަށް އިތުރުކުރަންވެސް މަޖިލީހުން މިދިޔަ އަންގާރަ ދުވަހު ފާސްކޮށްފައިވެ އެވެ.\nރައްޔިތުންގެ މަޖިލީހުގެ މިއަދުގެ ޖަލްސާ ފެށުމަށްފަހު ރިޔާސަތުގައި އިންނެވި މަޖިލީހުގެ ރައީސް މުހައްމަދު ނަޝީދު ވިދާޅުވީ މަޖިލީހުގެ މިދައުރުގެ ޖަލްސާތައް މިމަހުގެ ހަތެއްވާ ހޮނިހިރު ދުވަހުގެ ނިޔަލަށް އިތުރުކުރުމަށް އެމަނިކުފާނު ބޭނުންވާ ކަމަށެވެ.\nއެހެންކަމުން މަޖިލީހުގެ މިއަދުގެ ވޯޓުގެ ވަގުތުގައި ވަނީ މިދައުރުގެ ޖަލްސާތައް މިމަހުގެ ހަތްވަނަ ދުވަހުގެ ނިޔަލަށް ކުރިއަށް ގެންދިއުމާ މެދު މެންބަރުންނަށް ފެނިވަޑައިގަންނަވާ ގޮތަކަށް ވޯޓު ދެއްވުމަށް ފުރުސަތު ހުޅުވާލާފަ އެވެ. ވޯޓުގައި ބައިވެރިވެރިވެވަޑައިގެންނެވި 61 މެންބަރުންގެ އަގުލަބިއްޔަތުން ވަނީ މަޖިލީހުގެ ދައުރުގެ މުއްދަތު އިތުރުކުރުމަށް ފާސްކޮށްފަ އެވެ. މިހުށަހެޅުމާ ދެކޮޅަށް ދެ މެންބަރަކު ވަނީ ވޯޓު ދެއްވާފަ އެވެ.\nރައްޔިތުންގެ މަޖިލީހުގެ މިއަހަރުގެ ތިންވަނަ ދައުރުގެ ޖަލްސާތައް މިމަހުގެ ހަތްވަނަ ދުވަހުގެ ނިޔަލަށް ކުރިއަށް ގެންދަން ނިންމާފައި މިވަނީ މުހިއްމު މަސައްކަތްތަކެއް މަޖިލީހަށް ހުށަހެޅި އަދި ނިންމާލެވިފައި ނުވާތީ އެވެ. މީގެތެރޭގައި ސުޕްރީމް ކޯޓްގެ ފަނޑިޔާރުކަމަށް އައްޔަން ކުރުމަށް ރައީސުލްޖުމްހޫރިއްޔާ ފޮނުއްވާފައިވާ ނަންފުޅުތަކާ މެދު ގޮތެއް ނިންމުމާއި، އަންނަ އަހަރަށް ލަފާކޮށް ސަރުކާރުން ހުށަހަޅާފައިވާ ބަޖެޓް ފާސްކުރުމާ މެދު ގޮތެއް ނިންމުމާއި، ހުސްވެފައިވާ ޕީޖީގެ މަގާމަށް ބޭފުޅަކު އައްޔަންކުރުމުގެ މަސައްކަތް ހިމެނެ އެވެ. މި މަސައްކަތްތައް މިހާރު ވަނީ ކޮމިޓީ މަރުހަލާގަ އެވެ.\nގާނޫނުއަސާސީގައިވާ ގޮތުން މަޖިލިހުގެ ޖަލްސާތައް އަހަރެއްގެ ތެރޭގައި ބެހިގެން ދަނީ ތިން ދައުރުގެ މައްޗަށެވެ.\nމަޖިލީހުގެ ފުރަތަމަ ދައުރު ހިނގާނީ 01 ފެބްރުއަރީން ފެށިގެން 30 އެޕްރީލް އަށެވެ. ދެވަނަ ދައުރު ހިނގާނީ 01 ޖޫން އިން ފެށިގެން 31 އޮގަސްޓަށެވެ. އަދި ތިންވަނަ ދައުރު ހިނގާނީ 01 އޮކްޓޫބަރު އިން ފެށިގެން 30 ނޮވެމްބަރުގެ ނިޔަލަށެވެ.